
मोतीमाला का उन्नीसवाँ रत 


भाग्य-चक्र 


+ 


लेखक-- 
श्रीयुत सुदर्शन 


प्रकाशक-- 


. मोतीलाल बनारसीदास 
हिन्दी-संस्कृत-पुस्तक-विक्रेता 

सैदमिट्ठा वाज़ार, लाहौर । 
द्वितीय संस्करण -] १६४० [ मुल्य १)... 


प्रकाशक 
सुन्दरलाल जैन, मैनेर्जिंग 
प्रोप्राइटर,मोततीलाल बनारसीदास 
सैदमिट्टा बाज्ञार, लाहौर । 


&««.५०५ १4७१५. 
( सर्वाधिकार सुरक्षित हैं ) 
है 
* मुद्रक 
शान्ति लाल. जन 
बम्बई संस्कृत प्रेस, 


. शाही मुहल्ला, लाहौर | 

मोतीलाल बनारसीदास मोतीलाल बनारसीदास 
- हिन्दी-संस्क्ृत-पुस्तक-विक्रेता | प्रकाशक तथा पुस्तक-विक्रेता,, 
सैदमिट्ठा बाज़ार, लाहोर । बाँकीपुर, पटना । 

पात्र-परिचय 


पुरुष 
ह्वीरालाल पंजाब का एक प्रसिद्ध लखपति 
शामलाल हौरालाल का भाई ' 
/ शंकरदास एक बदसाश 
दुर्गादास एक ग्ररीब आदमी 
सूरदास काशी का एक अंधा गवैया * 
बाटलीवाला कालीदास नाटक कंपनी का पारसी मालिक 
जयकृष्ण बाटलीवाला का सहकारी 
दुलीप / हीरालाल का बेटा ' 
॥ “दीपक, दलीप का दूसरा नाम 
भंडारी एक इंजीनियर 


नोकर, दरवान, साधु, यात्री, थोबी, दरज्ञी, दशेक, विद्यार्थी, 
पुलिस के आदमी, जासूस, डाकिया, डाक्टर, मसखरा। 
; स्त्री 
॥ लाजवल्ती-- शामलाल की ज्री 
धर कछ्लो की-माँ सूरदास की दासी 
: # रुपकुमारी..- एक शिक्षित युवती. 


४,. यशोदा ---- रूपकुमारी की माँ 
आया, साधनी, लीला, नरसें। 


. भाग्य-चक्र 


भाग्य-चक्र 
पहला अक 


पहला च्श्य 
स्थान--लाहोर में शामलाल का घर 
समय--प्रात:काल नो वजे 
[ शामलाल मेज्ञ के सामने बेठा हैँ और शंकरदास से बात-चीत 
कर रहा है। ] 
शाम०--शंकरदास ! तुम कहोगे, यह कैसा आदमी है? मगर 
मुझे; अब भी विश्वास नहीं होता, क्रि भाई साहब ऐसा अनथ कर 
सकते हैं ! 


शंकर०--अब में क्‍या कहूँ! 


शासम०--( सुना अनखुना करके ) मैंने उनकी जितनी सेवा की 
है, यह वह भी जानते हैं । सारा सारा दिन घूमता फिरता हूँ । रात 
के दो-दो बजे आकर खाना खाता हूँ । उनका जितना कार-बार है, 


२ भाग्य-चक्र [पहला दृश्य 


मैंने संभाला हुआ है। दो दिन दफ्तर न जाऊँ, तो सारा काम 
चौपट हो जाए। एक दिन स्वयं कहते थे, मेरा सारा कार-बार 
तू ही करता है। 

शंकर०--अरे भाई ! यह भी क्‍या कहने की बातें हैं ? सारी 
दुनिया जानती है ! 

शाम०--ओर इसका पुरस्कार यह है, कि जब अपना दान- 
पत्र तैयार करने लगे तो मेरा ध्यान तक न आया ९ सब सम्पत्ति 
बेटे के नाम-मेरे नाम एक पैसा भी नहीं ! 


शंकर० --कहते होंगे, नौकरी करता है, वेतन लेता है। अब ओर 
क्‍या दूँ ९ 
शाम०-मगर नौकर नोकरी करता है, मालिक के लाभ-हानि 


की परवा नहीं करता । अगर में भी नोकरी करता, तो श्रीमान्‌ जी 
के लाखों रुपये बेंक में जमा न होते। 


शंकर०--इसमें क्या संदेह है, अगर कोई चोलाक आदमी 
होता, तो पहले अपना घर भरता । 

शाम०-हम धर्मात्मा ही बने रहे । 

शंकर--मगर आज-कल धर्मात्माओं को पूछता ही कौन है ! 


शाम०--तुम्द्दारी यह बात भूठ ! में मानता हूँ, कि समय बदल 
गया है। मगर अब भी ऐसे लोगों का अभाव नहीं, जो धनवानों की 


पहला दृश्य] पहला अड्डू ३ 


बात भी नहीं पूछते, महात्माओं के चरण चूमते हैं। सच पूछो, तो 
संसार ऐसे ही महात्माओं के वल पर खड़ा हैं । 


शंक्र० लोग धर्म का सम्मान करते है, इसमें सन्देह नहीं, 
मगर उसी समय तक, जब तक उसके पास पैसे हैं । परन्तु इधर धर्म 
की जेब खाली हुई, उधर लोगों की आँखें बदल गई ! आपने मेरा 
अभिप्राय सममका ? 

शाम०--( मुस्कराकर ) कहे जाओ | 


शंकर०--एक दृष्टान्त लीजिए। आपके पास चार आदमी 
अच्छे वल्ल पहनकर ओर मोटर में बेठकर आते हैं, और किसी 
आश्रम या अनाथालय या विद्यालय के लिए दान माँगते हैं । आप 
पाँच-सात सो रुपया दे देते हैं । मगर जब आपके पास कोई ब्राह्मण 
नंगे-पाँव नंगे-सिर, फटी-पुरानी धोती पहने आता है, तो पहले तो 
महाराज ! आपके द्र्वान उसे घर में घुसने नहीं देंगे। और फिर 
अगर उनका दिल गरीब की मिन्नत-समाजत से पिघल गया, और 
उन्होंने उसे आपकी सेवा में उपस्थित होने का अवसर दे दिया, 
तो भी आप उसे क्या देंगे ? दो-चार रुपये । ओर वह भी उपेक्षा 
से। में पूछता हूँ, यह क्‍यों? माँगने दोनों आए थे, धर्म दोनों 
थे, आवश्यकता दोनों की सच्ची थी । 

शाम०--( दिलचस्पी लेते हुए ) ठीक ! 


! शंकर०--मगर पहले आदमियों को आपने सम्मान भी दिया, 


४ भाग्य-चक्र [पहला दृश्य 


धन भी दिया। दूसरे आदमी को न सम्मान दिया, न धन दिया। 
यह क्‍यों ! केवल इसलिए, कि पहली अवस्था में धम कोट-पतलून 
पहनकर ओर मोटर में बैठकर आया था । दूसरी अवस्था 
में धमै नंगे-पाँव आया था, और पैदल चलकर आया थाई 


शाम०--( मुस्कराकर ) यह तो तुमने एक नई बात कह दी। 


शंकर०--आज आप अमीर हैं, आपके हाथ में भाई का काम- 
काज है, आपका सभी मान करते हैं । कल आप ग्ररीब होजाएं, तो 
कोई आपकी बात भी न पूछेगा । 


शाम०-मगर मन को तो संतोष रहेगा। 


शंक्र०--सोलहों आने सच ! मगर कठिनाई यह है, कि यह्‌ 
मन का संतोष आज-कल के युग में किसी के काम नहीं आता । 
[ शामलाल एक पैंसिल के साथ खेलता है, और कुछ सोचता है।] 
ओर मेरी तो यह धारणा है, कि आज-कल यह मन का संतोष भी 
चाँदी-सोने के तोल बिकता है। जिसके पास चाँदी-सोना नहीं, 
उसके पास संतोष कहाँ ? ज़रा सोचिए ! 


शाम०--(गम्भीरता से) में तुम्हारी बात नहीं सुनना चाहता । 
शंकर०--बहुत अच्छा ! 
शाम०--तुम्द्ारी युक्तियों में बल है, मगर सार नहीं । 


शाम०--भाई साहब ऐसा कभी नहीं कर सकते । 


पहला दृश्य] पहला अल प्र 
शंकर०--परमात्मा करे, ऐसा ही हो । 


शाम०--ओर मुमे विश्वास है, ऐसा ही होगा । में अपने भाई 
को तुमसे अधिक जानता हूँ--तुमने उन्हें दूर से देखा है, मेंने उन्हें 
पास से देखा है। 


शंकर०--( उठकर जाने को तेयार होते ह० ) मगर कई वस्तुएं 


ऐसी भी हैं, जो पास से दिखाई नहीं देतीं । 


शाम० -मैं पूछता हूँ, तुम यह विप मेरी खोपड़ी में क्यों भरना 
चाहते हो ? 


शंक्र०--( जाते जाते रूक कर ) मैं आपकी खोपड़ी में विष 
नहीं भरना चाहता, में आपको, ओर आपके भविष्य को विनाश से 
बचाना चाहता हूँ--आपको याद है आपने मेरे साथ दो वार 
भलाई की है। 


शाम०-मगर मुझे अब भी विश्वास नहीं होता, कि भाई 
साहब मेरे साथ ऐसा अन्याय कर सकते हैं । 


शंकर० -इसका कारण यह है कि आप सीधे आदमी हें । 


शाम०--( क्रोध से) मैं सीधा हूँ, मगर में मूखे नहीं हूँ। 


हे 


अगर वे मुझे मूल सममते हैं, तो यह उनकी भूल है। 


शंकर०--( बैठ कर ) मेरा कहना केवल यह है, कि आप 
अपना प्रबन्ध कर लें। 


हू भाग्य-चक्र [पहला दृश्य 


शाम०--( सोचकर ) देखो ! क्‍या तुम मुझे कल मिल 
सकते हो ? 

शंकर०--कहाँ ९ 

शाम०- यहीं । 

शंकर०--बहुत अच्छा ! में उपस्थित हो जाऊँगा। 

[ शंकरदास विजयी ढंग से चला जाता है । शामलाल उठकर 
इधर-उधर टहलता है और सोचता है--शायद यह, कि उसे क्‍या 
करना चाहिए? कुछ देर के बाद, फिर आकर अपनी कुरसी पर 
बैठ जाता है। और अपनी घड़ी की जंजीर के साथ खेलने लगता है। 
इतने में उसकी स्त्री लाजवन्ती धीरे-धीरे आती है, और उसकी कुरसी के 
पीछे खड़ी हो जाती है। शामलाल चुप-चाप उसी तरह अपने विचार में 
निमग्न रहता है। ] 

लाजवन्ती--आज यह महात्मा जी इस तरह समाधि लगाए 
क्या सोच रहे हैं 


शाम०--(मुस्करा कर) कुछ नहीं । 
लाजवन्ती--(सामने आकर) भूठ ! 
शाम०-मानो, तुम मेरे मन का हाल भी जान सकती हो ९ 


लाज०-मैं यह नहीं जान सकती, कि आप क्‍या सोच रहे हैं ? 
मगर मैं यह जान सकती हूँ, कि आप जो कुछ सोच रहे हैं, उसे 
मुमसे छिपा रहे हैं । 

शास०--( उसी तरह अपनी घड़ी की जेजीर को अंगली मे गिद 
घुमाते हुए ) लाज ! 

लाज्ञ०--( साथ की कुरसी पर बैठकर और पति से जेजीर ड्रीनकर ) 
बताइए, कया सोच रहे थे ९ 

शाम०--मैं सोच रहा था, अगर आज भाई साहब मुझ्के नोकरी 
से जवाब दे दें, तो में क्या करूँ ९ 

लाज०--( जंजीर लौटते हुए ) ऐसी बातें सोचने से तो यही 
अच्छा है, कि आप अपनी जंजीर के साथ खेलते रहें । 

शाम०--( चिन्तानिमग्न ) अब तो मेरे लिए कहीं नोकरी 
मिलनी भी कठिन है । इस आयु में नोकरी कहाँ ? 

लाज०--मगर आपको उन पर संदेह कैसे हो गया ? आप तो 
कहा करते हैं, कि ऐसा भाई दुनिया भर में किसी का न होगा । 

शाम०--( ठंडी आह भर कर ) यह मेरी भूल थी। 

लाज्ञ०--(गम्भीरता से) वात क्या है ९ 


शास०--भाई साहव ने अपना दान-पत्र लिखा है, कि उनके 
बाद उनकी सारी सम्पत्ति दलीप को मिले । यह्‌ समाचार 
अभी-अभी मुझे मिला है । 

लाज०--ओर आपने इस पर विश्वास कर लिया है ९ 

शाम०--ओर क्या करूँ १ 

लाज्०--भगवान्‌ पर भरोसा रखकर अपना काम करते जाइए। 

आपके भाई साहब आदमी हैं, कसाई नहीं हैं, जो हमारे गले पर 
इस तरह छुरी चला देंगे। और में तो इससे भी आगे जाने को 
तैयार हूँ । अगर वह अपनी सारी जायदाद अपने पुत्र को देना 
चाहते हैं, तो इसमें अनथे ही कया है? हम काम करते हैं, वेतन 
लेते हैं । 

शाम०--( क्रोध से ) तो तुम्हारा यह ख्याल है, कि में जो 
दिन-रात बैल के समान काम करता रहता हूँ, उसका पुरस्कार 
केवल मेरा वेतन है ? 

लाज०--( शान्ति से ) और आपका यह ख्याल है, कि आप 
जो काम करते हैं, वह अपने भाई पर उपकार करते हैं? पाँच सो 
रुपया महीना साधारण वेतन नहीं है। 

शाम०--तुम्हारे लिए बहुत होगा, मेरे लिए बिलकुल कम है । 

लाज०--भगवान ने गीता में अजुन से कहा है । 

शाम०--रहने दो-मैं तुम्हारी गीता नहीं सुनना चाहता। 

लाज०--यह ओर भी बुरा! (कुछ देर चुप रहने के बाद ) 
अच्छा एक बात ! क्‍या आपने उस आदमी को फिर बुलाया है !/ 

शाम०--(सोचकर) हाँ। 

लाज०--मैं ऋद्दती हूँ, उससे न मिलिए ! वह बुरा आदमी है। 


शाम०--मगर बुरे आदमी से मिलने में क्या हानि है ९ 
लाज०- -मैंने श्राज ही एक किताब में पढ़ा है, (कि बुराई पहले 

प मम जय सीओ कर 
अज्ञान आदमी के समान मिलती है ओर हाथ बांधकर नाकर को 
तरह खड़ी हो जाती है । फिर मित्र बनती है ओर निकट आ जाती 


है। फिर मालिक बनती है, ओर आदमी पर सतव्रार 8 
ओर उसको सदा के लिये अपना दास वना लेती है.) ! 

शाम०--यही तो ख्त्रियों में ऐब है। जो कुछ पढ़ती हैं, उसे 
गिरह्‌ में बांध लेती हैं । 


लाज्ञ०--तो क्या पुरुषों का यही गुण है, कि जो कुछ आज 
पढ़ते हैं, उसे कल भूल जाते हैं । 


शाम०--मैं तुम्हारे साथ तक-वितर्क नहीं करना चाहता । 


लाज्र० -मगर इतना सोच लो, क्रि वह आदमी काले सांप से 
भी भयानक है ।, इसलिये उससे मिलना काले सांप के साथ खेलना 
है । कहिए, नहीं मिलूँगा। 

शाम०--ज़रा सुन तो लो-- 


लाज०--ऋहिए, नहीं मिलूँगा । 
शास०--( संकोच के साथ ) अच्छा ! नहीं मिलूँगा । 
[ डैलीफ़ोन की घंटी वजती है, शामलाल उठकर दूसरे कमरे 


में चला जाता है। लाजबन्ती भी स्थिति पर सोचती हुई अन्दर चली 
जाती है। ] 


दूसरा दृश्य 
स्थान--शंकरदास का घर 
समय--दुपहर 
[ शंकरदास और उसका मित्र दुर्गादास ] 
शंकरदास--मेरी बात का उत्तर दो--तुम्हें रुपये की ज़रूरत है ? 
दुर्गादास--अरे भाई ! तुम ज़रूरत कहते हो, मैं कहता हूँ, 
अगर रुपया न मिला, तो शायद रायबहादुर मुझ पर नालिश कर 
दें, शायद मेरा मकान बिक जाए, शायद मैं कहीं मुँह दिखाने के 
योग्य भी न रहूँ । 
शंकर०--तो मेरे साथ मिल जाओ, दिनों में मालामाल 
हो जाओगे । 
दुर्गा०--मगर मेरा मन कहता है, कि यह पाप है। 
शंकर-भाई मेरे ! संसार में गरीबी सबसे बड़ा पाप है। इस 
पाप से बचने के लिए जितने भी पाप कर लो, सब पुण्य हैं। गरीब 
आदमी ज़रा सी भूल करता है, तो समाज अपनी सारी शक्षियां 
इकट्टी करके उसके विरुद्ध खड़ा हो जाता है। अमीर आदमी 

पाप भी कर ले, तो समाज उसे कुछ नहीं कहता । मानों पाप केवल 
गरीब करता है । वल्कि गरीब जो कुछ करता है, वह पाप है । बल्कि 
गरीब संसार का जीता-जागता पाप है। 

दुर्गा०--( उठकर और हाथ बंधकर ) अच्छा नमस्कार ! 

शंकर०--(आश्चर्य से) मेरी युक्तियों का यही उत्तर हे? 

दुर्गा०-मुके; रुपये की ज़रूरत है, मगर पाप के रुपये की 
ज़रूरत नहीं । 

शंकर--सोच लो । मेरी आँखें तो वह दिन सामने देख रही 
हैं जब तुम्हारा नाश हो जाएगा । 

दुर्गा०--किसी को नाश करने से यह कहीं अच्छा है, कि 
आदमी अपना आप नाश कर ले । ( प्रस्थान ) 

[ शामलाल का प्रवेश ] 

शंकर०--मैं आपकी ओर जाने ही वाला था । 

शाम०-देखो शंकरदास ! में मानता हूँ, कि तुम जो कुछ 
कहते हो, मेरे भले के लिए ही कहते हो। मगर फिर भी- मेंने 
निश्चय किया है, कि मैं चुप रहूँ . मेरा कर्तव्य मेरे साथ, उनका 
अन्याय उनके साथ । 

शंकर०--( सिर हिलाकर ) यह आपका नहीं, आपकी स्त्री का 
निश्चय है । 

शाम०--क््या मतलब 

शंकर०-- ऐसी धर्म अधर्म की वातें स्त्रियां ही किया करती हें 


श्र भाग्य-चक्र द्सिरा दृश्य 


..._ शाम०-यह तो ठीक है। 

शंकर०--भ्रीमान्‌ जी ! सत्री हंसने-खेलने और _मन_ 
हलाने की चीज़ है, मगर सलाह-मशबिय करने की चीज़ 
नहीं है। जो उनकी राय पर चलता दे, वह संसार-में कभी 
उन्नति नहीं करता । 


शाम०--मेरा ख्याल है, दुनिया में पुरुष का सबसे ज्यादा भला 
चाहने वाली उसकी स्त्री है। जो उसकी राय पर चलता है, उसे 
कभी कष्ट नहीं होता । 

शंकर०--अगर आपकी स्त्री दया-धर्म की मूर्ति है, तो वह्‌ 
कभी आपको सलाह न देगी, कि आप ग़ररीब्रों का लहू चूस-चूस कर 
मोटे होते जाएं ? क्‍या वह आपसे कह्ेगी कि आप किसी का घर 
नीलाम कराएं ? या जो कुछ उसके पास है, छीन लें ! श्र्थात्‌ 
आप उनका कह्दा मानें, तो आपको अपना साहूकारा लपेटकर परे 
रख देना पड़ेगा। 

शाम०--(( निरुत्तर होकर ) यहाँ आकर मेरा मन फिर डाँवाडोल 
होने लगा । 

शंकर०--अगर आपकी जगह में होता, तो कुछ करके दिखा 
देता । मगर आप महात्मा आदमी हैं। 

शाम०--अच्छा बताओ, तुम क्या करते ? 

शंकर०--मेरी बात छोड़िए ! में तो अपने भाई के बेटे को 
कुछ दिनों के लिए ग्रायव द्वी करा देता। ओऔमान्‌ जी की आँखें 
खुल जातीं, होश ठिकाने आ जाते | 

शाम०--मैं मर जाऊँ, जब भी यह न करूँ। 


शंक्र०-मुके पहले ही मालूम था। क्योंकि इसके लिए 
साहस की ज़रूरत है, ओर साहस आपके पास हैं नहीं । आपके 
पास प्यार है, ओर प्यार आदमी की सबसे बड़ी निबंलता है। 7या 
आपने दनिया में किसी प्यार करने वाले आदमी को ऊंचा उठते 
बलवान होते, शासन करते देंखा है ? ( शामलाल शकदान | | 
प्रोर देखता है, और चुप रहता है। ) कम से कम मेन तो प्यार को 
सदा रोते, गिड़गिड़ाते, शक्ति के हाथ त्रिकते ओर उसके पावि + 
ठोकरें खाते देखा है। इसलिए अगर आप अपने मन में भाई का 
प्यार पालना चाहते हैं, तो संसार में ठोकरें खाने के लिए तेथार 
हो जाइए । ओर अगर आप सुख, आनन्द ओर सम्मान का जीवन 
बिताना चाहते हैं, तो आपको संसार का भूठा प्यार त्यागना हागा। 


शाम०--( सोचकर ) तुमने कहा है, अगर मेरी जगह ठुम होते 
तो रायच्ह्दुर के बेटे को ग्रायव कर देंते । मगर में चाह, अत भी 
यह्‌ काम नहीं कर सकता । 


शंक्र०--आपको यह काम करने की ज़रूरत ही क्या हे ! 
आप आज्ञा दें दे, हो जायगा। 


शाम०--मगर बच्चे को ज़रा भी हानि न पहुँचे । 


शंकर०--मज़ाल है । 

स्थान--रायबहादुर हीरालाल का दफ्तर 
समय-साँफ 
[ रायबहादुर हीरालाल अपने दफ्तर में एक शानदार मेज्ञ 


ञ ; 


_ बेंठे हैं। सामने एक कुरसी पर उनका ऋणों दुगोदास 


के सामने 


बैठा मिन्नत-समाजत कर रहा हैं।) 

दुर्गादास--नहीं रायसाहब ! में बिलकुल वरबाद हो जाऊँगा। 

हीरालाल--( बेपरवाई से ) मगर इसमें मेरा क्या दोष हे ! 

दुर्गा० “दोष तो मेरा ही है सरकार ! मगर फिरभी .. 

हीरा०--( पॉसल उठाकर ) एक साल बीत गया, ठुमने व्याज 
न दिया । दूसरा साल बीत गया, तुमने व्याज न दिया। तीसरा साल 
बीत गया, तुमने व्याज न दिया। अब तुम ही बताओ, मैं क्या करूँ? 

दुर्गा०--एक बार और अवसर दे दीजिए । 

हीरा० --( घंटी बजाते हुए ) वार बार परमात्मा भी अवसर नहीं 
देता ( ( दरवान के आने पर ) ज़रा शामलाल को भेज दो । 


[ दरवान का प्रस्थान । ] 

दुर्गा०- बाप-दादों के समय का एक छोटा सा भॉपड़ा है, जब 
से पैदा हुआ,उसी में रहा, अब इस बुढ़ापे में कहाँ ठोकरें खाऊँगा ९ 
छोटे छोटे बच्चे हैं, कोंपड़ा छिन गया, तो कहाँ रहेंगे। 
. हीरा०-यह सोचना मेरा काम नहीं है। (शामलाल का प्रवेश) 
देखो, इसकी तरफ़ कितना रुपया निकलता है ? 
[ शामलाल खिड़की के पास जाकर मेज्ञ से रजिस्टर उठाता है, और 
उसे देखता है। ] 
दुर्गा०-रायसाहब ! में ग़रीब हूँ, मगर बेईमान नहीं हूँ। में 
सच कहता हूँ, में आपका पैसा पैसा चुका दूँगा। 


( शामलाल रजिस्टर लिए आता है ] 


शाम०--एक हज़ार सात सो बारह रुपया ग्यारह आना | 

हीरा०--( एक एक शब्द पर ज़ोर देते हुए ) एक हज़ार,सात सौ 
बारह रुपया ग्यारह आना | अगर नालिश न कहूँ, तो यह रुपया 
मुझे केसे मिल सकेगा ? बोलो । 

दुर्गा०-मैं हर मह्दीने की पहली तारीख को पचीस रुपये दे 
जाया करूँगा। 

हीरा०-- पचीस रुपये महीना ? गोया अगर आज से व्याज 
बिलकुल बन्द हो जाए, तो भी कहीं छे साल में जाकर तुम 
रुपया चुका सकोगे (सिर दिलाकर ) मुश्किल ! ( शामलाल से ) कागज 
वकील के पास मेज दो । 

|| इज्जत े । «. 
दुरगा०-मेरौ इज्ज़त आपके हाथ है, रायसाहब ! आप मुझे 
बचा लें, भगवान आपके जान-माल की रक्षा करेगा ! 


हीरा०--आदमी को रुपया-पैसा देना भगवान का काम है। 
उसकी रक्षा करना आदमी का अपना काम है। ओर मेरा 


ख्याल है, में ज्ञानता हूँ, कि अपनी चीज़ों की कैसे रक्षा की 
जाती है। 


[डुर्गादास निराश होकर उठता हैं,और चला जाता है। इतने में बाहर से 
आया के चिल्लाने की आवाज़ आती है। आया “दली१” “दलीप” कह कर चिल्ला 
रही है। यह आत्राज्ञ पहले दूर से सुनाई देती है । इसके बाद निकट आती 
जाती है | हीरालाल घबराकर खड़ा हो जाता है। बूढ़ी आया गिरती-पड़ती 
प्रवेश करती है, और द्वार के साथ लगकर खड़ी हो जाती है। हीरालाल 
घबराकर उसके पास पहुंचता है ।] 


हीरा०--क्या बात है ९ 
आया--दलीप नहीं मिलता ! 
हीरा०--(घबराकर) तू कहाँ थी ९ 


अआया--(रुक रुककर) में बग्रीचे में थी'*'*“वह गेंद के साथ 
खेल रहा था। 


हीरा०--(अधी रता से) अच्छा ! 

आया--उसने गेंद भाड़ियों में फेंक दिया। में लेने गई-- 
हीरा०--फिर ! 
आया--लेकर लौटी, तो दलीप का पता न था। 


हीरा०--अपने कमरे में होगा-अपनी चाची के पास होगा- 
साथ की कोठी में होगा-दरबानों के पास होगा। 
आया--(रोकर) कहीं भी नहीं है ! 


हीरा०--(और भी घबराकर ऊँची आवाज़ से) सरजू ! रामू ! 
बंसी ! मूला ! ( सब नौकर आकर सामने खड़े हो जाते हैं) जाओ ! 
जाकर दलीप को डूँढ़ों। (एक नौकर से) तुम सब्र कोठियों में 
देखो । (दुसरे से) तुम छावनी की तरफ़ जाओ (तीपरे से) तुम 
शहर की तरफ़ ! (चौथे से) तुम स्टेशन की तरफ़ ! 

[ सब नौकर चले जाते हैं । ] 

हीरा०--(शामलाल से) और तुम यहाँ खड़े मेरा मुँह क्‍या 
देख रहे हो ? जाओ, जाकर पुलीस को सूचना दो । 

(हीरालाल जल्दी से चला जाता है। शामलाल अवाक्‌ रद्द जाता है। 
वह कुछ देर वहीं खड़ा सोचता रद्दता दै। इसके बाद मेज़ के पास जाकर 
उसके खाने बन्द करता है, और ब,हर जाना चाहता है । इतने में लाजवन्ती 
आकर उसके सामने खड़ी हो जाती है। अब लाजबन्ती हाँप रही दै । 


शामलाल कॉप रद्दा है] 


शाम०--(साहस वटोरकर) तुमने भी सुन लिया ! 


तीसरा दृश्य] पहला अड्ड; १६ 


लाज०--सुन लिया, ओर घुनकर ऐसा मालूम हुआ, जेते 
किसी ने मुझे आकाश से धरती पर पटक दिया है, जैसे क्रिसी 
ने मेरे मुँह पर कालिख पोत दी है, जैसे क्रिसी ने मेरे दिल का गये 
छीन लिया है। में समझती थी, मैंने आपको वचा लिया हैं ! मगर 
नहीं, मालूम होता है, विष चढ़ चुका था। 


शाम०-लाज ! तुम कया कह रही हो ? 

लाज०--में कह रही हूँ, कि दलीप के गुम होने में आपका 
हाथ है, ओर मैं कह रही हूँ, क्रि आपने, साथ न जाने वाले धन 
के लोभ में, साथ जाने वाला धर्म वेच दिया है । 

शाम०-मेरी बात सुनो-- 

लाज०--(ऐसे जेंसे कोई किसी को आज्ञा दे रहा हो) ज्ञाओ ! 
ज्ञाकर दुलीप को लोटाकर लाओ। नहीं तो तुम्हारा भाई उसके 


वियोग में रो-रोकर पागल हो जायगा, तुम्हारी स्त्री तुमसे घृणा 
करेगी ? 


शाम०--लाज ! मैं सच कहता हूँ, इसमें मेरा हाथ नहीं है । 


लाज०--अब आप भूठ क्‍यों बोलते हैं ? आपका मुँह कह 
रहा है, कि यह सब आपने किया है। 
शाम०--मैं कहता हूँ-- 


लाज०--मैं पूछती हूँ, क्या दुलीप जीता है ? क्या वह हमारे 
पास लौट आएगा? क्या हमारे घर की शोभा, हमारे मन की शान्ति, 

हमारी निश्चिन्तता की नींद हमें फिर से मिल जाएगी ? बोलो 
स्वामी ! क्या तुम जो मुझ से बहुन दूर चले गए मालूम होते हो, 
फिर मेरे निकट आ जाओगे ? 

शाम०-लाज ! यह्‌ केवल तुम्हारा भ्रम है ! में मनुष्य हूँ 
पशु नहीं हूँ । 

लाज०--इस समय तुम पशु भी नहीं हो । 

शाम०--(कोध से) मैं कहता हूँ, क्या तुम जानती हो, तुम 
क्या कह रही हो ? 


लाज०--(उुना अनसुना करके) स्वामी ! (अगर तुम्हें अपने 
देवतुल्य भाई का ख्याल नहीं है, तो मेरा ही ख्याल करो--मैं भी 
दलीप को अपने बच्चे के समान चाहती हूँ ।) 
( भूमि पर गिर जाती है। ) 
शास०--(प्रभावित होकर) उठो लाज ! मेरा ख्याल है, अभी 
तीर कमान से न निकला होगा । (तेज्ञी से प्रस्थान) 
ट्रक ट्र( र््‌ ट्र+ 


दृश्य परिवतेन | 
स्थान--जंगल 
समय-- रात 
िंकरदास मोटर में दलीप को लिए जा रहा है। मोटर एक-दो 
सड़कों पर जाती दिखाई देती है, इसरे वाद आँखों से ओमाल 
हो जाती है।] 


चौथा दृश्य 


स्थान-काशी का घाट 
समय-साौँम से कुछ देर पहले 


[काशी के घाठ पर सूरदास इकतारे के साथ गा रहा हैं। यात्री 
; श्ंते हैं, सुनते हैं, चले जाते हैं। शंक्रदास दलीय को उठाए आता हैं, 


और सूरदास के सामते से गुज़्र कर दसरी तरफ निकल जाता £ं। 
स्रदास अपने गाने में तिमग्न दे ।] 
गीत ' 2) - 
चाघा | मनकी आँखें खोल ! 
दुनिया क्या हैं एक तमाशा ! 
बार दिनों की कूटी आशा | 
पल में तोला, पल में माशा ! 
शान-तराजु लेकर पागल, तोल सक्रे तो तोल। बाबा'** 


स्‍ भूछे हैं थे दुनिया बाले, 
त्तन के उजले, मन के काले, 


>ब्क 


इससे अपना शाप 'चा लें, 
| रीति करों की ? प्रीति कहों की ? केस प्रेम क्रिलोल । वाबी'"* 


श्र भाग्य-चक्र [चोथा, दृश्य 
एक यात्री-काशी में इसके जोड़ का गाने वाला दूसरा 


नहीं है। ५ | 

दूसरा-गांता क्‍या है गंगा के तीर पर दूसरी गंगा वहाता है। 
तीसरा-न भेया ! यह गीत नहीं गाता, अज्ञान के-अंधकार में 
सोई हुई आत्माओं को जगाकर प्रेम, प्रकाश और पवित्रता के 
शिखर पर खड़ा कर देता है। 
चौथा - इसके गीत सुनकर तो ऐसा मालूम होता है, जैसे हम 
कमल के फूलों, चाँद की क्रिरणों, ओर स्वगे के सुपनों के देश में 
पहुँच गए हैं । * 
पहला--भई ! ज़रा सुनो ना। बातें फिर कर लेना। 
सिरदास गाता है, वाठली वाला और जयक्ृषष्ण आऊर सुनते हैं ।] 
मतलब को सब दुनियादारी, 
मतलब के सारे संसारी, 
तेरा जग में को द्वितकारी ! 


तन मन का सत्र ज़ोर लगाकर नाम दरि क बोल । वाबा*** 


पे 5 


बाटली वाला--(धीरे से) क्‍या राय है ? 


जयकष्ण-आप ठीक कहते थे। यह आदमी गाता क्‍या हे, 
समाँ बाँध देता है! 


, बटली०--अगर यह सूरदास हमारी कम्पनी में आ जाए, 


चोथा दृश्य ] पहला अड्ड 


तो कैसा रहे ? ज़रा सोचो । 
जयकृष्ण --(संदेह पूर्ण स्वर से) मगर मान जाएगा * 
बाटली०--(आंगे बइते हुए) रुपये में वड़ी शक्ति है। (7: 
के कंघे पर हाथ रख देता है, सूरदास चौंकता है) भाई ! खुब गाते 
हो। क्‍या बात है ? जो सुनता है, भूमने लगता है । 


सूरदास--(इकतारा भूमि पर रखकर) आप कोन हैं ? 


हूँ 
हू) 


बाटली०--मैं कालीदास नाटक कम्पनी का मालिक 


जयक्ृष्ण--तुमने इनका नाम तो सुना होगा। बहुत बढ़ 


आदमी हैं। 
सूरदास--ज़रूर होंगे भाई | मगर में अन्धा हूँ, मुझे ऐसे महा- 
पुरसों से मिलने का ओसर कब मिलता है 
बाटली०--सूरदास ! परमात्मा ने तुम्हें इतना सुरीला गला, 
ताल सुर का इतना अच्छा ज्ञान दिया है, तो फिर भिज्षा क्यों 
माँगते हो ? अगर मेरी कम्पनी में आ जाओ, तो चार दिनों में 
कहीं से कहीं जा पहुँचो । 


जयक्ृप्णु--प्रारब्ध जाग उठे सूरदास ! 
सूरदास--मगर भाई ! मैं अंधा हूँ, और गरीब हूँ, ओर दुनिया 


में अकेला हूँ । मेरी दो आने में गुजर हो जाती है। मैं नोकरी- 


चाकरी करके क्या करूँगा ? 
बाटली०--सूरदास ! ज़रा सोच लो । यहाँ भीख माँगते हो, 

वहाँ अपनी कमाई खाओगे ! (जयकृष्ण की ओर देखता है। ) 
जय०--(बाटली वाला का अभिप्राय समभकर) कितना अंतर है ? 
सूरदास--मगर मैं तो भिक्रखा नहीं माँगता मेरे भाई ! 
बाटली०--तुम भिक्‍खा नहीं माँगते, तुम्हारे गीत भिक्खा माँगते 
हैं। यह ओर भी बुरी वात है । 
सूरदास--तो चाकरी करके क्या हो जाएगा ? अब यहाँ--घाट 
पर बैठकर माँगता हूँ, फिर आपके नाटक में खड़ा होकर माँगूँगा। 
बाटली०--नहीं सूरदास ! वहाँ जो तुम्हारा गीत सुनना चाहेगा, 
उसे टिकट खरीदना होगा । 
जय०--टिकट खरीदने में ओर भिज्षा देने में आकाश-पाताल 
का अन्तर है सूरदास ! 
सूरदास--और जिसके पास टिकट खरीदने को दाम न हों * 


कि ती०-वह्‌ अपने घर बैठे, उसे तुम्हारा गीत सुनने का 
शी मिपिकार है? दुनिया में हर वस्तु का मूल्य है। 
न] 
४ सूरवास-मगर महाराज ! सूरज की धूप और चाँद की चाँदनी 
हो बादल की वरपा की क्‍या कीमत है? बाग्य में फूलों की डालियों 
# 


बैठकर जो पख्ेरू मन को मोह लेने वाले गीत गाते रहते हैं, 
उनकी क्‍या कीमत है ? " 


बाटली०--तुम तो बहुत दूर चले गए! मेरा मतलब यह" 
था, कि तुम रागी हो, रागी बनो। तुम्दें भक्त बनकर क्या मिलेगा 


चौथा दृश्य ] पहला अहु 
सूरदास--(मुस्कराकर) रागी वनकर रुपया मिलेगा, भक्त 
बनकर भगवान मिलेगा | 
बाटली७--(नराश होकर) तो तुम नोकरी नहीं करना चाहते ! 
सरदास-भेया ! जिसको ईसर घर बढ़े भज्ञ दे, उस इस 
असार संघार के मोह-माया में फँसने की क्या दरकार हू ! 
जय०--यह्‌ तुम्हारी मूखेता है। 
बाटलो०--(जाते जाते) यह आँखों का भी अंधा है, दिल का 
भी अंधा है । 
सरदास--जगत में हर आदमी जात्री हैं, जिसके पीछ लोभ- 
तृसना का चोर लगा हुआ है । स्याना वही है, जो इस चोर से बच। 
[दोनों चले जाते हैं। सूरदास मुस्कराकर अपना इकतारा 
सँभालता है और फिर गाने लगता हं ।] 
गीत 
तरी गठरी में लागा चोर मुसाफ़िर 
आज ज़रा सा फ्रितन हैं यह, 
तू कहता है. कितना हैं. यह, 
दो दिन में यह बढ़कर होगा मुँह-फट और मुंह ज्ञोर। 
मुसाफ़िर जाग ज़रा, जाग जरा। 


जाग ज़रा, जाग ज़रा । 


रे व 
नींद में माल गँवा बेठेगा, 
अपना आप लुटा बेठेगा, 

फिर पीछे कछु नाहीं बनेगा, लाख मचावे शोर । 
मुसाफ़िर जाग ज्ञरा, जाग ज़्रा। 

[कई साथु आकर सूरदास के पास बैठ जाते हैं । एक साथु सूरदास के 
हाथ में नारियल दे देता है। सूरदास इकतारा रख देता है, और नारियल 
पीने लगता है ।] 

एक साधु--सूरदास जी ! हमें तो आज कुछ भी न मिला । 

दूसरा--अरे महाराज ! मिले कैसे ? लोगों में दया-धमे का 
सोक ही नहीं रहा । 

तीसरा-पहले इसी काशीपुरी में में हर रोज साँक के बखत 
दस दूस रुपये लेकर उठता था, अब्र दस पैसे भी नहीं मिलते । 

चौथा--यही तो कलजुग के लच्छन हैं । ग्ृहस्थी ऐस करते हैं 
साधु-मह्दात्मा भूखे मरते है । क्यों सूरदास ? 

सूरदास--( चिलम दूसरे को देकर ) अरे भाई ! गृहल्थी फिकर 


में पैदा द्वोते हैं, फिकर में मर जाते हैं । तुम्हें क्या फिकर है ? उस 
आसरम में जाकर चार दिनन रह सको। यह जिन्दगी बड़ी 
अच्छी ! 

पहला--नहीं मद्दाराज ! यह जिन्दगी नहीं, जिन्दगी का 
मजाक है । 

सूरदास--(कोध से) तो जाओ, जाकर_किसी से सादी कर लो। 
जब तुम्दारे मन की तृसना नहीं मिटी, तो गेरुए बस्तर पहनना किस 


चौथा दृश्य] पहला अड्डू ट 


काम का ? 

पहला-सूरदास ! तुम तो गुस्सा हो गए। परन्तु बताओ, 
जब दो जून खाने को भी न मिले, तो क्या करें ९ 

सूरदास--परमेसर से माँगो । परमेसर देगा। 

दूसरा-तुम भी लोगों के सामने गाते हो, परमेसर के समने 
क्यों नहीं गाते ? खाने को मिल जाता है, तो चले हैं. उपदेस 
सुनाने । भूखे मरो तो होस ठिकाने आ जाएं । 

सूरदास--भाई ! हम तो परमेसर ही के सामने गाते हैं, 
सुनने को जो कोई सुन जाए। अपने राम को क्‍या ? लो यह 
पैसे आपस में वाँठ लो । (साथ पेसे बांटत हैं ।) 

तीसरा-- सूरदास ! तुमने कुछ कल के लिए भी रखा या नहीं ? 

सूरदास--भाई ! जिस मालिक ने आज दिया है, वह्‌ कल भी 
देगा, साधु के लिए कल की फिकर करना बुरा ! 

[एक साधनी का भागते भागते प्रवेश] 

साधनी--सूरदास ! 

सूरदास--आओ माई बैठो ! 

साधनी --नहीं सूरदास ! बैठने की वेला नहीं । आज वहाँ एक 
पेड़ तले किसी का बालक रह गया है। बहुतेरी खोज की है, माँ- 
बाप का कुछ पता ही नहीं लगता | बताओ, क्या करें ? 

सूरदास--(अंधी आँखें कपककर) रो रहा होगा ! 


र्८ भाग्य-चक्र [चौथा दृश्य 


साधनी--रोता तो ऐसे है, कि तुमसे क्या कहूँ १ किसी से चुप 
नहीं होता । 

सूरदास-मेरे पास आ जाए, तो एक छिन में चुप हो जाए। 
क्या मजाल, जो जरा भी रोए। 

(एक साधु दलीप को लिए हुए आता हैं। दलीप ज्ञोर ज़ोर से रो 
रद्दा है ।] 

साधु--तो तुम ही जतन कर देखो, हम में तो यह बूता नहीं । 

सूरदास--लाओ भेया ! 

[सरदास दलीप को लेकर कंधे से लगा लेता है, और उसके सिर के 
बालों में प्यार से अगुलियोँ फेरने लगता है। दलीप पहले रोता है, फिर 
चुप द्वो जाता है, और अपना सिर सूरदास के कंधे पर रख देता है। 

शअ्रव बोलो, चुप हुआ या नहीं । कहते थे, किसी की सुनता 
ही नहीं । अरे बावा ! प्यार की पुकार तो पसु-पक्खी भी सुनते हैं, 
यह तो फिर भी आदमी का बच्चा है। लो अब जाकर इसके माँ- 
बाप को खोज लाओ | 

साधनी--सूरदास ! बहुत ढूँडा है, कद्दीं पता नहीं लगता। 
देखो तुम एक काम करो । इसे अपने घर ले जाओ। जब इसके 
माँ-बाप आएँगे, हम तुम्हारे पास भेज देंगे । 


सूरदास--मगर ««»०*०*०**० 

दूसरा--नहीं सूरदास ! यह तो तुम्हें करना ही होगा । 
सूरदास--(विवशता से) अच्छा भेया ! जैसी तुम्हारी मरजी । 
[सूरदास दलीप को लेकर चला जाता है। इतने में पुलीस के आदमी 

ज़ख्मी शंकरदास को उठाए लाते हैं, और शहर की तरफ़ चले जाते हैं । 

दो चार आदमी पीछे रह जाते हैं ।] 
एक--(दूसरे आदमी से) क्‍यों भाई ! कुछ बता सकते हो, यह 

क्‍या हुआ है ९ 
दूसरा--एक मोटर एक पेड़ से टकरा गई है, और क्या हुआ है ! 
तीसरा-- यह आदमी मर गया है या अभी जीता है ? 
दूसरा--( सिर हिलाकर) ना भाई ! सर गया। ओर अ्रगर 

नहीं मरा, तो हस्पताल में जाकर मर जाएगा। 
चौथा--कोई परदेसी मालूम होता है । 
दूसरा--ओर यह भी मालूम द्ोता है कि कोई अमीर है। जेब 

से एक हज़ार के नोट ही निकले हैं । 
पहला-गाड़ी तो चूर चूर हो गई होगी ९ 
दूसरा--एकद्म ! 
तीसरा--जाने इसकी आँखें कहाँ थीं ? 
। पदला--भाई मेरे! जब बुरे दिन आते हैं, तो आँखें पहले 
द्दो जाती हें ॥।६ / लिप ५ 
| कि [सबका प्रस्थान] 


४ ६ 


]] 


पॉचवॉँ दृश्य 
स्थान--काशी के बाहर ग्ररीबों के मॉपड़े 
समय--रात 
[एक जगह म्युनिसिपल कमेटी के लैम्प के नीचे कुछ ग़रीब लोग बैठे 
ताक खेल रदे हैं। दूसरी जगह एक आदमी बैठा हुका पी रहा है। कुछ 
परे एक बकरी बँधी है। एक स्त्री पानी का घढ़ा लिए जा रही है । इतने में 
सूरदास दलीप को उठाए आता है, और बाहर से पुकारता है ॥] 
सूरदास--(ऊंची आवाज्ञ से) कल्लो की माँ ! ओ कल्लो की 
माँ !! 
[कोई जवाब नहीं देता ।] 
कल्लो की माँ--(अपने कोंपढ़े से जवाब देती है) क्‍या है 
सूरदास ? तुम्हारा खाना बना रखा है, खालो ! मुझे इस बखत क्या 
कहते हो ! 
सूरदास--खाने की बात नहीं, कल्लो की माँ ! जरा बाहर आंझओ ! 
(कल्लो की माँ मोपड़े से बाहर निकलती है) 
कल्लो की माँ--अब तुम बहुत तंग करने लगे सूरदास ! कहो 
क्या कहते द्वो १ (बच्चे को देखकर) अरे ! यह बच्चा किसका 

सूरदास--उठा नहीं लाया कल्लो की माँ ! गंगा के घाट पर 
पड़ा था। पता नहीं इसके माँ-बाप कहाँ चले गए ? मेंने सोचा, 
चलो घर ले चलें । रात की बेला घाट पर ठण्डी होती है, साँड 
होते हैं, सियार होते हैं । 

कल्लो की माँ--मगर तुम क्यों उठा लाए ? जाने कोन है ? 

सूरदास--कोई भी हो, परमेसर का जीव तो है। और फिर 
एक ही रात की वात है, देखना, कल भोर होते ही इसके माँ-बाप 
आ जाएंगे। ऐसे ज़रा से बच्चे को खोकर क्‍या किसी को नींद आ 
सकती है ? तड़फ रहे होंगे ! 

कल्लो०--अच्छा बाबा ! जो तुम्हारी ख़ुसी ! (दलीप को देखकर) 
मगर बच्चा है बड़ा सुन्दर ! कैसी मोटी मोटी आँखें हैं । गोरा गोरा 
रंग है !! मुटर मुटर तकता है !!! 

(बच्चे को लेना चाइती है, मगर सूरदास नहीं देता ।) 

सूरदास--कल्लो की माँ ! यह हमारा एक रात का पाहुना है। 
अपने घर में, राम जाने, इसकी खिदमत करने वाले कितने चाकर 
होंगे १ राम जाने, वहाँ इसकी कितनी खुसामदें होती होंगी ? जाकर 
इसके लिए थोड़ा सा दूध ले आओ । यह्‌ भी क्‍या याद करेगा, कि 
किसी अन्धे फकीर के घर गया था । जाओ, ले आओ | 

[स्रदास जेब से पैसे निकालता हैं ।] 
कल्लो ०--पर इस बखत दूध मिलेगा भी ? मुझे; तो सक है। 
सूरदास--जरूर मिलेगा कल्लो की माँ (पैसे देकर) ! तुम जाओ 


तो सही (दलीप अपना कवच उतार कर फेंक देता है)) यह्द क्या 
क्लो की माँ ! इसने क्या फेंका है ? ज़रा देखना ! 
कल्लो ०--( कवच उठाकर) कवच है सूरदास, ओर सोने का है। 
(सर॒दास को देकर) सँभाल कर रखो, यह बचा फिर फेंक देगा। 
[सूरदास कवच ले लेता है। कल्लो की माँ चली जाती है। सूरदास 
दलीप के सिर पर ह्वाथ फेरता है और उसे लेकर अपनी मोपड़ी में चले 
जाता है ॥] 


छूठा व्श्य 
स्थान--रायबहादुर दवीरालाल का पर 
समय--रात 
[रायबहादुर हीरालाल बीमार पडा है। सामने डाक्टर साहब बैठे हैं। 
एक तरफ़ शामलाल हैं। ज़रा परे हटकर लाजवन्दी चघूंघठ के 
खड्ी है ] 
रायबहादुर--(पीड़ा की व्याकुलता से) शामलाल ॥ 
डाक्टर--घबराइए नहीं (शामलाल से) बह छोटी शीशी ! 
[शामलाल शीशी दे देता हैं, डाक्टर दवा निकालता हैं ।] 
रायबहादुर--डाक्टर साहब ! मेरे रोग की औषधि मेरा दलीप 
है, उसे ला दीजिए । नहीं तो (सिर दिलाकर) मेरा बुरा हाल होगा । 
शामलाल ! 
शास०--(वास जाकर) भैया ! धीरज घरों । पोलीस खोज कर 
रही है। 
राय०-सभी समाचायपत्रों में विज्ञापन दे दो, कि जो मेरे 
कर समाचार लाएगा, उसे बीस हज़ार रुपया इनाम दिया 
॥ 


शाम०--सैया ! मैंने विज्ञापन कल ही मेज दिया है। 


2 

* "| डॉक्टर दवा पिलानां “चाहता है। रायवहादुर उसे परे हा 
.-दैत्ता है। ] 
७+ 'ये०--क्‍्त्या यह दवा पीने-से मेरा दलीप मेरे सामने आकर . 
खड़ा हो जाएगा ? अगर नहीं, तो . . . . « * » डाक्टर साहब ! यह 
मन का रोग है, देह का नहीं । 


[ दीरालाल लेट जाता है।] 


लाज०-- ( शामलाल को एक तरफ़ ले जाकर ) शंकरदास का 
कुछ पता लगा या नहीं ? 

शाम०--नहीं । 

लाज०--यह भी पता नहीं लगा कि वह कहाँ गया है ? 

शाम०--कुछ पता नहीं लगा । 

लाज०--इनकी दशा तो बहुत खराब है । क्या करें ९ 

राय०--( आह भरकर ) भगवान ! मैंने किसी का क्‍या 
बिगाड़ा था ! | 

[ पद। गिरता है । ] 

सातवां दृश्य 
स्थान--क्राशी की एक सड़क 
समय--दुपहर 


[ कुद्ध साथु बातें कर रहे हैं । ] 

एक साधु-कितना बदला ? 

दूसरा०--एकदम कायापलट ! 

पहला०--पहले जो कुछ पाता था, बाँट देता था। अब किसी 
को पैसा भी नहीं देता । 

तीसरा०--उलटा माँगता है। कहता है, मेरा खर्चा बढ़ गया 
है। कोई पूछे, जरा से बच्चे का खर्चा ही कया ? दो पैसे का भात 
बहुत है । 

चोथा० --मगर वह्‌ उसे भात खिलाए भी ? उस दिन में गया 
था, देखा, तो बेठा ददह्दी ओर जलेबी खिला रहा था । मेंने समझाया 
तो कहने लगा, अब इसको क्या भूखों मार दूँ ? 

पहला०--इस बच्चे का सुभाओ बिगड़ गया, तो सूरा बाद में 
रोएगा । 

दूसरा०--ओर अपना बच्चा भी तो हो ! 

तीसरा०--वह तो कहता है, अब यह मेरा ही बच्चा है। उसे 
“दीपक, दीपक” कहकर बुलाता है। हर बखत गले से लगाए 
रखता है। 

च्ौथा०--(हँसकर) तो नामकरण संस्कार भी हो गया । वाह ! 

पहला०--( सूरदाक्ष को आते देखकर ) देखो, वही आ रहा है । 
पूछूँ , वह सरधा-भक्ति कहाँ चली गई ? 

दूसरा०--अजी ! अपने राम को क्‍या ? मोहमाया में फँसता . 
है, फँसने दो । 
[ सूरदास का दलीप को उठाए हुए प्रवेश ] 
तीसरा०--क्यों सूरे ! क्‍या हाल है ? ै 
सूरदास--भाई हवाल कया होगा ? दुनिया को छोड़ बैठा था, 
परमेसर ने फिर माया में फँसा दिया। इसके माँ-बाप आ जाते 
तो मेरा गला छुट जाता ! 

पहला०--यह्‌ सत्र कहने को बातें हैं सूरे ! तुम आप माया में ' 
फँस रहे हो । चाहो, तो आज बंधन तोड़ दो । 

सूरदास--यद्वी तो असम्भो है महाराज ! आखिर इस अजात़् 
असह्दाय बालक को कहाँ पटकूँ ? बताओ ! 

दूसरा०--मैं बताऊँ सूरे ! इसे किसी अनाथ-आसरम में दाखल् - 
करा दे, और 'आप परमेसर का भजन कर । ( सूरदास निरुत्तर हो 
जाता है.) अब बोलता क्‍यों नहीं ? इसका जबाब दे । 

सूरदास--अनाथ-आसरस में इसका इतना ख्याल कोन रखेगा 


तीसरा०--( दूसरे से ) खुन लिया महाराज ! अब यद्द सूरदास 

वह सूरदास नहीं है । सरीर वही है. आत्मा बदल गया है । 

सुरदास-यह बात सच ! पहले में समझता था, घाट पर 
बैठकर दो पद गा लेने से ही परमेसर खुस हो जाता है । अब्र 
मालूम हुआ, कि उसकी असली भक्ति यह है कि हम उसके जीवों 
की सेवा करें | पहले में केबल अपना आप पालता था, अब किसी 
दूसरे की भी पालना करता हूँ । ओर मेरा आत्माराम यह कहता 
है, कि सेवा-मागे, भक्ति-मार्ग से भी ऊँचा है । 

चौथा०--यह्‌ तुम्हारी सम्मति होगी, अपने राम की तो यह 
सम्मति नहीं, कि किसी के लज्ला को जलेतियां खिलाना परमेसर के 
भजन से भी अच्छा है । 

सूरदास--(मुस्कराकर) अपना अपना ख्याल है भाई ! 

पहला०--अरे यार छोड़ो इन बातों में क्या धरा है ? सूरे ! इस 
लू में कहाँ जा रहे हो ? 

सूरदास--इलवाई से थोड़ा हलुआ माँगने जा रहा हूँ । 

दूसरा०--तुम तो कहते थे, हम किसी के सामने हाथ नहीं 
फैलाते ! 

सूरदास--( दलीप के सिर पर द्वाथ फेर कर ) वाबा ! मैं अपने 
लिए नहीं माँगता, इस बच्चे के लिए माँगता हूँ। यह रोता है, तो 
मेरे मन में कुछ होने लगता है । 

तीसरा०--अभी--आगे आगे देखना होता है क्या ? 

सूरदास--अच्छा भाई ! भगवान्‌ जो दिखाएगा, देख लूँगा। 


[ एक तरफ़ सूरदास चला जाता है, दूसरी तरफ़ साथु ] 


आठवों दृश्य 
स्थान--रायबहादुर हीरालाल का घर 
समय--प्रात:काल 

[रायबहादुर हीरालाल अपने पुत्र के बड़े तैल-चित्र के सामने बैठा 
उसकी तरफ सजल आँखों से देख रहा हैं। कुछ दूर शामलाल उदास खड़ा 
है। दोनों की डाढ़ियों के बाल बढ गए हैं। मकान की शोभा भी फीकी 
मालूम होती है ।] + 

हीरालाल--(ठंडी आह भरकर) पूरा एक साल बीत गया, 
आर दीपक का कोई पता नहीं मिला । 

शामलाल--मगर मुझे; अब भी आशा है, कि वह मिल जाएगा। 

द्वीरा०-- (हवा में देखते हुए) यह सब मेरा ही दोष है । में 
अ्रंधा हो गया था। मैं समझता था, संसार में रुपया-पैसा द्वी सब 
कुछ है। अब मालूम हुआ, रुपया-पैसा कुछ नहीं है । मैंने उस दिन 
कह्दा था, कि मैं अपनी चीज़ों की रक्षा करना जानता हूँ। उ्सीं 
दिन मेरे चौकीदार मेरे दरवाज़ों पर खड़े पहरा देते रह गए, ओर 
मेरा बेटा गुम दो गया। मानों भगवान्‌ ने मेरे मुँह पर थप्पड़ मार- 
कर कद्दा--बेवकूफ देख ! तू कुछ नहीं कर सकता. जो कुछ करता 
हूँ, मैं करता हूँ । 

शाम०--(निकट आकर) मगर अब इस तरद ठंडी आएं भरने 
से क्या द्ोगा ९ 

हीरा०--( सना अनसना करके) मेरा भी यही ख्याल है, कि 
वह्‌ कहीं न कहीं जीता है । भगवान्‌ ने- देखा, कि यह आदमी धन 
का लोभी है; इसे जीव की परवा नहीं । उसने मेरा बच्चा मुझ से 
छीन लिया, और किसी ऐसे प्राणी के हवाले कर दिया, जो शायद्‌ 
धन की परवा नहीं करता, आदमी की परवा करता है । शामलाल ! 


शाम०--(सिर भुकाकर) इसमें मेरा भी दोष है ! 
हीरा०--(आश्चय से) तुम्हारा दोष ? 


शाम०--मैंने भी धन का ख्याल किया, बचे का ख्याल न 
किया । अगर में ही बच्चे का ख्याल करता, तो हमें यह्‌ काला दिन 
देखना नसीब न होता । 


हीरा०--तुम सच कहते हो, तुम्हें भी रुपये का रोग लग गया 
था। (शामलाल का रंग उड़ जाता है, जैसे उसका रहस्य खुल जाने 
वाला है) तुमको भी हर समय यही धुन लगी रहती थी, कि हम 
अधिक से अधिक रुपया कमा लें । इसके लिए न मैंने पाप-पुए्य का 
ख्याल किया, न तुमने । परिणाम यह्‌ है, कि हमने धन कमा लिया, 
मगर मनकी प्रसन्नता गंवा बैठे । अब मैं भी रो रहा हूँ, तुम भीरो 

- रहे हो । 


हीरा०--(चावियों देते हुए) अलमारी से मेरा दान-पत्र 
निकालो, मैं उसे बदलना चाहता हूँ। 

[शामलाल चाबियों लेकर चला जाता है, हीरालाल इधर-उधर 
टइलता है ।] 

हीरा०--(ऊँची आवाज़ से) दूसरे खाने में बाई तरफ़ रखा है । 

[हीरालाल फिर टहलता है, इतने में शामलाल आवेग , आश्चर्य और 
आनन्द से वसीयत नामा पढ़ते पढ़ते प्रवेश करता है ।] 

शाम०--यह्‌ क्‍या ? चोथा भाग मेरे नाम ! 


हीरा०--तुमने मेरी बड़ी सेवा की है, इस लिए मैंने वसीयत 
कर दी थी, कि मेरे बाद मेरी जायदाद के तीन भाग मेरे बेटे को 
मिलें, चोथा भाग तुम्दें मिले। मगर अब मैं इसे बदलना चाहता 
हूँ मैंने तुम्हारा जो रूप अब देखा है, वह इससे पहले न देखा या। 


शाम०--(डरकर) मगर भेया............ । 


हीरा०- (बात काटकर) में पहले समझता था, तुम मेरे भाई 
हो, मगर इस घटना ने सिद्ध कर दिया है, कि तुम मेरे भाई नहीं हो। 
[शामलाल गिरने से बचने के लिए कुरसी थाम लेता है । दीरालाल्ल 
अपना वकृव्य जारी रखता हैं] क्या कोई अपने भाई के साथ ऐसा 
बर्ताव कर सकता है, जैसा तुमने मेरे साथ किया है ९ ; 


शाम०--मभैया ! इसका क्या प्रमाण है कि... 


हीरा०--प्रमाण माँगते हो १ ज़रा अपने मुँह का जड़ाहुआ 
रंग देखो । अपनी शोभा-द्वीन मरी हुई आँखें देखो। अपने-काँपते 
हुए हाथ-पाँव देखो । ओर इतना ही नहीं, अपने गछे में अठकतें: 

हुए, ज़बान पर फिसलते हुए, होठों पर जमते हुए शब्द देखों ओर 
फिर बताओ, क्या यह यथेष्ट प्रमाण नहीं है ? 

[शामलाल कोई उत्तर नहीं देता । वह उसी तस्द अवबाझ साझा 
रहता है । ] 

हीरा०--यह सारी बातें साफ़ कह रही हैं, कि दलीप के 
गुम ह्वोने का जितना मुझे दुख हुआ है, उससे अविक तुम्हें हुआ 
है। कोई भाई अपने भाई के दुख को इस तरह अनुभव कर 
सकता है, यह्‌ मेरी धारणा से बाहर था : इसलिए में पहले तुम्हें 
भाई सममता था, अब भाई नहीं समकता-भाई का शब्द तुम्हारे 
लिए बहुत छोटा बहुत दलका ओर बहुत अछुन्दर है। 

शाम०--(रोते हुए) नहीं, आपने मुझे अभी तक नहीं पहचाना। 

हीरा०--अब मैं अपनी वसीयत बदलना चाहता हूँ । तुम्हें 
तीसरा भाग मिलेगा, वाक़ी दुलीप को मिलेगा। ओर अगर दलीप 
न मिला, तो उसका भाग गरीबों को बाँट दिया जाएगा। 

शाम०--मेरा मन अब भी यद्दी कहता है, कि हमारा दुलीप 
हमें मिल जाएगा । 

दवीरा०--अच्छा ! तुम मेरे लिए प्राथना करो। मैं पापी हूँ, 
भगवान्‌ मेरी नहीं सुनता। तुम शुद्धात्मा हो, शायद वह तुम्हारी 
सुन ले । 

[दवीरालाल बाहर चला जाता है ।] 
शाम०--भगवान_ ! यह्‌ तुम मुझे कैसा भयंकर दंड दे रहे हो ? 

बाद्दर से किसी के गाने की आवाज़ आती है। शामलाल कान 
लगाकर सुनता है ।] 


गीत - 
क्यों रोता है मन, सोच तनिक, 
मन सोच तनिक, क्यों रोता है १ 
जो किसमत में है मिलता है, 
जो होना है सो द्वोता है? 
जिसने अंधेर किया जग में, 
उसको जग में, संतोष कहाँ १ 
क्यों अमृत की आशा उसको 
जो विष की खेती बोता है। 
क्यों रोता है मन, सोच तनिक-- 


[शामलाल गाना सुनते सुनते चला जाता है। पर्दा उठता है, 
दुर्गादास फ़कीरों के वेष में गाते हुए और हीरालाल सुनते हुए 
दिखाई देता है। शामलाल भी आकर खड़ा हो जाता है ।] 


गीत 
तूने दुखियों के दिल तोड़े, 
कोइ तेरा भी दिल तोड़ेगा। 
यह पाप-पुन्य का सौदा है, 
यद्द दुनिया का समभौता है। 
क्यों रोता है मन सोच तनिक-- 

हीरा०--शामलाल यह आदमी सच कहता है, इसे कुछ देदो । 


दुर्गा०--जब देने का समय था, उस समय तुमने कुद्ध नहीं 
दिया, अब कया दोगे ? अब वह समय बीत गया। 


शाम०--तुम कौन हो ? मालूम होता है, मेंने तुम्हें कहीं 
: देखा है! मालूम होता है, मैंने तुम्हारी आवाज़ कहीं सुनी है । 

हीरा०--क्या तुम कहीं -- 

दुर्गा ०--(हँसकर) मैं दुर्गादास हूँ । 

शाम०--(चौंककर) दुर्गादास 

दुर्गा०--हाँ वह्दी अभागा! में तुम्हारे सामने गिड़गिड़ाया, 
तुमने परवा न की । मैंने तुमसे दया की भीख माँगी, तुमने मेरी 
पुकार न सुनी । मेरे पास एक मोंपड़ा था, वह भी तुमने छीन लिया 
ओर मुझे, ओर मेरी स्त्री और मेरे बच्चों को बाहर निकाल 
दिया। स्त्री बीमार थी, वह सरदी की मार न सह सकी, ओर मर 
गई । बच्चे छोटे थे, में उनको पाल न सका। अब में दुनिया में 
अकेला हूँ । अब मुझे; किसी की दया नहीं चाहिए । 


हीरा०--दुर्गादास ! मुके अफ़सोस है। 


दुर्गा०--मसगर अब तुम्हारा यह अफ़सोस भी मेरे किसी काम 
का नहीं है। तुम्हारा अफ़सोस मेरी स्त्री को ज़िन्दा नहीं कर 
सकता, मेरे बच्चों को नवजीवन नहीं दे सकता । 


हीरा०--शामलाल इसका घर इसे लोटा दो । 

दुर्गा०--अब मेरे पास केवल दो वल्तुएँ हैं; एक मेरी देह, 
दूसरी मत अमिलाषाएँ । इन दोनों को लकड़ी ओर लोहे के घर की 
आवश्यकता नहीं । मेरी देह खुले आकाश तले रह सकती है, मेरी 
अभिलाषाएँ मेरे टूटे हुए दिल में रह सकती हैं। इसलिए अब शोक 
के समान आपकी दया भी मेरे किसी काम नहीं आ सकती । 


हीरा०-दुर्गादास ! मेरा अपराध क्षमा करो। मैंने तुम्हें नष्ट 
करके अपना आप भी नष्ट कर लिया है। मैंने तुम्हारे बच्चों को घर 
से निकाला था, भगवान्‌ ने मेरा बच्चा मेरे घर से निकाल दिया। 
मुझसे घृणा न करो । आज तुम्हारे समान मैं भी आशाओं के स्को 
का ठुकराया हुआ एक अभागा हूँ। ( फूट फूट कर रोता है )। 


शाम०--दमारे लाखों रुपये बेंकों में पड़े हैं, और पता नहीं 
हमारे बच्चे को रोटी का एक टुकड़ा भी मिलता है, या नहीं । 


हीरा०--क्या हमारी यह दीन-दशा देखकर भी तुम्हें हम पर 
दया नहीं आती ? 


दुर्गा०--मैं यहाँ तुम्हें देखकर खुश होनें के लिए आया था। 
मगर यह मेरी भूल थी, कोई पिता दूसरे पिता को दुःखी देखकर 
सुखी नहीं दो सकता । 

हवीरा०--मुझे यह आशीर्वाद न दो, कि भगवान्‌ मेरा बच्चा 
मुमसे मिला दे । मैं इसके योग्य नहीं हूँ। मगर यह तो कद वो, कि 
वह जीता रहे; ओर जहाँ रदे, सुखी रद्दे 

दुर्गा ०--भगवान्‌ ! इनके बच्चे की रक्षा कर ! 

शाम०--दुर्गादास ! भगवान्‌ तुम्हारे मन को भी शान्ति देगा । 

हीरा०--शामलाल ! यह ग्ररीव है, इसीलिए इसका हृदय इतना 
विशाल और सुकोमल है । अगर यह अमीर होता, तो इसके मुख 
से उदारता और क्षमा के ये शब्द कभीन निकलते। दुर्गादास ! 
( पॉँव पकड़कर ) भाई आओ ! एक बार घर के अन्दर चलो। जहाँ 
से तुम्हें अपमानित करके निकाला था, एक बार वहीं बेठकर तुम्हारी 
पूजा कर लूँ । 


[ सब का प्रस्थान ] 

नवाँ दृश्य 
स्थान--कालीदास नाटक कम्पनी का अभ्यास-घर 
समय--दुपहर 

[ जयकृष्ण बाजे वालों को सममा रहा है, पास ही एक 
अभिनेता खड़ा है । परे बाटलीवाला सोफ़े पर बैठा निरीक्षण 
कर रहा है। ] 

जयकृष्ण--तुम तैयार हो ? 

अभिनेता--जी हाँ ! 

जय०--(बाजे वालों को इशारा करके) एक--दो-- 

[बाजा और तबला शुरू द्वो जाता है । अभिनेता गाने लगता है ॥] 

गीत -; 
छोड मन ! हरि बिमुखन को संग । 
जिनके संग कुबुधि उपजति है, परत भजन में भंग । 

[ अभिनेता इतना बेसुरा गाता है क्रि जयक्ृष्ण उसके मुँह 

पर हाथ रखकर उसे गाने से रोक देता है । बाजा तबला सब बन्द 


हो जाता दै। ] 
बाटलीवाला--(सोफ़े से उठकर) यद्द गाना हे 

जयकृष्णु--जितनी मेहनत इस आदमी पर की गई है, उतनी 
मेहनत अगर किसी गधे पर की जाती, तो वह भी इससे अच्छा 
गाने लगता । 

बाटली०--मेरे ख्याल में जिस समय परमात्मा राग-विद्या बाँट 
रहा था, उस समय यह महात्मा भंग पीकर किसी अस्तबल में पढ़े 
सो रहे थे । चले हैं रागी बनने ! 

अभि०--हजूर ! 

बाटली०--(नकूल करते हुए) हज़ूर ! 

अभि०--(और भी मिन्नत करके) हज़ूर । 

बाटली०--चलो दफ़ा हो यहाँ से--निकलो, दूर हो । मैं 
तुम्हारा मुँह तक नहीं देखना चाहता । (बाज वालों से) इस समय 
आप भी कृपा कीजिए ! 

जय०--(थीरे से) इस समय भाग जाओ । सेठ साहब क्रोध में है । 

[बाजे वाले उठकर चले जाते हैं । जयकृ'ण बाटलीवाला के पास जाकर 
खड़ा हो जाता हैं ।] 


जय०--यह्‌ तो बिलकुल गया गुज़रा निकला । 

बाटली०--(क्ोध से) तुम तो गधे को घोड़ा बनाना चाहते थे । 
क्या कभी बना है 

जय०--(टठंडी आह मरकर) नाटक होने में पन्द्रह दिन बाकी 
हैं, और अभी तक हमारे पास कोई काम का आदसी ही नहीं । 


नवां दृश्य 
स्थान--कालीदास नाटक कम्पनी का श्रभ्यास-घर 
समय--दुपहर 

[ जयकृष्ण बाजे वालों को सममा रहा है, पास ही एक 
अभिनेता खड़ा है । परे बाटलीवाला सोफ़े पर बेठा निरीक्षण 
कर रहा है। ] 

जयकृष्ण--तुम तैयार हो ? 

अभिनेता--जी हाँ ! 

जय०--(बाजे वालों को इशारा करके) एक--दो-- 

[बाजा और तबला शुरू द्वो जाता है । अभिनेता गाने लगता है ।] 

गीत -; 
छोड मन ! हरि बिमुखन को संग । 
जिनके संग कुबुधि उपजति है, परत भजन में भंग । 


[ अभिनेता इतना बेसुरा गाता है कि जयहृष्ण उसके मुँह 
पर हाथ रखकर उसे गाने से रोक देता हू । बाजा तबला सब बन्द 


द्वो जाता है। 
बाटलीवाला--(सोफ़े से उठकर) यह गाना है १ 

जयकृष्ण--जितनी मेहनत इस आदमी पर की गई है, उतनी 
मेहनत अगर किसी गधे पर की जाती, तो वह भी इससे अच्छा 
गाने लगता । 

बाटली०--मेरे ख्याल में जिस समय परमात्मा राग-विद्या बाँट 
रहा था, उस समय यह महात्मा भंग पीकर किसी अस्तबल में पढ़े 
सो रहे थे । चले हैं रागी बनने ! 


अभि०--हजूर ! 

बाटली०--(नकूल करते हुए) हज़ूर ! 

अभि०--(और भी मिन्नत करके) हज़्र ! 

बाटली०--चलो दफ़ा हो यहाँ से-निकलो, दूर हो । मैं 
तुम्दारा मुँह तक नहीं देखना चाहता । (बजे वालों से) इस समय 
आप भी कृपा कीजिए ! 

जय०--(थीरे से) इस समय भाग जाओ । सेठ साहब क्रोध में हे । 

बबाजे वाले उठकर चले जाते दे । जयझृ'ण बाटलीवाला के पास जाकर 
खड़ा हो जाता हैं ॥] 


जय०--यह्‌ तो बिलकुल गया गुज़रा निकला । 

बाटली०--(क्रोध से) तुम तो गधे को घोड़ा बनाना चाहते थे । 
क्या कभी बना है ९ 

जय०--(ठंडी आह भरकर) नाटक होने में पन्द्रह दिन बाकी 
हैं, और अभी तक हमारे पास कोई काम का आदमी दी नहीं । 


घ्ट८ भाग्य-चक्र निर्वाँ दृश्य _ 


बाटली०--आदमी तो मिल गया था, मगर वह कह्ठता है 
भगवान्‌ ने मुझे; गला मुफ्त दिया है,में भी लोगों को मुफ्त सुनाऊँगा। 
अगर वह आ जाता, तो काशी भर में शोर मच जाता। 

(बाटलीवाला सोफ़े पर बेठ जाता है।.._* 

जय०--ओर हम भी उस पर ऐसी मेहनत करते, कि द्वीरा 
बना देते । 

बाटली०--अरे भाई ! लोग पतंगों की तरह टूटते, पतंगों की 
तरह्‌। क्या स्वर है! क्‍या लोच है !! क्या गला है !!! ' 

जय ०--(दूसरी कुर्सी पर बैठकर) मगर किस काम का ? 

बाटली०--हम यहाँ रो रहे हैं, ओर वह नहीं श्राता। मेरी 
कम्पनी तबाह हो रही है, और वह नहीं आता। मैं उसे दो-तीन सो 
रुपया महीना देने को तेयार हूँ । ओर वह नहीं आता (बाहर कोई , 
द्वार खट-खटाता है )) कौन है ? कह दो, सेठ साहब नहीं है । 

सूरदास--(द्वार खोलकर) मैं सूरदास हूँ । 

बाटली०--अरे सूरदास ! (आगे बढ़कर) आओ भाई ! क्या द्वाल॒' 
है ? आज तो बड़ी मेहरबानी की। (करसी के पास लाकर) ऐ ऐप 
यहाँ बैठ जाओ | कह्दो मज़े में तो हो ना ९ 

सूरदास--जी हाँ, आपकी किरपा है। 

बाटली०--कहिए, कैसे आए ? 

सरदास--(स्ाइस करके) आपको याद है, आपने उस दिन घाट 


मुझसे कह्दा था, कि ७०७ ००६ 
बाटली०--हाँ हाँ, मेरी कंपनी के द्वार तुम्हारे लिए आज भी 

खुले हैं। हमें एक आदमी की" '** 

जय०--(बात काटकर) ज़रूरत थी, वह तो हमें मिल गया है, 
मगर जब तुम चलकर आए हो, तो हम तुम्हें भी रख लेंगे। 

[ जयकृष्ण वाटलीवाल को आंख से इशारा करता है, बाटलीवाला 
इशारे का मतलब समम लेता हैं ।] 

बाटली०--क्या तनख्वाह लोगे ? वोलो । 

सरदास--अब यह्‌ में कया वताऊँ सेठ साहब ! मेरा एक बच्चा 
है। मुझे उसके लिए कपड़ा भी चाहिए, खाना भी चाहिए, खिलाना 
भी चाहिए। 

बाटली०--देखो, में शुरू शुरू में तुम्हें एक''*। 

जय०--(रोककर) तीस रुपये महीना दे देंगे। 

[बाटलीवाला जयकृष्ण की ओर क्रोध से देखता हैं ।] 

सूरदास--(छश होकर) तीस रुपये । 

बाटली०--(मतलब न समभकर) पहले पहले । जब काम 
अच्छा करने लगोगे, तो बढ़ा दूँगा। 

सरदास- मेरे लिए तो यह भी वहुत है भाई ! 

[जयकृष्ण बाटलीवाल की त(फ देखता है ।] 

बाटली०--सुरदास ! मैंने भूमि पर रंगने वाले तुच्छ कीड़ों को 
यश ओर कीर्ति के आकाश का तारा बना दिया है । तुम तो पहले 
ही रागी हो, चार दिनों में चाँद बनकर चमकने लगोगे। 
(जयकृष्ण से) ऐम्रीमेंट ! (धूरदास से) भई ! तुम्हारा वह गीत मुझे 


आज भी याद है--'बाबा |! सन की आँखें खोल |! खूब गीत है! 

आर खूब गाते हो ! ( जयक्ृष्ण ऐसप्रीमेंट देता है । ) लो सूरदास यहाँ 
अंगूठा लगा दो । (अंगूठा लगवाकर) बस ! 
सूरदास--तो क्या आज मुझे कुछ: 
बाटली०--(मुस्कराकर) पेशगी ! हाँ हाँ (जेब से नोट निकालकर) 
यह लो दस रुपये का नोट ! तो अब कल से ९ 
सूरदास--हाँ भई ! अब तो सूरदास बँध गया। (उठकर) तो 
अब चलता हूँ। 
जय०--बड़ी खुशी से | (हाथ थामकर) आइए । 
[सूरदास को द्वार तक पहुँचा देता है। और जब वह चला जाता 
है, तो द्वार बन्द करके बाटठलीवाले की ओर देखता है ।] 
बाटली०--अब बताओ, मैंने क्या कहा था 
जय०--रुपये में सचमुच बड़ी शक्त्ति है। 
बाटली०--यह चाहे, तो हवा में उड़ते हुए पंछी को बाँध 
ले। अब मेरे नए नए नाटक निंकलेंगे, अब मेरी कंपनी 
चलेगी, श्रब मेरे हाँ सोना बरसेगा। जयक्ृष्ण ! आज हमें यह अंधा 
नहीं मिला, हमें सफलता का रास्ता मिल गया है, हमारी तक़दीर 


बदल गई है, हमारे लिए भगवान्‌ ने धन, यश ओर उन्नति के द्वार 
खोल दिए हैं। 

इृश्य-परिवतेन 
[सूरदास रंग-भूमि पर गाता हुआ दिखाई देता है ।] 
गीत :-: 
छॉड़ मन! हरिबिमुखन को संग। 
जिनके संग कुबुधि उपजति है परत भजन में भंग। 
कहा होत प्रय-प्रान कराए विष नहिं तजत भुजंग, 
कागहि कहा कपूर चुगाए, श्वान नहवाए गंग। 
खर को कहा अरगजा-लेपन, मरकट भूषण अंग, 
गज को कहा नहवाए सरिता, वहुरि धरे खहि अंग। 
पाहन पतित बॉस नहिं बेध्रत, रीतो करत निषंग, 
सूरदास खल कारी करामरि, चढद्ृत न दूजों रंग। 
[गीत की समाप्ति पर लोग बड़े ज़ोर से तालियाँ बजाते हैं, और 
वाह वाह का शोर मचाते हैं। सूरदास सिर भुकाता है। लोग फूल 


कैंकते हैं ।] 
[पद गिरता हैं ।] 


दूसरा अंक 
पदी उठता हैं, तो एक सफ़ेद पर्दे पर 
“बीस साल के बाद! 
लिखा दिखाई देता है, देखते देखते 
यह पर्दा भी उठ जाता है । 
पहला दृश्य 
स्थान--शामलाल का घर 
समय--दिन का तीसरा पहर 
[शामलाल और लाजवन्ती] 
लाजबन्ती--आपके जासूसों ने कुछ पता लगाया ? 
शाम०--छुछ भी नहीं । 


लाज०-मेरा ख्याल है, शंकरदास मर चुका। अगर जीता 
दोता, तो इतने दिन कहाँ बेठा रहता ? अब जासूसों से कह्ठिए, 
बस करें। 


शामु/--नहीं, जब तक मैं जीता हूँ, यह खोज बन्द नहीं दो , 

सकती, शायद किसी दिन भगवान्‌ सुन लें ! 

लाज०--बीस साल कम नहीं होते । 

शाम०-मसमेरा पाप भी कम नहीं है। मेंने एक बाप का दिल 
दुखाया है । (ठंडी सॉस लेता है ।) 

लाज०--अब इन बातों से क्‍या होता है ? 


शाम०--तो मुझे; बताओ, में कया करूँ ? ऐसा मालूम होता 
है, जेसे मेरा जीवन ही मेरा दंड बन गया है । 


लाज०--धीरज धरिए ! 


शाम०--पापियों को धीरज कहाँ ? में चाहता हूँ, आज जाकर 
भाई साहब के सामने सब कुछ स्वीकार कर लूँ । 


_लाज०--मगर यह तो ओर भी भूल होगी । 


शाम०--क्या तुम जानती हो ? कभी कभी ऐसा मालूम होता 
है, जेसे वे सब कुछ जानते हैं । उनकी एक एक बात से मेरा संदेह 
विश्वास का रूप धारण कर लेता है। मगर आखिर में वे एक ऐसी 
बात कह देते हैं, जिससे मालूम होता है, कि वे कुछ भी नहीं 
जानते । यह एक एक क्षण में रहस्य खुल जाने की आशंका, यह 
सम्मान के ऊपर मंडराते हुए अपमान के काले बादल, यह मृत्यु के 
मुँह में फँसा हुआ जीवन-आह ! यदद सब असह्य है। एक आदमी को एक 
बारगोली मारकर समाप्त कर दो, यद्द साधारण बात है। मगर दिन रात 
उसके चारों तरफ़ गोलियाँ चलती रहें, ओर वह हर समय मौत को अपनी 


हे 


है ९ भाग्य-चक्र (पहला 


तरफ़ अह्ढा देखे, ओर तड़प तड़प कर रह जाए, यह नरक की आग 
में जलने से भी भयानक है। (लाजवन्ती की तरफ़ मुढ़कर) मुझे 
रोकने का यत्र न करो, में आज सब कुछ कह देना चाहता हूँ। 


लाज०--और आपके भाई साहब का क्या हाल द्वोता ९ 

शाम०--उनकी आँखों से पर्दा उठ जाएगा। 

लाज०--आपके भाई साहब को दुनिया में दो आदमियों से 
प्यार था। एक अपने बेटे से, दूसरा आप से । आपके मन में लोभ 
जागा, उनका बेटा खो गया । अब आप जाकर बता दीजिए, कि यहद्‌ 
पाप आपने किया है, उनका भाई भी खो जाएगा। उन्होंने बेटे ' 
का दुख सह लिया है, उस समय उनका शरीर ओर मन दोनों 
जवान थे। मगर अब भाई का दुख न सह सकेंगे-- आज उनका 
शरीर ओर मन दोनों कमज़ोर हो चुके हैं । 

शाम० - (कुछ समभकर, कुछ न समझकर) मगर एक बात बताओ; 
क्या तुम मुझसे घृणा नहीं करतीं ९ 

ल्ञाज०--नहीं, में आपके लिए मंगल-क्रामना करती हूँ। 

शाम०--मगर एक दिन तुमने कहा था, मैं तुमसे घृणा 
करती हूँ । 

लाज०--उस समय मेरा यही धमे था। 

शाम०--और आज कहती दो, मैं तुमसे घृणा नहीं करती। 


लाज०-- आज मेरा यही धम है। 


पहला दृश्य] दूसरा अझ्ू प्र 


शाम०--तो तुम चाहती हो, में अकेला ही हु शआग में 
जलता रहूँ ९ बहुत अच्छा ! यह आग मैंने जलाई है, इसमें में ही 
जलूँगा, और इसकी हलकी सी आँच भी अपने भाई तकन 
जाने दूँगा। मैं पाप के इस पथ में अकेला हूँ । 


लाज० -- मगर में तो तुम्हारे साथ हूँ । 
शाम०--तू हिन्दू नारी है। तू अपने पति के पाप का 
फल हँसते-दँसते भोगेगी । ( तेज़ी से प्रस्थान । ) 


लाज्०-्वासी ! तुमने पाप किया है। ओर तुम्हारा पाप 
अगर संसार के सामने खुल जाए, तो वह तुमसे घृणा करने लगे। 
मगर जिस तरह तुम उस पाप का प्रायश्वित कर रहे दो, उसे 
देखकर में तुम्हें प्रणाम करती हूँ । 


[ प्रस्थान 


७५ 
फ्ँ 


कक व. 


दूसरा दृश्य 


स्थान--सूरदास कै घर में दीपक का कमरा ) 
८,(५१7०८ २७/(- * ७ ष् को के चार बडे ५ २००५ 
कल्लो की पं ल धुले हुए कपड़े ले री है। ] 
८० क़ # <& ७८ 26 ४५५०7 ००७४ + ०५१०० नि 
कल्लो की माँ--मैं हूँ, बासठ थे । 
घोबी--न, इकसठ थे। यह देखिए--सूरदास जी की तीथ 
धोतियाँ, तीन कुरते, दो कोट--आठ हुए । और दीपक की सात, 
पतन नें, सात कोट, पाँच कुरतियाँ, पाँच तोलिए, छे चादरें, छे 


कालर, चार मोज़े, पाँच गंजियाँ, छे कमीजें। 
कल्लो की माँ-ओर वह नीली त्म कहाँ है ? 
धोबी-हाँ ! वह रह गई। 


कल्लो की माँ--मानता ही नथा! अच्छा पहले वह कमीज 
ला, घुलाई के लिए कपड़े फिर मिलेंगे । (कपड़े उठाकर मेज्ञ की ओर 
जाते हुए) पिछली बार एक धोती रह गई थी । दोनों लेकर आओ 


(थोबी का जाना, सूरदास का आना |) 


सूरदास--कल्लो की माँ ! दीपक के कपड़े आ गए 





दूसरा दृश्य] दूसरा अझ्ू प्र 


कल्लो की०--हाँ बावा ! आ गए । आज कपड़े न आते, तो 
मेरी शामत आ जाती । 
[कोई द्वार खटखटाता है ॥] 
। सूरदास--कोन है रे ९ 
आवाज़--दरज़ी ! (दरज़ी का प्रवेश) 
कल्लो की माँ--आज यह दरज़ी काहे के लिए आया है? 


सूरदास+-(कुरसी पर बैठकर) दीपक कहता था, दो सूट 
सिलाने हैं। 


कल्लो की०--बाबा ! आप लड़के का सिर फिरा देंगे। इतने 
कपड़े कम हैं, जो और सिलाना चाहते हैं ! 


सूरदास-कल्लो की माँ ! तुम आजकल के लड़कों को नहीं 
जानती । 


। 


कल्लो की०--मगर मैं.यह जानती हूँ, कि आप लड़के को खराब 
कर देंगे। (दरजी से) ओ दरज़ी के बच्चे ! भाग जा। (दरज़ी डरकर 
भाग जाता है) हर रोज़ सूट ! दर रोज़ सूट !! 


सूरदास--(सुस्कतकर) अच्छा भई तुम्हारी मरज़ी ! 


[ कल्लो की माँ दीपक का सूट खँँठी पर लटका देती है, और वाद 
कपडे अलमारी में तह करके रखती दवै। इतने में नवयुवक दीपक नेकटाई 
बॉँघते-बाँधत प्रवेश करत! है । ) 


भ्र्ट भाग्य-चक्र दूसरा दृश्य 


दीपक--कल्लो की माँ ! मेरा सूट निकाला ९ 

कल्लो की माँ खूँटी की ओर इशारा करती है, और तौलिए लैकर बाहर 
चली जाती है। दीपक खूँटी के पास जाकर कपड़े पहनता है और गुन- 
गुनाता है ॥] 

मरख मन ! होवत क्यों हैरान ? 

सूरदास--दीपक ! क्या आज रेडियो में यही गीत गा रहे द्वो ? 

दीपक--हाँ दादा ! 

सूरदास--मगर मैंने तुम्दें ऐसे तो नहीं सिखाया था बेटा ! 

दीपक--वहाँ ठीक गाऊँगा। 

[ कल्लो की माँ कपड़े लिए आती है, और भूल से एक पुस्तक गिरा 
देती हैं। ] 

दीपक--(मुढ़कर देखता है )) मेरी पुस्तक गिरा दी ! ओो 
बाबा ! 

कल्लो की माँ--तुम तो इस तरह चिल्लाते हो, जैसे तुम्हारी 
पुस्तक नहीं गिरी, आकाश गिर पड़ा है। 

[एस्तक मेज पर रख देती है ।] 

दीपक- मैं के बार कह चुका हूँ, कि मेरी कोई पुस्तक ज़मीन 
पर न गिरे । 

कल्लो की०--और मैं के बार कह चुकी हूँ, कि तुम सीधी तरह 
बोला करो ९ 


दूसरा दृश्य] दूसरा अड ५६ 


सूरदास--अरे बावा । यह तुम लोगों की बात बात में लड़ने 
की आदत बुरी । 

दीपक--मैंने कया कह्दा है ? आप ही बताइए । 

कल्लो की०--और मैंने क्या कहा है १ 

सूरदास--अरे भाई ! किसी ने कुछ नहीं कहा, अब भगड़ा 
समाप्त करो । ज़रा सी बात हो जाए, उसी में लड़ने लगते हैं. । 

[मोटर के द्वाने की आवाज आती ६ ]] 

दीपक- दादा ! आपकी थियेटर की गाड़ी आई है । 

[दीपक बूट के फीते बाँधघने लगता है । सरदास अंगरखा 
पहनता है ॥] 

सूरदास--अभी तुम तो कुछ देर ठहरकर जाओगे ना 

दीपक -जी नहीं । मुझे; एक मित्र के हाँ भी जाना हे । 

सूरदास -मैं आज तुम्दारा गाना सुनूँगा | 

[स्रदास चला जाता है, कल्लो की माँ मज्ञे से एक पुस्तक उशती है, 
तो उसमें से एक चित्र निकल आता है ॥] 

कल्लो ० --यह्‌ किसकी तसवीर है 

दीपक-(डरकर) कल्लो की माँ-- 

कल्नो०--तो आजकल यही पढ़ाई होती है ! बुलाऊँ सूरदास 
को ? बोलो । 

दीपक--(मिन्नत करते हुए) न कल्लो की माँ ! 

कल्लो की माँ मुस्कराती है, दीपक पुस्तक लेकर चला जाता है।] 


तीसरा दृश्य. न्कै 
स्थान--रूपकुमारी का घर 
समय--शाम 
[हूपकुमारी कपड़े पहन रही है, इतने में उसकी विधवा माँ यशोदा 


का प्रवेश ।] 


यशोदा--तैयार द्वो गई ? चलो । 

रूपकुमारी--कहाँ ९ 

यशोदा--लीला की पार्टी में, ओर कहाँ ? 

रूप०--मगर मैं तो आज न जा सकूँगी । 

यशोदा--क्यों - 

रूप०--आज दीपक की चाय है। 

यशोदा--(कोघ से) तुमने मुझे; पहले क्‍यों नहीं बताया ९ 

रूप०--वाह ! कल आप के सामने द्वी तो कहा था। 

यशोदा--(टहलते टहलते) मेरा ख्याल है, तुम्हें चलना चाहिए । 
०--और दीपक क्या कह्देगा ? 

यशोदा--कहना क्‍या है ? में सममा दूँगी। (पास आकर हाथ 

पकड़ लेती दै) चलो । 


तीसरा दृश्य] दूसरा अड्डू ६१ 


रूप०--आप जाइए । मेरा जी नहीं चाहता । 


यशोदा--(पास वैठकर) देखो, अब तुम छोटी नहीं हो, इस 
लिए मैं तुम से कुछ छुपाना नहीं चाहती । बात यह है, कि वहाँ 
रतनलाल भंडारी भी आ रहा है। यह भंडारी पंजाब के प्रसिद्ध 
लखपति हीरालाल का संबन्धी है, ओर अभी विलायत से इंन्नीनियर 
बनकर आया है । (थोड़ी देर चुप रहने के वा) आखिर तुम्हारा 
ब्याह भी तो कहीं करना होगा । 


(रूपकुमारी क्रोध से उठकर परे चली जाती हैं, और दीवार के 
साथ पीठ लगाकर खड़ी हो जाती है ।) 

रूप०--आप ऐसी बातें मुझ से न किया करें। में वहाँ नहीं 
जाऊँगी। 


यशोदा--(मुस्कराकर) इतनी बड़ी हो गई, मगर फिर भी 
पगली ही रही। लड़कियों को धर में तो राजे-महाराजे भी नहीं 
बैठा रखते । 


रूप०--(और भी चिढ़कर) आप फिर वही बातें करने लगीं ! 
यशोदा--(प्यार से पुचकारकर) अच्छा अब नहीं करती । 
चलो चलें । 
रूप०--मैं नहीं जाती । 
यशोदा--(क्रोध से) अच्छा न जाओ | 
[चली जाती है ।] 


ह्र्र भाग्य-चक्र ४ [तीसरा दृश्य 
[दीपक द्वार में आकर खड़ा हो जाता है |] 

रूप०--(हाथ-घड़ी देखकर) बीस मिनट लेट |. 

दीपक--मुके अफल्तोस है । (आकर कुरसी पर बैठ जाता है ।) 
आज माँ जी कुछ खफा हैं क्‍या ? मैंने नमस्ते कही, उन्होंने कुछ 
जग्राब ही नहीं दिया । 

रूप०--(मुस्कराकर) कुछ सोच रही होंगी । (पुकारकर) 
रंजीत ! चाय यहीं ले आओ | 

दीपकर--मगर माँ जी कहाँ गई हैं ? 

रूप०--यहाँ पास ही एक पार्टी है। 

दीपक--और तुम क्यों नहीं गई ; 

रूप०--अगर मैं चली जाती, तो तुमको यहाँ चाय कौन 
पिलाता ! 

दीपक- (मेज़ पर हाथ फैलाकर) मामूली बात थी । 

रूप०--तुम्दारे लिए। अभी मैंने एफ. ए. पास किया है, जब 
तुम्द्वारी तरह बी. ए. की परीक्षा दे लूँगी, तो मैं भी बेपरवा ओर 
असभ्य द्वो जाऊँगी । 

दीपक--तो में असभ्य हूँ ? 

रूप०--जो आदमी किसी को चाय पर बुलाकर आप कहीं 
चले जाने को बुरा न सममे,, उसके लिए ओर शब्द कौन सा है ९ 

दीपक--माँ की आज्ञाकारिणी बिटिया रानी ! 


तीसरा दृश्य] 


दूसरा अ् हरे 
(रंजीत चाय का सामान रख जाता हैं । रूपकुमारी चाय बनाती है ।] 
रूप०--देखूँगी, तुम भी किसी दिन बाप के आज्ञाकारी बेटा 
,. राजा बनते हो, या नहीं ? (चीनी ज़्यादा डाल देती हैं ।) 
दीपक-मालूम होता है, आज तुम्हारे सारे घर की चीनी 
मेरे ही प्याले में आजाएगी । 
रूप०--(अपनी भूल समझकर) तो आप इसे रहने दें, में 
दूसरा प्याला तैयार किए देती हूँ । 
दीपक--(प्याला लेकर) मुझे! ज्यादा चीनी पीने की आदत 
है। (चाय पीता है ।) 
रूप०--(अपना प्याला तैयार करते हुए) भंडारी साहब कहा 
करते हैं, ज़्यादा चीनी पीना स्वास्थ्य के लिए हानिकारक है। 
दीपक --(चाय पीना बन्द करके) यह भंडारी कौन है्‌ ? 
रूप०--इंजीनियर है। अभी विलायत से पढ़कर आया है, 
ओर माँ जी की राय में बड़ा योग्य आदमी है। 


दीपक--तो यह भंडारी साहब चाय में नमक मिलाकर 


पीते होंगे । 


रूप०--नमक मिलाकर नहीं पीते, (मुस्कराकर) बरफ़ मिलाकर 
पीते हैं । 


[दीपक कहकद्दा लगाकर हँसता है ।] 


दीपक--दिलचस्प आदी मालूम द्वोता है। 


६8 भाग्य-चक्र तिसरा रृश्य 


रूप०--पूरा सनकी है । (दीपक खुश होता है।) मगर है 
रौनकी; (दीपक उदास हो जाता है।) ओर चाय दूँ। 

दीपक--(मुँंह फुलाकर) नहीं ! (सोच में पड़ जाता है) 

रूप०--आप क्या सोच रहे हैं ? 

दीपक--कुछ नहीं । 

रूप०--मैं बताऊँ ? आप सोच रहे हैं, कि यह भंडारी अगर 
इस घर में रोज़-रोज़ आने लगा, तो आपको भी ठंडी चाय मिलने 
लगेगी । 

दीपक--मभगवान्‌ हमें सदा गरम चाय ही देगा । 

(बाहर से मोटर-दान की आवाज) 

रूप०--(चौंककर) माँ जी आ गईं ! इतनी जल्दी । 

[यशोदा और भंडारी साहब का प्रवेश । दीपक और रूप दोनों खड़े 
हो जाते हैं ॥] 

भंडारी--(दीपक को देखकर, यशोदा से) मेरा मतलंब है, क्‍या 
आप मेरा इनसे परिचय करा देंगी । 

यशोदा-(भंडारी की तरफ़ इशारा करके) मिस्टर रतनक्ञाल 
भंडारी ! और (दीपक की तरफ़ इशारा करके) आपने सूरदास का 
नाम तो सुना ही होगा, उनके पुत्र दीपकचन्द ! 

भंडारी-अच्छा सूरदास के पुत्र ! उनसे तो मैं एक आध-बार 
मिला भी हूँ। (हाथ मिलाकर) 50 ४८7० 8]84 (० ७६९ ए०7७ 


+ आप से मिलकर बड़ी खुशी हुई । 

आपके पिता जी तो खूब गाते है । अगर वे इंगलेंड में होते, तो 
चाँदी के महल खड़े कर लेते। क्या आपको भी कुछ गाने का 
- शोक है ? 

यशोदा--(नाराज़गी को दवाने का यन करते हुए) हाँ ! 

रूप०-गाने का शोक़ ! सूरदास के बाद इन जेसा गाने वाला 
शहर भर में दूसरा कोई नहीं है । 

[यशोदा रूप की ओर क्रोध से देखती हैं ।) 
भंडारी--खूब ! ५४०ए५ए 5० ० 4 छणवए द्वितविढए [+ 
शोदा-रूप ! भंडारी साहब कहते हैं, चलो आज नाटक 

देखने चलें । 

भंडारी--(दीपक से) आप भी चलिए। मेरा मतलब है. जब 
मैं इंगलेंड में था, तो हर इतवार को ...... 

दीपक--मुझे; क्षमा कीजिए, आज मुझे रेडियो पर गाना है 
ऋर (द्वाथ-घड़ी देखकर) मुझे पहले ही देर हो चुकी है । 

यशोदा--इनके तो घर में गंगा है। 

दीपक--(मुस्कराकर) जी हाँ, नमस्ते । 

[ दीपक का प्रस्थान ] 


भंडारी--दिलिचस्प आदमी है। मेरा मतलब है, शक्त-सूरत से 


# योग्य पिता का योग्य पुत्र । हु 

मालूम द्वोता है, कि इसमें जीवन है, ओर जोश है, और 
ए८४४०॥४॥६५ शर्थात्‌ व्यक्तित्व है। इंगलैंड में लोग ऐसे नोजवानों 
को बहुत पसन्द करते हैं । " 

यशोदा-क्या आप एक प्याला चाय न पियेंगे ? रूप ! 
मंगवाओ ना ! ह़ 

भंडारी-- ( रोककर ) चाय मेरी सबसे बड़ी कमज़ोरी है। मगर 
इस समय नहीं । इस समय चलकर सीटें बुक कराना है। 

[ भेडारी का प्रस्थान, रूप अपने कमरे में जाना चाहती है। ] 


यशोदा--(गंभीरता से) रूप ! 

रूप०--हाँ माँ ! 

यशोदा-मुमे तुम्हारी यह बातें बिलकुल पसन्द नहीं हें । 

रूप०--( मुढ़कर ) मेरी कौन सी बातें माँ! 

यशोदा--मैं नहीं चाहती, दीपक यहाँ आया करे। 

रूप० --( सहमकर ) क्यों ? 

यशोदा-क्योंकि अब मुके सब कुछ मालूम द्वो गया है। 

रूप०-- क्या मालूम हो गया है ९ 

यशोदा--बेटी ! मेरा मुँह न खुलवाओ । क्या तुम जानती हो, 
बह किसका बेटा है ? 

रूप०--सूरदास का ! 

यशोदा--सूरवास का बेटा होता, जब भी कोई बात थी। 

मगर वह सूरदास का बेटा भी नहीं है | मुफे आज ही मालूम हुआ 
है, कि सूरदास ने उसे घाट पर पड़ा पाया था। जाने किसका बेटा 
है ? किसी भंगी का, या चमार का ? 

रूप०- बिलकुल भूठ ! 

यशोदा--बिलकुल सच ! 

रूप० - मैं कभी नहीं मान सकती | 

यशोदा-ुम्हारे न मानने से क्‍या होता है ? अब आया, तो 
साफ़ कह दूँगी, कि यहाँ न आया करे । मुझे किसी का डर नहीं है । 

रूप०--बहुत अच्छा ! अब वह यहाँ कभी न आएगा । 

[ रूप उठकर मेज़ के पास चली जाती है, और एक चिट्टी लिखती है । 
इसके बाद नौकर बुलाने की घंटी बजाती है । ] 

--मैंने लिख दिया है, कि वह यहाँ न आया करें । 
यशोदा--बहुत अच्छा किया ! 
[ नौकर आता है । ] 


रूप०--यह्‌ चिट्ठी डाक में डाल दो । 
[ नौकर चला जाता हैं । ] 
रूप०--जहाँ अपमान होता हो, वहाँ कोई क्‍यों आएगा ? 


[ जाकर सोफ्रे पर बैठ जाती हैं। यशोदा धीरे-धीरे उसके पास 
जाकर उसे मनाना चाहती है। ] 


यशोदा--बेटी ! इसमें क्रोध की कौन सी बात है ? ज़रा सोचो। 

रूप०--क्या सोचूँ १ विद्या आपने मुझे वह दी है, जो | 
वर्ष में बहुत कम लड़कियों को दी जाती है। पुस्तकें प्रोफ़ेसरों ने| 
मुझे बह पढ़ाई हैं, जिनमें स्वाधीनता को संसार की सबसे बड़ी विभूति 
ओर जात-पात की उँतच-नीच को मानव-हृदय का सबसे बड़ा पतन 
सिद्ध किया गया है, और अब आप मुझसे आशा उन कामों की 
रखती हैं जो मेरी अठारहवीं शताब्दी की पड़दादी अपनो अनपढ़ 
देहाती बेटियों से रखती थी। मैं कहती हूँ, अगर आपकी यही 
कामना थी, तो आपने मुझे अंगरेज़ी कालेज के बदले किसी हिन्दी 
पाठशाला में क्‍यों नहीं पढ़ाया ? मैं उसी जलवायु में पलती, उसी में 
बड़ी होती, और बात बात में आपकी आँख का इशारा देखा करती । 

यशोदा-- मगर बेटी ! में जो कुछ कह रदी हूँ, तुम्दारे दी भले 
लिए कह रही हूँ । 

/ रूप०-मेरे भले के लिए ? आप मेरी पसन्द ओर खुशी 2) 

ज़रा परवा न करते हुए अपने दिल की इच्छा मुझ पर 
हँसना चाहती हैं, यद्द मेरे भले के लिए है ? आप इसे मेरा 
समभती होंगी, में इसे अपना भला नहीं समभती | हक 


यशोदा--तो मैंने तुम्हें जो पढ़ाया है, यह मेरा अपराध है. 
रूप०--( रोते हुए ) सब मेरा द्वी अपराध है ! 


[ देलीफ़ोन की घंटी बजती है। यशोदा उठकर रिसीवर हाथ मे 
लेती है। ] 

यशोदा-( क्रोध पूर्ण खर से ) कौन है ? हैलो, कौन है 
[ कोई जवाब नहीं आता, यशोदा टेलीफ़ोन हाथ से रख 
देती है। घंटी फिर बजती हैं। बशोदा टेलीफ़ोन उठाती है; इसके 
साथ ही एक तरफ़ का पर्दा उठता है; जहाँ भंडारी टेलीफोन पर 
बात-चीत करता दिखाई देता है । अब टेलीफ़ोन पर इधर यशोदा हैं, 
उधर भंडारी। | 
इधर-- 
यशोदा--( मुस्कराकर ) क्या भंडारी साहव हैं.? कहिए ! 

भंडारी-मेरा मतलब है, मैंने टिकट खरीद लिए हैं । 


इधर-- 
यशोदा--बहुत अच्छा ! हम अभी आ रहे हैं. . . . . ज्ञी पाँच 
मिनट में ! (रूप जता खोल देती है। यशोदा उससे पद्धती है ) यह 
तुमने जूता क्‍यों खोल दिया ? 
उधर-- 
[ अन्तिम वाक्य भंडारी टेलीफ़ोन पर रुनता है, और सममता है, 
कि यह मुझसे कहा गया है। वह हैरान होता है । ] 


भंडारी--मैंने जूता कब खोला है ९ हैलो--मेरा मतलब है-- 


इधर--- 


यशोदा--( टेलीफ़ोन पर ) हम अभी आ रहे हैं। हेलो... . . . 

रूप०--मगर में नहीं जाऊँगी। 
यशोदा--(टेलीफ़ोन के रिसीवर पर हाथ रखकर और रूप .को 
सम्बोधन करके) क्यों ? 

रूप०--(रुखाई से) अब अगर किसी का जी न चाद्दे, तो वह 
क्या करे * आप चले जाइए ! 

यशोदा--(कोध में हाथ रिसीवर से हट जाता है) इतना 
पढ़-लिखकर तुमने यही सीखा है ? 

[इधर यशोदा के मुँह से यह शब्द निकलते हैं, उधर भंडारी के 
कानों में जा पहुँचते हैं। ] 

भंडार--(आश्रर्य से) पढ़-लिखकर मैंने क्या सीखा है ? हैलो 
अर हैलो" ****** 

इधर-- 
रूप०--जो कुछ भी हो, में नहीं जाऊँगी। 


यशोदा--( टेलीफ़ोन पर हाथ रखकर) मगर ज़रा सोचो । अगर 
तुम न गई, तो भंडारी क्‍या कहेगा ९ 


रूप०-- जो मरज़ी है, कछ्दे ॥ 


[यशोदा जोश में फिर भूल जाती है, कि उसके द्वाथ में रिसीबर है ।] 
यशोदा--श्रच्छा ! बक बक मत करो । 

कबर>३ 
भंडारी--बक बक मत करूँ? 
इधर-- 
[वशोदा टेलीफोन का रिसीवर ह्वाथ से रख देती है, इसके साथ 
ही भंडारी के ऊपर पर्दा गिर जाता है। अब एक तरफ यशोदा मुँह 


फैलाकर बैठ जाती है, इंसरी तरफ रूप। रूप अनजाने ही रेडियो 
खोल देती है, इसके साथ ही दीपक का गीत शुरू हो जाता हद] 
4: 
गीत “2 
मरख मन ! होवत क्यों हैरान ! 
सचमुच तेरी रात ओऔँबेरी, संकट में हैं प्राण, 
बाँध कमरिया, ढँढ डगरिया, कृपा करे भगवान । 
मरख मन होवत'** 


दुख सुख दोनों एक बराबर दो दिन के मेहमान, 


3 


यह भी देखा वह भी देख ले दोनों को पदचान । 


[पर्दा गिरता है, मगर गीत जारी रहता दे) 


चौथा दृश्य 
स्थान-- रायबहादुर हीरालाल का घर 
समय--संध्या 
[रेडियो पर गीत गाया जा रहा है। रायबहादुर हौरालाल कमर 
पर हाथ धरे इधर उधर टहल रहे हैं। और दीपक का गीत सुन 
रहे हैं, मगर यह नहीं जानते, कि यह गीत गाने वाला उनका 
बेटा है । ] 


गीत 


मरख मन ! होवत क्यों हैरान? 


दोह्दा 
आनन्द नगरिया दूर नहीं मन | काहे को घबरावत है। 
भगवान के घर से तेरे लिए इक सुख-संदेसा आवत है ॥ 


मूरखर मन | द्वोवत*** 


[गीत की समाप्ति पर रायबहादुर रेडियो बन्द कर देते हैं। 
शामलाल प्रवेश करता है ।] 


हीरा०--शामलाल ! श्रभी अभी रेडियो पर किसी ने बहुत 
बढ़िया गीत गाया है--मूरख मन द्दोवत क्यों हैरान ! उसकी अंतिम 

पंक्ति थी-भगवान के घर से तेरे लिए इक सुख-संदेसा आवत है। 
मैं सोचता हूँ,क्या सचमुच मेरे लिए कोई सुख-संदेसा आने वाला 
है? क्या सच-मुच मेरे जीवन के यह काले दिन समाप्त होने 
वाले हैं ? 

शाम०-हो सकता है, भाई साहब ! हो सकता है ! 

हीरा० (हवा में देखते हुए) आज मेरे कानों ने आनन्द का 
संगीतमय संदेसा सुना है। आज मेरा मन आशा की लाठी लेकर 
खड़ा द्ोने का यत्न कर रहा है । 

शासम०-मैं भी आप को आशा दिलाता हूँ। 

द्वीरा०--मगर शामलाल ! मुझे एक बात बताओ । जो आदमी 
रुपया लेकर किसी को आशा और सान्त्वना देता है, उस की 
आशा और सान्त्वना का क्या मूल्य है. ? 

शाम०--क्‍्या मतलब ? 

[शामलाल सममता है शायद हीरालाल ने उस पर चोठ की 6। 
इस लिए वह्द डर जाता है |] 

हीरा०--नहीं सममे ९ देखो मैं सममाता हूँ । मेंने तुम्हें रुपया 
दिया, तुमने मुझे; सान्त्वना दी । इस सान्त्वना का क्या मूल्य है? 
वह सान्त्वना तुमने मुझे दी नहीं, मेरे हाथ बेची है । मेंने उसे 
प्रसाद के रूप में नहीं पाया, मैंने उसे मूल्य देकर खरीदा है । 
वास्तविक सान्त्वना वह है जिसके आगे ओर पीछे धन का सवाल 
नदो। 


शासम० -(और भी सहमकर) मगर भाई साहब ! मैंने तो 


७8 भाग्य-चक्र [बोथा दृश्य 


हीरा०--(बात काटकर) यह आदमी जो गा रहा था, अगर 
इसे रेडियो वाले पैसे न देते, तो वह कभी न गाता। अगर मैं यह 
रेडियो का सेट न खरीदता, तो में यह गाना कभी न सुन सकता। 
इस लिए इस सान्त्वना के गीत और गीत की सान्त्वना दोनों का 
दैवी महत्त्व और दैवी मृल्य नहीं है। इन्हें हर कोई खरीद सकता है। 

[शामलाल शान्ति की सॉँस लेता है .] 

हीरा०--शामलाल ! मैंने सुना है, तुमने दलीप को खोजने के 
लिए जासूस छोड़ रखे हैं। और मैंने यह भी सुना है, कि तुम 
उनका खर्च अपनी गिरह से दे रहे द्ो | क्या यह सच है 

शाम०--(सिर भुकाकर) जी हाँ । 

हीरा०--क्या फ़ायदा ? अब कुछ न होगा। 

[ नौकर श्राता है ] 
शाम०--क्या है 
नौकर-तार ! 
[शामलाल तार लेकर पढ़ता है। नौकर चला जाता है ।] 

शाम०--(छशी से) भाई साहब ! बधाई हो, भगवान ने सुख 
का संदेसा भेज दिया। 

हीरा०--क्या है ? * 

शाम०--मेरे आदमियों ने सूचना दी है, कि दुल्लीप का पता 
मिल गया । 

हीरा०--मेरा दिल तो अब इतना मुरदा हो गया है, कि यहाँ 
आशा आती भी है, तो थोड़ी देर में मर जाती है । 


चोथा दृश्य] दूसरा अड्ड ७ 
शाम 5- ना अनसुना करके) वह कहते हैं, वह काशी में है 
मैं वहाँ जाना चाहता हूँ । 
हीरा०--तुम्हें आशा है्‌ रे 
शाम०--सुमे; विश्वास है। 


हीरा०- तो चलो, मैं भी तुम्हारे साथ चलता हूँ | शायद मेरा 
सोया हुआ भाग्य काशी में ही जागने वाला हो! 


[ प्रस्थान ] 

पाँचवाँ दृश्य 
स्थान--सूरदास का घर 
समय--दोपहर 
[दौपक पूरा सूट पहने घबराए हुए इधर उधर टहल रहा है, 
और कुछ सोच रहा है। इतने में वह जेब से एक पत्र निकालता 
है, और उसे ऊँची आवाज्ञ से पढ़ता है ।] 
दीपक--दीपक ! मैं तुमसे प्राथेना करती हूँ, कि तुम ऋपया 
हमारे घर न आया करो--तुम्हारी रूप० 
[ चिट्टी को लपेट कर फिर जेब में रख लेता है। कल्‍लो की 
में का प्रवेश । ] 
कल्‍्लो की माँ--दीपक ! (दीपक उत्तर नहीं देता । कल्‍लो 
की माँ दीपक के निकट आ जाती है, और मातृ-स्नेह से कद्दती है ।) 
क््यों दीपक ! कहाँ जा रहे हो ९ 
[दीपक उत्तर दिए बिना बाहर चला जाता है । 
कल्लो०--(खफ़ा- होकर) वाह रे ! अभी तो सूरदास की 
कमाई खा रहा है, अभी से इतना गये ! 
स्रिदास का प्रवेश ] 


पाँचवाँ दृश्य] दूसरा अड्डू ७ 


सूरदास--क्या है कल्‍लो की माँ ? क्‍या हुआ है 

कल्लो ०--(और भी क्रोध से) होना क्‍या है? सूट पहनकर 
खड़ा था । मैंने पूछा, कहाँ जा रहे हो ? मेरी ओर देखा, ओर खट 
खट करके बाहर चला गया। मेरी बात का जवाब ही कोई नहीं । 

सूरदास--(एक कुरसी पर बैठते हुए) कौन बाहर चला गया ? 

कल्लो०--बही आपका दीपक ओर कौन ? आपने उसका 
माथा कुछ खराब कर दिया है, कुछ ओर खराब कर देंगे। 

सूरदास--(मुस्कराकर) और तुमने उसका माथा खराब नहीं 
क्रिया ज़रा सा उदास हो जाता है, तो मरने लगती हो । 

कल्लो०--भूठी बात ! मैं कभी नहीं मरती ! (थोड़ी देर बाद) 
इतना भी नहीं बता सकता था, कि कहाँ जा रहा हूँ ? 

सूरदास--मैं समझ गया । आज उसका परीक्षा-फल निकलने 
वाला है वह देखने जा रहा होगा, तुम पूछ बेठीं, कहाँ जा रहे हो ? 
उसे गुस्सा चढ़ गया। तुम्हें कितनी बार समभाऊँ, कि जब कोई 
किसी काम से बाहर जाने लगे, तो उसे कहाँ पूछने से काम खराब 


दो जाता है। 


कल्लो०--(घबराकर) अब मुझे क्या मालूम था ? 


सूरदास--चलो अब चिन्ता करने से क्या द्वोता है ? भगवान्‌ 
भला करेगा। ह 


[कल्लो की माँ। सोचती है ।] 


ज्ट भाग्य-चक्र पाँचवाँ दृश्य 


सूरदास-कल्लो की माँ ! दीपक पास हो जाय, तो मैं एक 

सो एक रुपया गरीबों में बाँदूँगा। 
[ कल्लो की माँ चुप रहती है ] 

सूरदास-अच्छा कल्लो की माँ ! तुम्हें मालूम है, दीपक 
अ्राज-कल सारा-सारा दिन कहाँ ग्रायब रहता है ? 

कल्लो०--मुझे क्या मालूम, कहाँ रहता है? आप तो उसे 
कुछ कहते ही नहीं । 

सूरदास--आज आने दो । ऐसा डादूँगा, कि याद ही रखे । 

कल्लो०--आप उसे डाँटेंगे ? डॉट चुके ! 

सूरदास--यह तो ठीक है, वह एक बार दादा कह देता है, 
मेरा सारा क्रोध पानी-पानी हो जाता है । 

कल्लो०-मेरी भी तो यही दशा है। वह ज़रा सा मुँह मेला 
करले, फिर मेरे मुँह से बात ही नहीं निकलती । + 

सूरदास--तो कल्लो की माँ ! तुम ही बताओ, क्या करें ? 

कल्लो०--मैं बताऊँ ? ( निकट जाकर ) अब उसका ब्याह कर 
दीजिए । 

सूरदास--( मुस्कराकर ) यह तो मैं भी सोच रहा था, मगर 
पहले कोई बहू बताओ । 

कल्लो ०--बहू दीपक ने पसन्द कर ली | 

सूरदास--( चौंककर) अरे ! क्या सच-मुच ? कैसी है ? 


पाँचवाँ दृश्य] दूसरा अडू 5६ 


कल्लो ०--भले घर की है, पढ़ी-लिखी है, खूबसूरत है । 

सूरदास -भगवान्‌ ! क्‍या तू मेरी आँखें दो घड़ी के लिए नहीं 
खोल सकता ? एक बार देख लूँ, कि मेरे दीपक की बहू केसी है ? 

कल्लो की माँ- सूरदास ! जी छोटा न करो । 

सूरदास--कल्लो की माँ, दीपक की बहू तुमने देखी है ? 

कल्लो ०--तसवीर देखी है । ( सूरदास सोचता है। दरज्ञी आकर 
दरवाज़े में खड़ा हो जाता है। ) आपने फिर दरज़ी को बुलाया है ? 

सूरदास--दीपक कहता था, दो नए सूट-- 

कल्लो ०--मैं कहती हूँ, अब दीपक के सूटों का ख्याल छोड़िए 
और बहू के लिए साढ़ियाँ खरीदिए ! 

सूरदास-( खश होकर ) कल्लो की माँ ! मैं अभी जाता हूँ । 

दरज़ी--और मुझे कया हुक्म है 

कल्लो०--तुम दो-चार दिन के बाद आना। अब तो बहुत सा 

* क्वाम निकलने वाला है। 


छठा दृश्य 
स्थान--रास्ता 
समय--दिन के चार बजे 
(किद्ध विद्यार्थी टेनिस के रैकिट लिए हुए आते हैं ।] 

एक विद्यार्थी -यार ! उसके सितारे बढ़े जबरदस्त हैं ! 

दूसरा विद्यार्थी-तो तुम्हें आशा नहीं थी, कि वह यूनी- 
वर्सिटी में प्रथम रहेगा, सितारे अच्छे थे, प्रथम रह गया। 

तीसरा०--(पहले से) तुम दीपक की प्रशंसा नहीं करते, 
उसके सितारों की प्रशंसा करते हो । 

पहला०--मेरा यह मतलब नहीं था | 

दूसरा०--मतलब क्‍यों नहीं था ? द्वेषाभ्नि में फुँफे जाते दो ! 

तीसरा०--सच्ची बात तो यह है, कि दीपक में योग्यता भी है, 
परिश्रम भी है । 

दूसरा०--और भलमनसाहत भी है । (१हले से) क्यों दोस्त ! 

पहला०--भाई ! तुम तो हाथ धोकर मेरे पीछे पड़ गए, जैसे मैं 
दीपक का दुश्मन हूँ। 

दूसरा०--दुश्मन तो नहीं हो, मगर उससे जलते ज़रूर दो । 


छठा दृश्य] दूसरा अईई ८१ 
[एक तरफ़ देखता हैं ।] 
तीसरा०--त्त्या है ! 
दूसरा०--दीपक आ रहा है। घर जाने के कष्ट से बंच गए। 
[दीपक का प्रवेश] 

पहुला०--(आंगे बढ़कर और हाथ मिलाकर) भाई बहुत बहुत 
(0०प९7४/४|४४०॥७ + तुमने कालेज का सिर ऊँचा कर दिया। 

दीपक--(भूठी हँसी से) []8॥< ५०७ 

दूसरा०--(हाथ मिलाकर) अब जलसा कब मिलेगा 

दीपक--तुम्दारे यहाँ मिठाई खा चुकने के बाद ! 

तीसरा०--(चिल्लाकर) दुह्ाई राम की ! यह कभी नहीं हो 
सकता। हम सिर्फ़ पास हुए हैं, तुम यूनिवर्सिटी में सर्वेप्रथम 
आए हो । 

पहला०--हम पास हुए हैं, मगर रेंग कर। तुमको [7९४७६ 4: 
देनी होगी । 

दूसरा०--न देंगे, तो इनके पिता को जा पढड़ेंगे । 

दीपक-(ब॒के हुए मन से मुस्कराने का यत्न करते हुए) उनको चाहे 
पकड़ो, चाह्दे न पकड़ो, वह [7०४७८ ज़रूर देंगे । 

पहला०--मगर यार ! तुम आज खुश नज़र नहीं आते। 





.. #बधाई। ते घल्यवाद । + भोज । 

क्या बात है ९ 

दीपक--तुम पागल हो । 

पहला०--(दूसरे से) ज़रा महाशय जी की आँखें देखो । है . 
कहीं खुशी की चमक ? सच बताना । 

दीपक--अरे भाई ! क्‍या कभी यह भी सम्भव है, कि कोई न 
केवल पास हो, बल्कि यूनीवर्सिटी में सर्वप्रथम रहे, और फिर भी 
ख़ुश न हो । ओर फिर उसी दिन, और यह खबर सुनने के एक-दो 
घंटे बाद । 

तीसरा०--अच्छा देखते हैं | (दीपक से) ज़रा हँसो तो-- 

दीपक--तुम चाहते हो, में पागल हो जाऊँ ९ 

दूसरा०--अगर तुम आज भी पागल नहीं हो गए, तो तुम 
आदमी नहीं हो । 

दीपक--तो हम क्‍या हैं ? 

तीसरा०--या इस दुनिया के पत्थर, या उस दुनिया के देवता । 

सिब मित्र हँसते हैं । ] ; 

पहला०--(दूसरे से) देखिए ! अरब इनकी--मेरा मतलब है 
मिस्टर दीपक की आँखें चमकेंगी। 

दूसरा० और तीसरा०--हम सूत्र नहीं सममते, भाष्य करो। 

पहला०--(इशारा करके) मिस रूपकुमारी आ रही हैं। 

[दीपक घबराता है ॥] * 


छठा दृश्य] दूसरा अड्ड रे 


दीपक--तो भाई ! मुझे आज्ञा दो, एक बड़ा ज़रूरी काम है । 
(दीपक जाना चाहता है ।] 

तीसरा०--(दीपक का हाथ पकड़कर) क्‍या मिस रूपकुमारी से 
बोल-चाल बन्द है आजकल ? 

दीपक--नहीं । (हाथ छुड़ाना चाहता हैं ।) 

तीसरा०--तो फिर ज़रा ठहरो । एक बधाई ओर बटोर लो । 
शआज तुम्दारे जीवन में सुख का सबसे बड़ा दिन है । 

दीपक--(भरीई हुई आवाज़ से) नहीं भाई ! तुम नहीं जानते । 
आज मेरे जीवन में दुःख का सबसे बड़ा दिन है । 

[दीपक हाथ छुड़ाकर भाग जाता है। तीनों मित्र आश्चर्य स एक दुसरे 
की ओर देखते हैं। रूपकुमारी प्रवेश करती है, तीनों मित्र हाथ बाँधकर 
नमस्ते कहते हैं ।] 

एक विद्यार्थी--आपने सुना, बी. ए. का परीक्षा-फल निकल 
गया । > 

रूप०--और मैंने यह भी सुना, कि आप तीनों दोस्त पास हो 
गए हैं। बघाई हो । 

तीनों०--॥97|: 7०४ ! मिस रूपकुमारी । 

एक०--मिस्टर दीपक यूनीवर्सिटी भर में अव्वल रहे । 
| रूप०--आज्ञ उसका बाप कितना खुश होगा, क्‍या आप यह 

: सोच भी सकते हैं मैं बधाई देने गई थी, तो खुशी के मारे उनके 

मुँह से आवाज़ न निकलती थी। आज मैंने उन अंध्री आँखों से 
प्रेम के आँसू बहते देखे हैं । कहता था, आज मेरे जीवन में खुशी 
का सबसे बड़ा दिन है । 

दूसरा०--मंगर दीपक कहता था, आज मेरे जीवन में दुख का 
सबसे बड़ा दिन है । 

रूप०--(घबरा कर) ओपसे कहाँ ओर कब मुलाक़ात हुई 

तीसरा०--अभी तो यहाँ हमारे पास खड़ा था । इधर गया है। 

रूप०--तो मुझे; आज्ञा दीजिए । में कहीं बधाई देने में सबसे 
पीछे न रह जाऊँ। 

[ प्रस्थान ] 

तीसरा०--(पहले से) कुछ समभे ? 

पहला०--(सिर द्दिलाकर) बिलकुल नहीं । 

तीसरा०--अगर इस धोंघे में इतनी बुद्धि द्दोती तो यूनीवर्सिटी 
में अव्वल न रह जाता । दीपक रूप से खफ़ा है । 

[तीनों का प्रस्थान । ] 


सातवोाँ दृश्य 
स्थान--गंगा का किनारा 
समय--द्नि के झदे चार बजे 
[दीपक और रज़कुमारी बातें करते हुए आते हैं ।] 

दीपक--(इधर उधर देखकर) हम कहाँ जा रहे हैं ९ 

रूप०--कहीं भी नहीं । 

दीपक--फिर भी-- 

रूप०--(दीपक को $क्त के एक टूटे हुए तने पर बिठाकर) यहाँ बेठ 
जाओ । (रूपकुमारी स्वयं सामने पड़े हुए दूसरे तने पर बेठ जाती है ।) 
क्या आनन्द के अवसर पर आदमी को साधारण सभ्यता की 
मर्यादा भी भूल जाती है ? 

दीपक--(रुखाई से) मैं तुम्हारा आशय नहीं समभा । 

रूप०--श्राशय यह है कि मैंने तुम्दें बधाई दी थी, तुमने मुझे 
धन्यवाद भी नहीं कहा । ठीक है, अब तुम बड़े आदमी दो गए हो, 
तुम्हें हम गरीबों की क्या परवाह है ? 

दीपक--मैं एक बात कहूँ ९ 

रूप०--एक नहीं दो कहिए। 

दीपक--तुम समर में न आने वाली एक पहेली हो। कल 
साँफ को तुमने मुमेः (जेब में हाथ डालकर) यह पत्र लिखा था, 

कु । 

_ आज तुम फिर उसी तरह हँस-हँसकर बातें कर रही द्वो ! 
[(हूपकुमारी जवाब नहीं देती है ।] 
दीपक- यह पत्र मुझे मिल गया है, और मेंने इसे पढ़ 
लिया है । 
(रूपकुमारी चुप रहती है ।] 


दीपक--मगर मुझे आश्वय्ये है, कि तुमने मुझे यह पत्र क्यों 
लिखा ? मेरा ख्याल है, मेरा कोई दोष नहीं है । 

[रूपकुमारी ठंडी आह भरती है और उठकर परे चली जाती है। 
दीपक समभता है, उसके प्रश्न ने रूपकुमारी का दिल दुखा दिया है। वह 
भी उठकर उसके पास चला जाता है, और उससे क्षमा माँगता है।] 

दीपक--मिस रूप! श्रगर मेरी बात से तुम्हारा दिल दुखा 
हो, तो में क्षमा माँगता हूँ । 

रूप० - (सजल नेत्रों से) तुम्हें क्षमा माँगने की क्या पड़ी है 
तुम बातों के तीर मारो, तुम्हें क्या मालूम, मेरे दिल पर क्या बीत 
रही है--तुम कया जानो, में रात-भर किस तरद्द जागती रही हूँ ९ 

दीपक--मगर इसमें मेरा क्या दोष है ? मुझे बताओ, मैं क्या' 
कर सकता हूँ १ 

रूप०--कदाचित्‌ तुम्हें मालूम होता, कि मुझे किस तरद 
विवश किया जा रहद्दा है ? 

दीपक--किस बात के लिए विवश किया जा रहा १ 

रूप०--(ज़मीन की तरफ़ देखते हुए) अब क्या क्षताऊँ ९ 

दीपक--(एकाएक चैंककर) शायद मिस्टर भंडारी... ...में भी 
कैसा मूखे हूँ ? 

[दीपक धीरे-धीरे जाकर एक पेड़ से पीठ लगाकर खड़ा हो जाता है 
और अपने आप बोलता जाता है। मगर उसका मतलब यह हैं कि 
रूपकुमारी सुने ।] 

--किसी समय स्त्री का संसार प्रेम का संसार था। मगर आजकल 
पढ़ी लिखी स्त्रियों के संसार में साड़ियाँ और मोटरें हैं, बंगले और 
बहारें हैं, शान और शोभा है, मगर प्रेम ओर बलिदान नहीं है, 
पहले की स्त्री कुछ नहीं चाहती थी, प्रेम चाहती थी, आज की ख््री 
सब कुछ चाहती है, प्रेम नहीं चाहती । 

: रूप०--(आगे बढ़कर) कया तुम मेरी बात पर विश्वास करोगे ९ 

' दीपक--(गम्भौरता से) कहो । 

रूप०--तुम पुरुष दुनिया भर की पुस्तकें पढ़ सकते हों, मगर 
नारी-हृदय नहीं पढ़ सकते | 

दीपक--मगर चिट्टियाँ तो पढ़ सकते हैं । 

रूप०--यह चिट्टी मैंने अपने आप, अपनी मरज़ी से नहीं 
लिखी थी । मुकसे लिखाई गई थी। 

दीपक--(छ॒श होकर) तो यह तुमने नहीं लिखी थी ? रूप ! 
' यद्द तुमने आप नहीं लिखी थी ! 

रूप०--(एक द्वी समय में हँसते और रोते हुए) नहीं ! 
दीपक-तो मुझे! क्षमा करो। मैंने तुम्हें गलत सममा था, 

मैंने तुम्हारे साथ अन्याय किया है। मगर एक बात ओर बता दो । 
तुमसे यह चिट्ठी क्यों लिखाई गई ? तुम्हारी माँ को मुम से क्यों 
शिकायत है ? 

रूप०--बता दूँगी। मगर आज नहीं, फिर किसी दिन । औज 
मेरे मन से बोक उतरा है, में तुम्हारे मन पर बोमक नहीं डालना 
चाहती । 

[दीपक उसे उस पेढ़ के तंने पर बिठा देता है, जहाँ उसे पहले 
रूपकुमारी ने बिठाया था, और आप उसके सामने बेठ जाता है ।] 

दीपक--अगर तुम्हारे मन से बोक उतर गया है, तो मेरे मन 
से भी बोझ उतारो। 

रूप०--आज नहीं--कल ! 

दीपक --(आप्रह से) कल नहीं आज । शआज नहीं इसी 
समय -बोलो । 

रूप०--मैं कहती हूँ, मेरा आज का दिन खराब न करो | 

दीपक--मैं भी यही कहता हूँ, कि मेरा आज का दिन ख़राब 
न करो । ! 

रूप०--(संकोच से) अच्छा ! माँ जी कहती थीं, कि वह“ 

दीपक--वह क्‍या ९ तर्क 

रूप०--(रुक रुककर) वह्‌““*कहती थीं, कि तुमे... * . 

रूप०--वह कहती थीं, कि तुम'”*(फिर रुक जाती है ।) 

दीपक-यह कि मैं सूरदास की संतान हूँ। रूप ! संसार चाहे 
जो कुछ कहे, मगर में सच कहता हूँ, कि सूरदास जैसा नेक, 
सच्चा, खरा, प्यार करने वाला बाप बहुत कम लोगों को मिला 
दोगा। मुझे सूरदास का बेटा होने पर गये है। 


/| रूप०-मगर वह कहती हैं, वे तुम्हारे पिता नहीं हैं ।.) 


| ! दीपक--(चैंककर) क्या ? वे मेरे पिता नहीं हैं ! मैं उनका पुत्र 
नही हूँ! 

रूप०--सगर मेरा मन कहता है, कि यह भूठ है । 

दीपक--क्या यह हो सकता है, कि जिस आदमी को में आज 
तक अपना पिता जानता, मानता, समभता रहा हूँ, वह मेरा पिता 
नहो? तो फिर में किसका पुत्र हूँ? क्‍या इस संसार में यह भी 
संभव दै ९ 

रूप०--मैं कहती हूँ--तुम उन्हीं के पुत्र हो । 

दीपक--(छना अनखना करके) मगर दुनिया ने इससे भी 
अदभुत बातें देखी हैं। यद्द असम्भव नहीं, कि वह मेरे पिता न 
हों। तो ऐसी अवस्था में" 

रूप०-मेरा ख्याल है, मेरी माँ को किसी ने धोखा दिया है । 

दीपक--(चिन्ता को दूर हटाकर निश्चयात्मक रूप से) सुनो 
रूप ! (रूप दत्तवित्त हो जाती है ।) में ज्ञानता हूँ, कि यह मेरे किसी 
दुश्मन की शरारत है। मगर फिर भी जब किसी ने तुम्दारे और 
तुम्द्दारी माँ फे मन में यह संदेह बिठा दिया है, तो इसे दूर करना 

मेरा कतेन्य है। ओर इसे दूर करने की एक ही विधि है- मैं अपने 
बाप से जाकर पूछूँ, कि तुम द्वी मेरे बाप हो न ? 
[दीपक उठकर खड़ा हो जाता है ।] 

रूप०--मगर मुभसे प्रतिज्ञा करो । (उठ खड़ी होती है ।) 

दीपक--(मुस्कराकर) बहुत अच्छा ! लो मैं प्रतिज्ञा करता हूँ, 
कि अगर में उनका पुत्र न निकला, तो में इस गंगा में इबकर 
आत्म-ह॒त्या न करूँगा, स्वयं तुम्हारे पास आकर तुम्हें सब कुछ 
अपने मुँह से बता दूँगा। मगर सवाल यह है, कि में तुम्हें कहाँ" 

रूप०--(मतलब सममकर) में अपने मकान के साथ वाले 
बाग़ीचे में हूँगी। 

[ दोनों चलते हैं। ] 

रूप०--मेरी एक प्राथेना है। मेरा पत्र मुके लोटा दो । 

दीपक--(जेब में हाथ डालकर) तुम्हारा पत्र तुम्हें लौटाया जा 
सकता है। (पत्र दे देता है ।) मगर क्या करोगी ९ 

रूप०---(पत्र फाड़कर फेंक देती है ।) कुछ नहीं । 

दीपक--अफ़सोस हमारे पहले प्रेम-पत्र का यह परिणाम ! 

रूप०-प्रेम-पत्र का यह परिण्याम न होता, तो यह परिणाम 
हमारे प्रेम का होता । अब काग्रज़ फटा है, जब दिल फटते । 

दीपक- तुम्हें भय था, कि मैं यह पत्र किसी को दिखा न दूँ। 

रूप०--तुम्हें भय रहता, कि यह पत्र कोई देख न ले । 

[दोनों चले जाते हैं। #क्तों के पीके से दो जासूस निकलते हैं ॥] 

एक--अब तो तुमने लड़की के मुँह से भी सुन लिया । 
अब बोलो । 

दूसरा--भई ! मान लिया तुम्दारा ख्याल ठीक है। मगर यह 
रायबहादुर दवीरालाल का बेटा है, इसका कया प्रमाण है ९ 


पहला--इसका प्रमाण भी मिल जाएगा। यह कागज के ढुकड़े 
उठा लो । 


दूसरा--क्या करोगे ९ 
पहला--शायद्‌ किसी काम आएँ। 


[ प्रस्थान ) 





आठवोँ दृश्य 
स्थान--सूरदास के घर के पास बाज़ार 
समय--संध्या-काल 
[सूरदास और भंडारी साहब] 

भंडारी--सुरदास ! आज तुमने बहुत रुपया दान किया । 

सूरदास--नहीं भाई ! बहुत दान तो नहीं करिया। और में 
ग़रीब आदमी, बहुत दान कर भी क्‍या सकता हूँ? मुझे भगवान्‌ ने 
ख़ुशी दी है, मैंने सोचा, चलो में भी थोड़ी सी खुशी चार आदमियों 
में बाँट दूँ । तुम नहीं जानते आज मैं कितना खुश हूँ। आज मेरी 
खुशी मेरे मन में नहीं समाती । आज मेरे दीपक ने मेरा सिर ऊँचा 
कर दिया है। 

भंडारी--इसमें क्या शक है ! मेरा मतलब है, तुम्दारा दीपक 
बड़ा होनद्वार है । 

सूरदास - मगर अभी बड़ी परीक्षाएँ तो आगे आने वाली हैं। 
चार दिन के बाद उसका ब्याह होगा, अगर उस समय वह नेक पति 
बने, तो मैं समभूँगा, वह परीक्षा में पास हुआ। चार साल के बाद 
उसके यहाँ सन्‍्तान होगी, अगर उस समय वह सददनशील पिता बने, 

तो जानूँगा, कि मेरा परिश्रम सफल हुआ। जीवन के क्षेत्र में पग- 
पग पर पाप के प्रल्लोभन सुन्दर रूप धारण करके उसके सामने 
आएँगे, अगर उस समय वह उनको पाँव-तले मसल सके, तो में 
कहूँगा, कि वह्‌ वीरात्मा है, और जीवन परीक्षा में उत्तीण हुआ है। 
[ ज्ञासस आकर एक तरफ छुप जाते हैं। ] 

भंडारी--सरदास ! में समझता था, तुम सिफ़ रागी ओर 
अभिनेता हो, मगर आज पता लगा, कि तुम त््ववेत्ता भी हो । 
जब मैं इंगलैंड में था, तो मैंने वहाँ मी एक तुम जैसा आदभी देखा 
था। मगर उसके बेटे ने तो बाप से बुरा बर्ताव किया था। 

सरदास-मगर भाई ! मेरा दीपक तो ऐसा लड़का नहीं । 

अंडारी--तम्हारा दीपक तो द्वीरा है, सरदास ! हीरा ! 

एक जासूस--(दसरे स--धीरे से) सुना द्वीरालाल का नाम ले 
रहा है। 

दूसरा-चुप ! 

( कई आदमियों का एक साथ प्रवेश । ] 
दो आदमी--सूरदास बधाई हो भई ! 


सूझदास--तुम्हें भी बधाई हो भाई! दीपक जितना मेरा बेटा 
है उतना ही तुम्दारा भी है । 


[ जासूस एक दूसरे की तरफ़ अर्थ-पूर्ण-दृष्टि से देखते हं। ] 


तीसरा--हम तो सुनकर निहाल हो गए, सूरदास ! 

सूरदास -तुम निहाल न होगे, तो और कौन होगा ? यह सब 
तुम्हारे ही पाँतों की बरकत है । 

चोथा--सूरदास जी ! हम जलसा माँगने आए है। 

पहला--बोलो, कब दोगे ? 

दूसरा--टालने से काम न चलेगा। इतना पहले सम्रक लो | 

सूरदास--नहीं भैया ! टालने की कौन सी बात है? जब 
चाहो, लेलो । भगवान्‌ ने ऐसा अवसर दिया है, तो क्या में पीछे 
हट जाऊँगा। 

भंडारी-हमें भी याद रखना सूरदास जी! कहीं भूल न जाना। 

सूरदास--नहीं भेया ! तुम्हें कैसे भूल जाऊँगा ? मगर एक 
बात है, में अन्धा आदमी ! मुकसे तो यह प्रबंध नहीं हो सकेगा । 
रुपया मुझ से लो, प्रबंध आप करो। 

भंडारी--मंजूर ! प्रबंध में करूँगा। 

पहला--तो कब्र ? आज या कल ? 

सूरदास--भाई आज तो कठिन है। अभी दीपक घर नहीं 
आया । कहीं यार-दोस्तों ने घेर लिया होगा । आता है, तो उसके 
साथ सलाह करके आपको सूचना दे दूँगा । उसके दोस्तों और 
कालेज के प्रोफ़ेसरों को भी बुलाना होगा। और मेरी कंपनी फे 
आदमी भी तो आएंगे। 

तीसरा--ठीक है, आज नहीं हो सकता। कल या परसों 

पर रखो । 

सूरदास--अच्छा भाई! (हाथ बाधकर) आप लोगों ने बड़ी 
कृपा की। आप का धन्यवाद ! 

भंडारी-हाँ सूरदास जी ! तुम चलो । आज तुम्हारा बधाइयाँ 
बटोरने का दिन है। मगर दीपक से मुलाकात न हुई। 

सूरदास--(जाते जाते) कल हो जाएगी । 

[ सूरदास चला जाता है | भंडारी उसकी तरफ़ देखता रहता है ।] 

भंडारी--(मुढ़कर) खूब आदमी है, आपने देखा, आज कितना 
खुश है ९ 

पहला--बेटे पर तो प्राण देता है। 

भंडारी--एक दूसरे अंधे हैं, जो माँग माँगकर खाते हैं, और 
समाज पर घिक्कार बने हुए हैं। एक यह अंधा है, जो जीवन क्षेत्र 
में सूरमा सिपाही के समान वीरता से लड़ रहा है ओर अपने बेटे 
को पालने के लिए बृद्धावस्था में भी इतना काम कर रहा है। अपने 
कततेन्य का जितना इसे ध्यान है, उतना ध्यान अगर सभी को हो, 
तो संसार स्वगे-धाम बन जाए । 

[ सब का प्रस्थान ] 


नवों दृश्य 
स्थान--सरदास का घर 
समय--रात 
[ सूरदास साड़ियों के ढेर के पास एक आराम कुरसी पर बैठा 
सादियों को टटोल टटोल कर देख रहा हैं, और अपना पुराना गीत 
गा रहा है । ] 
गीत 
तेरी गठड़ी में लागा चोर मुसाफिर जाग ज़रा, जाग ज़रा । 
नींद में माल गँवा बेंठेगा, 
अपना शआआप लुछ बैठेगा, 
फिर पीछे कुछ नहीं बनेगा, लाख मचावे शोर। 
मुसाफिर जाग ज़रा, जाग ज़्रा। 
[ कल्‍लो की माँ का प्रवेश । ) 
कल्लो की माँ--यह्‌ आप आज इतना पुसना गीत क्‍या ले 
बैठे हैं ? 
सूरदास--कल्लो की माँ ! आज मुझे बीस साल पहले का वह 
दिन याद आ रदा है, जब मुझे दीपक घाट पर पड़ा मिला या। 

उस दिन में यहो गीत गा रहा था । मानों इसी गीत ने मुझे दीपक 
दिया था। आज्ञ दीपक ने बी० ए० की परीक्षा पास की है, आज 
मैंने दीपक के ब्याह की तैयारियाँ शुरू की हैं, आज मेरे मन ने 
कहा--वही गीत गाओ | 
कल्लो की माँ--यह गीत न गाइए। इसे सुनकर मेरे मन में 
| होल उठने लगता है। 
सरदास- मैं सोचता हूँ, अगर उस दिन इसे में न उठा लाता 
तो मेरा जीवन कितना उदास, कितना फीका, कितना रस-रहित 
होता। में आज तक उसी घाट पर बेठकर दिन को भिक्षा माँगता, 
रात को उसी भोंपड़े में जाकर सो रहता। आज मैं पाँच सो रुपया 
वेतन पाता हूँ, आज मैं गरहस्थी हँ। आज मेरा जीवन कितना 
आशापूण, कितना आनन्दमय है । यह सब दीपक के कारण है । 
कलल्‍लो की०--ओर मैं सोचती हूँ, अगर उस दिन उसे आप 
न उठा लाते, तो उसका कया ह्वाल होता ? आपने उसे बचा लिया। 
सूरदास--नहीं कल्लो की माँ ! आदमी कुछ नहीं कर सकता, 
जो कुछ करता है परमात्मा करता है। 
[ सूरदास साढ़ियों पर ह्वाथ फेरने लगता हैं। दीपक आकर एक काने 
में छिप जाता है । ] 
सरदास--कल्लो की माँ ! तुम क्या सोच रही हो ! 
कल्लो!की०--मैं यह सोच रही हूँ, कि अ्रव जब दीपक के 


हद भाग्य-चक्र [ नवाँ दृश्य 


ब्याह की बात-चीत शुरू होने वाली ,है, तो उसके माँ बाप का 


सवाल उठना ज़रूरी है। 
[ दीपक चौकज्ञा हो जाता है ] 


सरदास--क्या मतलब १ 

कल्लो की०--क्या आप कह सकेंगे, कि दीपक मेरा बेटा है ! 

सरदास- में साफ़ कह दूँगा, कि मुझे घाट पर पड़ा मिला था ! 
[ दीपक के मुँद्द का रंग उड़ जाता हैं । ] 


कल्लो की०-तो यह सम्बन्ध हो चुका ! 

सूरदास--क्यों कल्लो की माँ ! इसमें क्या हजे है ? 

कल्‍लो की०--बहुत हज है। माँ-बाप, जात-पात, धर-बार के 
पते बिना कौन अपनी बेटी ब्याह देगा ९ ज़रा सोचिए ! 

[ दौवार-घड़ी साढ़े आठ बजाती है । ] 

कल्‍्लो की माँ--लो बातों ही बातों में थियेटर जाने का समय 
दो गया । खाना ले आऊँ ९ 

सूरदास--( गहरे विचार में इबे हुए ) ले आओ । 

[ कल्लो की माँ खाना लेने जाती हैं। दीपक धीरे-धीरे सूरदास के 
पास आकर खड़ा हो जाता है । ] 

दीपक--दादा ! 

सरदास-कौन ? दीपक! तुम इस समय तक कहाँ थे, क्या 
मुम्दें मालूम है, तुम बी० ए० में सारे प्रान्त में सबे-प्रथम रहे हो । 

आओ, मेरे निकट आओ । आओ , यहाँ बेठ जाओ। बेटा | आज 
मैं बड़ा खुश हूँ । 

दीपक--( उदासी से ) दादा ! 

सूरदास--पहले मेरे पास आकर मेरी एक बात सुन लो। 

दीपक--पहले मेरी बात ! 

सूरदास--( एक साढ़ी उठाकर ) देखो ! यह क्या है ? 

दीपक--मैं आप से एक बात पूछना चाहता हूं । 

सरदास--( सादी रखकर ) अच्छा पूछो-- 

दीपक--मैं पूछता हूँ, क्‍या मैं आप ही का बेटा हूँ ! 

सरदास--( चैंककर ) बेटा ! यह तुम आज मुक्त से क्‍या पूछ 
रहे हो ? क्या तुम्हें कुछ संदेह है ? 

दीपक--हाँ, मुझे! संदेह है। इसी लिए पूछता हूँ , क्या में 
आप ही का बेटा हूँ. . . . « 

सूरदास--(भरी हुई आवाज़ में) यह्‌ तो सारी दुनिया जानती है। 

दीपक--और आप ही मेरे पिता हैं ९ 

सूरदास--यह तुम भी जानते हो । 

दीपक--मगर यह भूठ है। 

सूरदास--( द्वताश द्वोकर ) दीपक ! 

दीपक--आप सच क्‍यों नहीं कहते ? 


सरदास--( हाथ फैलाकर ) दीपक! आज तुम्हें क्या हो गया है ? 

दीपक--अभी अभी आप कल्लो की माँ से बातें कर रहे थे, 
बह मैंने सुन ली हैं । 

[ सूरदास निरुत्तर होकर थोड़ी देर के लिए चुप रह जाता है। इस के 
बाद ठंडी साँस भरता है, और एक पग आगे बढ़ता है। ] 

सरदास--तो तुमने सब कुछ सुन लिया है-अच्छा पूछो । अब 
में तुम्हारे हर एक प्रश्न का उत्तर देने को तेयार हूँ। मंगर बेटा ! 
सच देखने के लिए पत्थर की आँखों की और सच सुनते के लिए 
लोहे के दिल की ज़रूरत है। क्या तुम सच सुन सकोगे ? 

दीपक--आज मैं सब कुछ सुन सकूँगा। 

सूरदास--तो पूछो, क्या पूछते हो ! 

दीपक--मैं कोन हूँ ? 

सरदास--भगवान साक्षी है, में कुछ नहीं जानता । 

दीपकर--ओर मेरे माता-पिता कोन हैं ? 

सूरदास--मैं यह भी नहीं जानता । 

दीपक--ओर मेरी ज़ात । 

सुरदास--( सिर झुकाकर ) में यह भी नहीं जानता । 

दीपक--( ज़रा क्रेत्र से ) तो यह बात आपने इतने साल तक 
मुझ से क्‍यों छिपाए रखी ? आप तो कहा करते थे, कि तेरी माँ 
ऐसी थी, ओर बेसी थी ! 


सरदास--( दीपक की बात का उत्तर न देकर ) बीस साल गुज़रे, 


हा की आप 4.46 «७ ही | रब 

एक दिन साँक के समय गंगा के घाट पर एक बच्चा पड़ा था | उसे 
एक अंधे के प्यार ने उठाया, पढ़ाया और बड़ा करिया। आज वह्‌ 
बच्चा दीपक है, आज वह अंधा सूरदास है। 

दीपक -( भर्राई हुई, आवाज़ में ) तो में अनाथ हूँ ? 

सूरदास--( व्याकुल द्वोकर )नहीं मेरे बच्चे! तू अनाथ नहीं है । 
तू अपने आप को अनाथ क्‍यों कहता है ? अभी तेरा अंधा बाप 
जीता है । ( हाथ फैलाकर आगे बढ़ता है। ) दीपक ! 

दीपक-- हक में देखते हुए ) एक घंटा पहले तक में भी यही 
सममता था, मगर अब--मेरा कोई बाप नहीं है, मेरी कोई माँ नहीं 
है, मेरी कोई जाति नहीं है। मैं संसार की भीड़ में अकेला ओर 
पराया हूँ। 

सूरदास-९ हंटे हुए साहस से ) दीपक ! 

दीपक-भगवान्‌ जाने ! मेरे माता-पिता ने मुझे घाट पर क्यों 
फेंक दिया ? शायद उनके पास मेरे पालने के लिए धन नथा। 
शायद उनके पास मुझे अपनी संतान कहने का साहस न था--शायद 
मैं पाप की संतान हूँ । 

सूरदास-- रँँधे हुए गले से ) दीपक ! तू ऐसी हृदय-वेघक बातें 
क्यों सोचता है ? तू मेरा बचा है। तू इस अंधे बाप के बुढ़ापे की 
लाठी है। 


दीपक--( सूरदास के चरण छूकर ) दादा ! 

सुरदास--(दीपक को पकड़ना चाहता है, मगर दीपक परे हृट 
जाता है )) दीपक ! 

दीपक--भगवान्‌ से प्राथेना कीजिए, कि मुझे! मेरा बाप 
मिल जाए ! 

[ दीपक तेजी से बाहर निकल जाता है। ] 

सूरदास--(हाथ फैलाकर आगे बढ़ते हुए) दीपक ! क्यातू जा 
रहा है! दीपक ! इधर आ। में तेरा अंधा बाप कहता हूँ, मेरे पास 
आ। दीपक, अरे नादान, तू अपने बाप के प्यार को ठुकराकर बाप 
को ढूँढने कर्दाँ जा रहा है ? दीपक ! (जोर से) दीपक ज़रा ठहर-- 
(जाकर अपने सन्दक से कवच निकालता हैं|) यह्द देख ! जिस दिन 
तू मुके मिला था, उस दिन तेरे गले में यह कबच पड़ा था। शायद्‌ 
इससे तुमे कुछ पता लग सके। ले देख ! तू बोलता क्‍यों 
नहीं ? क्‍या तू चला गया ? (कवच मेज़ पर रख देता है ।) दीपक !! 
(ज्ञोर से) दीपक !! (और भी जोर से) दीपक !!! 

[ जल्दी जल्दी आगे बढ़ता है, और झुरसी से टकराकर गिर 
पड़ता है। कल्‍लो की माँ खाना लेकर आती है, और घबरा जाती 
हैं। वह खाना मेज़ पर रख देती दे, और सूरदास को संभालती 
है। सूरदास कराहता है । ] 


कल्लो की माँ-कितनी बार कहूँ, कि ज़रा धीरे चला कीजिए 
अब गिर पड़े न ! 

सुरदास--(रोते हुए) कल्लो की माँ ! में गिरा नहीं हूँ। 
दीपक मुझसे गुस्से होकर चला गया है। 

कल्लो०--आपने कुछ कह दिया द्वोगा (कुरसी पर बिठा 
देती है।) 

सूरदास--मैंने कुछ नहीं कहा। वह कहता है में अपने वाप 
को ढूँढूँगा । 

कल्लो०--(आश्वर्य से) तो क्या आपने उससे सब कुछ 
कह दिया १ 

सूरदास०-मैंने कुछ नहीं कहा | जब हम बातें कर रहे थे, 
बह छुपकर सब कुछ सुन रहा था। जब तू खाना लेने गई, वह 
मेरे पास आया, ओर मुमेः सत्र कुछ बताना पड़ा। मगर कल्लो की 
माँ! तू ही बता! मेरा इसमें क्या दोष है ? और तू ही बता, 
अब में क्‍या करूँ 


कल्लो०--करना क्या है ? चुप करके बैठे रहिए। जब उसके 
सिर से क्रोध का भूत उतर जाएगा, तो अपने आप घर आ जाएगा। 


सूरदास--नहीं कल्लो की माँ ! मेरा मन कहता है, कि वह 
नहीं आएगा । 

कह्लो०--तो जाएगा कद्दाँ ? उसे बाप काजो प्यार यहाँ 
मिल सकता है, वद्द संसार में ओर कह्दीं नद्दों मिल सकता। 

सूरदास--कल्लो की माँ! संसार में लोग ली को चाहते हैं, 

बाल-बच्चों को चाहते हैं, खेल-तमाशे को चाहते हैं। मगर बुडढे 
बाप के प्यार को कोई नहीं चाहता। 


[ बाहर मोटर के हाने की आवाज़ ] 
--कौन है, कल्‍लो की माँ ? 
कललो०--कंपनी की गाड़ी आई है ! 
सूरदास--कंपनी की गाड़ी लोटा दो, आज मैं नहीं जा सकता। 
कल्लो०--क्यों नहीं जा सकते ? 
सूरदास--अब मुझे; नौकरी की क्‍या ज़रूरत है? मेरा दीपक 
चला गया है । 


कललो०--(ज़रा क्रोध से) अरे बाबा ! दीपक कह्दीं नहीं गया, 
ओर कहीं नहीं जा सकता। घंटे दो घंटे में लोट आएगा। श्राप 
थिएटर जाएँ । 

स रदास--(आशापूर्ण-स्वर में) तुम कहती हो, लौट आएगा। 
(सोचकर) तुम ठीक कहती हो, वह ज़रूर आएगा। वह जानता है, 
कि श्रगर में न लौट गया तो सरदास रो रोकर मर जाएगा। ओर 
वह यह भी जानता है, कि आज सूरदास का खुशी का दिन है, आज 
उसके रोने का दिन नहीं है। वह इतना निठ्र नहीं है। वह मेरी 
खुशी को खराब नहीं करेगा। 

[ एक पड़ोसी का प्रवेश। ] 
पड़ोसी--सुरदास जी ! बधाई हो । 


सूरदास--काह्दे की बधाई भाई ? 

पड़ोसी--वाह ! दीपक के पास होने की । 
सूरदास--(हंटे हुए दिल से) तुम्हें भी बधाई हो भाई ! मगर “* 
पड़ोसी--(घवराकर) क्यों सूरदास ! 
सूरदास-- (अपने आपको संभालकर) कुद्ध नहीं । तो कल्लो की 
माँ, अब में थियेटर चलूँ, बहुत देर हो गई है। 
[ प्रस्थान ] 
[पड़ोसी कुछ देर खड़ा सोचता रहता हैं, इसके बाद थी: भ्रीरे 


चला जाता है ।] 


कल्लो०--भगवान्‌ ! तू किसी को संतान देता है, किसी को 
नहीं देता । मगर जिनको संतान नहीं देता, उनको संतान का इतना 
मोह क्‍यों दे देता है। ओर अगर मोह भी दे देता है, तो फिर 
उनसे संतान जुदा क्‍यों करता है ! 

[ रायबहादुर द्वीरालाल, श्मलाल और जासूसों का प्रवेश | ] 

हीरालाल--क्या सुरदास जी घर पर ही हैं ! हमें उनसे 
मिलना है । 

कल्लो०--वह तो थियेटर चले गए । रात को दो बजे 
लौटेंगे । 

एक जासूस--और उनका बेटा दीपक 

कल्लो०--वहू भी कह्दीं बाहर गया है ! 

शाम०-कब तक लोटेगा ? 

कल्लो०--बताकर नहीं गया । (कवच उठाना चाहती हैं।) 

दूसरा जासूस-यह क्या है ?_ है 
[ जासूस कबच लेकर शामलाल को देता है। ] 

शाम०--(जोश से) देखिए भाई साहब ! दलीप का कवच ! 

हीरा०--(कल्लो की माँ से) यह कवच यहाँ केसे आया 

कल्लो० -(इरकर) जब दीपक छोटा था, तो यह कबच उसके 
गले 7ं पड़ा था । 

[ हीरालाल कवच को हाथ में लेकर खुशी से इधर उधर टहलता 
है। शामलाल दीपक के बचपन का फ्रोटो देखकर चिल्ला उठता है। ] 

शाम०- यह देखिए दलीप की तसवीर ! 

हीरा०--(तसवीर के पास जाकर) भगवान्‌ ! आखिर बीस साल 
के बाद तूने बाप के हृदय की पुकार सुन ली। 

[कल्लो की माँ हैरान होती है । ] 

दीरा०--मगर वह इस समय कहां हैं ९ 

कलल्‍लो०--अपने बाप को ढूँढ़ने गया है। भगवान्‌ जाने, यहाँ 
लौटकर आता भी है या नहीं । 

शाम०--(जाससों से) क्‍या तुम्हें मालूम है, वह कहाँ जा 
सकता है ! 

एक जासूस--जी हाँ ! हमें मालूम है, आइए 

शाम०--(दीपक की जवानी का फ़ोटो देखकर) और यह 
किसकी तस्वीर दै ? 


नर्वाँ दृश्य] दूसरा 'अड्ढ १०७ 


कल्लो०--(डरकर) दीपक की ! मगर........मगर आप यह 
सब कुछ क्यों पूछ रहे हैं ९ 


एक जझासस--(एक एक शब्द पर ज़ोर देकर ) दीपक इनका 
ण् 


बेटा है ! 
कल्लो०--(और भी सहमकर) ओर यह कोन हैं 


दूसरा जासुस--यह बाद में कहूँगा । तुम एक बात बताओ | 
दीपक इस समय कहाँ होगा ? 


कललो०--आज उसे पहली बार मालूम हुआ है, कि वह 
सरदास का बेटा नहीं है। इसलिए वह सरदास से ख़फ़ा हुआ, 
कि तुमने यह सब कुछ मुभसे क्‍यों छुपाए रखा। मगर इसमें 
सूरदास का ज़रा भी दोष नहीं है। 


[हीरालाल, शामलाल और जासूस सब चले जाते हैं। कललो 
की माँ दृताश होकर एक कुरसी पर बैठ जाती हैं ।] 


कल्लो०--भगवान्‌ ! आज तू यह क्‍या लीला दिखा रहा 
है ? आज सुरदास कहता था, यह मेरे जीवन में सुख का सबसे बड़ा 
दिन है। क्‍या यही दिन उसके जीवन में दुख का सव से बड़ा दिन 
बन जाएगा ? बीस साल तक दीपक का बाप नहीं आया, आज एक 
आदमी आता है ओर कहता है, में उसका बाप हूँ । तो क्या दीपक 
चला जाएगा ? क्या आज सरदास का संसार सूना रद्द जाएगा ? 
थोड़ी देर पहले वह कितनी खुशी से गरीबों को रुपये ाँट रहा था. 

ओर सममता था, आज में भी भाग्यवान हूँ । ओर इस समय वह 
अपनी मरी हुई आशा की तरफ़ देख रहा है ओर सोच रद्दा है क्या 
यह्‌ फिर से जी सकती है। भगवान्‌ ! अभी तो उसको दिए हुए 
गरीबों के आशीर्वाद हवा में उसी तरह गूंज रहे हैं ! अभी तो शहर 
के लोग उसे मुबारक़वाद देने आरा रहे हैं । 


[ पर्दा गिरता है। ] 


दसवो दृश्य 


स्थान--रूपकुमारी का बग्रीचा 
समय--रात 


[ दीपक और रूपकुमारी ] 
रूपकुमारी--उन्होंने क्या कहा ? 


दीपक--(ठंडी आह भरकर) यह कि इस नीले-आकाश तले 
कोई बात भी असम्भव नहीं है ! 


रूप०--तो मेरी माँ का विचार ठीक निकला 


दीपक--(हवा में देखते हुए) मैं कोन हूँ ? किसका बेटा हूँ ! 
मेरी ज्ञाति क्‍या है ? संसार के इन साधारण प्रश्नों का भी मेरे 
पास कोई उत्तर नहीं है । 


रूप०--मगर तुम, तुम तो हो ? 

दीपक--शायद अब्र मैं मैं भी न रहूँ ! 

रूप०--(भर्राई हुई आवाज़ में) दीपक ! 

दीपक--मेरे मिलने-जुलने वालों में कई ऐसे हैं, जिनके माँ- 


बाप अमीर हैं। कई ऐसे हैं, जिनके माँ-बाप गरीब हैं। कुछ ऐसे 
अभागे भी हैं, जिनके माँ-बाप मर चुके हैं। में उनसे भी शभागा 

कल 


हूँ । उनके पास अपने माँ-वाप का नाम ओर स्म्रति तो है, मेरे 
पास वह भी नहीं, में संसार में सबसे अभागा हूँ । 

रूप० -मैं कहती हूँ, तुम्हें क्या हो गया है ? 

दीपक-मैं भी यही कहता हूँ, कि मुझे क्या हो गया है ? कल 
साँक तक मेरे पास सुख के सारे साधन थे, आज मेरे पास कुछ भी 
नहीं, यहाँ तक कि धीरज की लाठी ओर आशा का दिया भी नहीं 
है । (एकाएक रूप की तरफ मुड़कर) रूप ! 

रूप०--चलो ! में तुम्हारे बाप से मिलना चाहती हूँ । 

दीपक--मेरा कोई बाप नहीं है । 

रूप०--वह तुम्हारे लिए बाप से भी बढ़कर हैं । (कंधे से पकड़ 
कर) चलो । 

दीपक--(अपना आपको छुडकर) मेरी मानो तो, श्रव हउुम्हें 
मुझको भूल जाना चाहिए ! 

रूप०--आओर तुम समभते हो, यह सम्भव है ? 

दीपक--(रुखाई से) यह सोचना मेरा काम नहीं। में अपने 
विषय में सोचता हूँ, ठुम अपने विषय में सोचो । 

रूप०--(इंटे हुए इृदय से) चलो, मेरी बात छोड़ो ! मगर 
इतना तो बता दो, कि तुम्हारा क्‍या इरादा है ९ 

दीपक--मैं अपने मन का संतोष हूँदुँगा। अगर मिल गया, 
तो शायद तुमसे फिर कभी भेंट द्वो जाए, नहीं तो ... .«. *** 

[दौपक तेज्ञी से मुड़ता है, और चला जाता है। रूपकुमारी वहीं 
बैठी रह जाती है, जैसे उसमें हिलने-जुलने की भी शक्ति नहीं हैं। इतने में 
यशोदा घबराई हुई आती है ।] 

यशोदा--(घबराकर) क्‍या यहाँ दीपक आया था ? 

रूप०--( बिना सिर उठाए, उदासी से) आया था, मगर 
चला गया ! 

यशोदा--(और भी घबराकर) कहाँ चला गया ? उसका बाप 
आया है । 

रूप०८--(उसी तरह सिर भुकाए हुए) सूरदास उसका बाप 
नहीं है। कं 

यशोदा--(जल्दी-जल्दी) रूप ! तुम नहीं जानतीं, यह दीपक 
रायबहादुर द्वीरालाल का बेटा है। 

[(दीरालाल, शामलाल और जासूसों का प्रवेश ।] 

द्वीश०- क्या यहाँ भी नहीं है ९ 

ज्ञासूस--अभी तो यहीं था । 

यशोदा-(रायबहादुर से) ज़रा ठहरिए ! (रूप से) बेटी, बता, 
बहू कहाँ गया है 

रूप०-मेरे पीछे पीछे चले आइए ! 

[सबका तेज्ञी से प्रस्थान ।] 


ग्यारहवाँ दृश्य 
स्थान--कालीदास नाटक कम्पनी * 
समय--रात 
बाटलीवाला और जयकृष्णा का प्रवेश । बाटलीवाला क्रोध में है, 
जयक्ृष्ण उसे समभाने की चेष्टा कर रहा है ।] 
बाटलीवाला--जाना चाहे तो आज चला जाए, मगर में 
अपना अपमान नहीं सह सक्रता | इज्ज़त पहले रुपया पीछे । 
जयकृष्या--आपका अपमान कौन कर सकता है ? और फिर 
सूरदास तो ऐसा आदमी ही नहीं है । 
बाटली० --(बिगड़कर) तो कया मुझे; ही पागल कुत्ते ने 
काटा है १ 
जय०--(और भी विनीत भाव से) मालूम होता है, उसके बेटे ने 
घर में कुछ कह दिया होगा । 
बाटली०--तो फिर जाकर बेटे से लड़े; मुकसे क्यों लड़ता है ! 
सिर्फ़ इतना कहा, कि सूरदास ! आज बड़ी देर कर दी। बस इसी 
बात पर बिगड़ बैठा, और ज़ोर ज़ोर से बोलने लगा। बताओ, शत 
में मेरी क्या भूल थी ? 

जय०--भूल तो उसी की थी। 

बाटली०--वह दिन भूल गया, जब घाट पर बैठकर पैसा पेसा 
माँगा करता था। आज मेरी कृपा से चार पैसे जमा हो गए 
मुझी से अकड़ने चला है। यह भी नहीं सोचता, कि उसे जो कुछ 
बनाया है, मेंने बनाया है । 


ज्ञय०-यह्‌. भी क्या कहने की बात है ? सारी दुनिया 
जानती है । 

बाटली०----सचमुच इस दुनिया में जो आदमी किसी के साथ 
नेकी करता है, क़ैंह अपने पाँव पर आप छुल्हाड़ा मारता है । आज 
मैं जवाब दे दूँ, तो कल आटे-दाल का भाव मालूम हो जाए, दो 
दिन में आँखें खुल जाएँ जनाब की । इसे रोटियां लग गई हैं । 

[सूरदास लाठी लिए आता है, और बाटलीवाला की बात सुन कर 
और भी बिगढ़ उठता है ।] 

सूरदास-आखिर आप क्‍या चाहते हैं ? में काम कहूँ, या 
चला जाऊँ १ 

जय०--(स्रदास के पास जाकर) सूरदास जी ! आप जाकर 
अपना काम करें । आप इनकी बात न सुनें । 

सरदास--(क्ोथ से) मेरे विचार में अब यह मुझ से तंग आ 


गए हैं। अगर यह बात है, तो मैं इसी समय जाने को तैयार हूँ। 
क्यों मेनेजर साहब ! 

जिटलीवाला चुप रहता है ।] 
सूरदास --(और भी ज्ञोर से) मैनेजर साहब ! 
[बाटलीवाला अब के भी चुप रहता है ।] 
सूरदास--(गरजकर) मैं कहता हूँ, अगर आप मुझे; रखना नहीं 
चाहते, तो साफ़ साफ़ कह दीजिए, ताकि मैं इसी समय चला जाऊँ। 
जय०--सूरदास जी ! यह आप क्या कह रहे हैं ? 
सूरदास-- मैं कहता हूँ, में आज से काम नहीं करूँगा । 
जय०--(धीरे से) तो परिणाम क्या होगा 
सूरदाम--(व्यंग से) मुझे आटे-दाल का भाव मालूम हो जाएगा 
मेरी आँखें खुल जायेंगी । 
बाटली०--(सूरदास के हाथ में दियासलाई की डिबिया देकर) लो 
जाकर अपने हाथ से पहले कम्पनी को आग लगा दो । 
[ बाटलीवाला तेज़ी से बाहर चला जाता है। ] 
सूरदास--(विनय से) मैनेजर साहब ! में कम्पनी को क्‍या 
आग लगाऊँगा, मेरे तो अपने दी मन में आग लगी हुई है। आप 
नहीं जानते, आज मुमे क्या हो गया है ?... ...आप नहीं जानते, 
आज में क्‍यों इस तरह 
जय०--ज़रा जल्दी कीजिए, आपका काम शुरू द्वोने में अब 


देर नहीं है । 
सूरदास--अच्छा भाई चलो ! मगर आज मेरे लिए गाना 

बड़ा कठिन होगा । आज मेरा मन रो रहा हैं। 
जय०--(जाते जाते) क्यों, सूरदास आज तुम्हें क्या हुआ 


[जयकृष्ण सूरदास की बात नहीं समभता और उसे लेकर बाहर 

चला जाता है। दृश्य बदलता हैं ।] 
रंगमंच पर रंगमंच 

[रंगमंच पर सावित्री-सत्यवान का नाटक खेला जा रहा द्दै। 
इस समय वह दृश्य उपस्थित है, जब सलत्यवान सावित्री को ब्याह 
कर लाता हैं। सूरदास सत्यवान के अंधे बाप दुमत्सेन की वाटिका 
में है, और बनवासियों के वेश में माला लिए एक इक्ञ तले चबू: 
तरे पर बैठा अपनी ब्लीसे बेटे के ब्याह की बातें कर कर के खुश 
हो रहा है ।] 


सूरदास--सत्यवान की माँ ! तुमने बहू को पसन्‍्द किया ? 

सत्यवान की माँ-स्वामी ! बहू चन्द्रमा से सुन्दर, धरती से 
विनम्र और गंगा-यमुना आदि के स्नोत से भी पवित्र है ! 

सूरदास--और हमारा सत्यवान श्रसन्न है ? 

सत्यवान की माँ--वह ऐसा प्रसन्न है. जैसे उसे देवताओं ने 
बरदान दे दिया हो । 


* सूरदास--मगर सावित्री राजा की बेटी है। यहाँ आकर उदास 
तो न द्वो जायगी ९ कह राजमहलों में पली हे । 
सद्यवान की माँ--स्वामी ! -ठने वह राजमहल अपनी खुशी 

छोड़े हैं। (एक ओर देखकर) लो, वह दोनों आपको प्रणाम 

करने आ रहे है ? 

सूरदास--भगवान्‌ ! आज मेरे मन की खुशी की सीमा नहीं, 
आज मेरा पुत्र बहू ब्याह कर लाया है, आज मेरी परणणे-कुटी में राज- 
लक्तत्ती आई है | क्या तू आज एक क्षण के लिए मेरी अंधी आँखों 
को देखने की शक्ति नहीं दे सक्रता। (रोकर) यह स्वर्गीय दृश्य 
दूसरों की आँखों से नहीं, अपनी आँखों से देखने की वस्तु है। 

सत्यवान की माँ--क्या आप रो रहे हैं ! 

सूरदास--(अआंँसू रोककर) नहीं सत्यवान की माँ ! आज मेरे 
रोने का नहीं, हँसने मुसकराने, और खुश होने का दिन है । 

[सावित्री और सत्यवान आकर युमत्सेन (सूरदास) के पाँव को 
धोते हैं ।] 

सूरदास--बेटी सावित्री ! तेरा श्रसुर गरीब हैं, उसके पास 
तेरे देने को सिवाय आशीर्वाद के ओर कोई चीज़ नहीं । 

सावित्री--पिता जी ! मेरे लिए आपका आशीर्वाद द्वी सब 
कुछ है. । 

सूरदास--सत्यवान ! तू धन्य है, जिसे ऐसी स््री मिली हैं। में 
चादता हूँ, तू कभी इसका मन न दुखाए । 

सत्यवान--आपकी इच्छा मेरे जीवन का नियम होगी, पिताजी ! 

सूरवास--जीते रद्दो बेटा, जीते रहो ओर सुखी रहो । 

सत्यवान की माँ--वहू को भी आशीर्वाद दो । 


सूरदास--जब तक आकाश की नीली छत में चाँद-सूरज के 
दीपक जलते हैं, तब तक तुम्हारा नाम जीता रहे । जितनी दूर हवा 
जाती है, वहाँ तक तुम्हारा यश फैले । जिस तरह सागर का पानी 
कभी कम नहीं होता, उसी तरह तुम्हारे मन की प्रीति, पवित्रता 
ओर प्रसन्नता कभी कम न हो । 

सत्यवान की माँ--चलो बेटी ! चलकर दूसरे महात्माओं को 
भी प्रणाम कर आओ । 

[सत्यवान की माँ, सावित्री और सत्यवान सब चले जाते हैं। सूरदास 
उठकर खड़ा हो जाता है । 


सूरदास--भगवान्‌ ! आज मेरे जीवन में दुःख का सबसे बड़ा 
दिन है। 

जयकृष्णु--(एक ओर से) सुख का सबसे बड़ा दिन सूरदास ! 
धुख का सबसे बड़ा दिन कहो । और मुँह पर खुशी लाओ। 


[सूरदास अपने आप को संभालने का यल्न करता है, मगर फिर भूल 
कर जाता है ।] 


सूरदास--आज मेरी कुटिया में बहार आई है। आज मेरा 
बेटा मेरे प्यार को ठुकरा गया है । 

जयकृष्या--(एक ओर से दबी हुई आवाज़ में) सूरदास ! क्‍या 
कह रहे हो ९ कद्दो, आज मेरा बेटा ब्याद करफे आया है। 


श्श्८ भाग्य-चक्र स्यारहवाँ दृश्य 


सूरदास--(घबराकर ऊँची आवाज्ञ में जल्दी जल्दी) आज मेरा 
बेटा ब्याह करके आया है। आज मेरी खुशी के लिए मेरा घर 
ओर मेरा मन दोनों बहुत छोटे मालूम होते हैं, आज “(भूल जाता 
है।) आज'"**(याद करने का यत्न करता है ।) आज-**(घबरा जाता है ।) 
आज-“आज"“आज'। 

जय०--(घबराकर दबी हुई आवाज़ में) सूरदास ! जो कुछ 
भूल गया है, उसे छोड़ दो, ओर गाना शुरू कर दो । 

सूरदास--अच्छा ! 

[ बाजा बजने लगता है। सूरदास गाना शुरू करता है मगर 
बाजे से पीछे रद्द जाता है, इसलिए रुक जाता है । फिर गाना 
चाहता है, फिर पीछे रह जाता है। आखिर तीसरी बार बाजे के 
साथ साथ गाने लगता है । जय्रकृष्ण शान्ति की साँस लेता है। ] 


गीत 2 
जीवन का सुख आज मोहे प्रभु | 


> 


जीवन का सुख आज । 
जलथल नाचये जंगल नाचे, 
नाचे बन का मोरा । 
मम भूम फूलन पर नाचे, 
रस का लोभी भौरा । 
प्रभु जीवन का सुख आज । 
[गीत के अन्त में सुरृदास अपने आपे में नहीं रहता। गाते गाते 

उसका स्वर ऊँचा होता जाता हैं। इतना ऊँचा, इतना ऊँचा, कि उस 
का गला फट जाता है। मगर वह फिर भी उसी तरह, उसी जोश से 
उसी ज्ञोर से गाता रहता है। यहाँ तक कि उसकी सारी देह कॉपने 
लगती है, मगर फिर भी गाता रहता है। दशक चक्तित होकर देखते 
हैं। मंच के एक ओर से वाटलीवाला और जयझृप्ण स्थिति को समभने 
का भरसक यत्न करते हैं, मगर कुछ नहीं सममते और सूरदास अपने 
शरीर और आत्मा की सम्पूर्ण शक्तियों के साथ गाता रहता है। यहाँ 
तक कि उसके गले की आवाज्ञ के साथ ही उसके मन ओर शरीर का 
बल भी जवाब दे देता है, और वह रोग-मंच पर गिरकर बेसुध हो 
जाता है। यद्द देखकर दर्शकों में शोर मच जाता है। वाटलीवाला और 
जयक्ृष्ण कूदकर रंग-मंच पर आ जाते हैं। बाटलीवाला सूरदास का 
सिर अपनी गोद में ले लेता है, जयकृष्ण बिजली का पंखा लाकर 
सामने रख देता है । एक और आदमी पानी लाकर सूरदास के 
झुँद्द पर छीटें देता है। कई दशक रंग-मंच पर चढ़ जाते हैं। 

बाटली०--(जयह॒ष्ण से) पर्दा गिरा दो, और डाक्टर को 
बुला भेजो 

जयकृष्णू--(चिल्लाकर) पर्दा गिरा दो, और कोई आदमी 
जाकर डाक्टर को बुला लाओ। 

बाटली०--सूरदास, होश में आओ भाई ! 

जय०-(चिल्लाकर) पर्दा गिरा दो ! पर्दा गिरा दो !! 

. [ यवनिका पतन ] 


न... 


तीसरा अंक 
पहला दृश्य 
स्थान--रायबहादुर हीरालाल का घर 
समय--दोपहर 
[ लाजवन्ती और शामलाल ] 
लाजवन्ती --इसके बाद ९ 
शामलाल--इसके बाद हमने रूपकुमारी और उसकी माँ को 
साथ लिया, और मोटर में बेठकर दलीप की खोज में निकले। 
सबसे पहले स्टेशन पर गए, फिर घाट देखे, फिर गलियों और 
बाज़ारों की खाक छानी। मगर उसका कहीं पता न लगा। उस 
समय भाई साहब को अगर तुम देखतीं, तो डर जातीं। उनके 
मुँह पर एक रंग आता था, एक रंग जाता था। कभी पीला, कभी 


. सफ़ेद, कभी एक दम चुप दो जाते थे । शायद सममभते होंगे, कि 


लड़का दाथ आकर ह्वाथ से निकला जाता है। मगर मेरा मन कहता 
था, आज भगवान्‌ भला करेगा, और भगवान्‌ ने भला किया। 


लाक्०--(मुस्कराकर) इस तरह नहीं, खोलकर फहो । 

शाम०--पोलीस के एक आदमी ने बताया, कि उसने एक 
अनमने से युवक को शहर से बाहर जाते देखा था। वह युवक 
घबराया हुआ, सहमा हुआ, खोया हुआ था--ऐसे जसे कोई सुपने 
में चल रहा हो, ऐसे जेसे कोई अपने आप से डरकर भागा जा रहा 
हो, ऐसे जेसे कोई अनदेखे किसी बोक तले दवा जा रहा हो । ओर 
जब सिपाही ने उसकी शक्‍्ल-सूरत बयान की, तो हमें विश्वास हो 
गया, कि चह दुलीप ही है। बस हम उसी तरफ़ चले, श्रौर थोड़ी 
देर बाद हमने उसे सड़क पर जाते देखा । 

लाज०--काशी से कितनी दूर ९ 

शाम०--(सोचकर) कोई पाँच-छे मील दूर । उस समय उसकी 
पीठ हमारी ओर थी, ओर वह धीरे धीरे चल रहा था। 
हमने अपनी मोटर को रोक लिया और नीचे उतरने लगे। इतने 
में सामने से एक ओर मोटर आती दिखाई दी । अब दोनों मोटरों 
की रोशनी उस पर पड़ रही थी, और वह रोशनी से बचना चाहता 
था। शायद्‌ डरता था, कि कोई पहचान न ले। एक क्षण के लिए 
उसने रुककर सोचा, ओर फिर एक तरफ़ भागा। मगर उधर एक 
वृक्ष था, जिसे उसकी चुंध्याई हुई आँखों ने न देखा था। वह अपने 
ज़ोर में उसके साथ टकरा कर पीछे की ओर गिरा, ओर उधर 
से आती हुई मोटर के साथ टकराया, ओर दस गज़ परे जा पड़ा ।' 
उस समय हमारा दिल धक धक कर रहा था। 


लाज०--(सहमकर) भगवान्‌ ने बचा लिया, वरना मोटर के 
नीचे आ जाता । 


श्र भाग्य-चक्र [पहला दृश्य 


शाम०--हमने जाकर देखा तो बिलकुल बेसुध पड़ा था, ओर 
उसके सिर से लहू बह रहा था। प्रारब्ध अच्छी थी, वहाँ एक 
डाक्टर मिल गया । उसने मरहम-पट्टी कर दी, और हमस उसे मोटर 
में डाल कर यहाँ ले आए। अब देखें, क्‍या होता है ? अभी तक 
तो किसी को पहचानता नहीं । 

लाज०--डाक्टर क्या कहता है ? 

शाम०--अभी कुछ नहीं कहता--कोशिश कर रहा है । 

लाज०--सब कुछ ठीक हो जाएगा । आप दस हज़ार रुपया 
निकालिए । 

शाम०--( मुस्कराकर ) क्या मतलब १ 

लाज०--ैंने मनौती मानी थी, कि जब दलीप मिल जाएगा, 
तो दस इज़ार रुपया दान करूँगी। 

शासम०-८ हंसकर ) मनोती तुमने मानी, जुर्माना मुमे हो। 
यह किस दुनिया का न्याय है ? 

लाज०-मैं कुछ नहीं कहती | आप दी अपनी दिल पर हाथ 
रख कर कहिए, यद्‌ जुर्माना किसे होना चाहिए ? मुके या आपको 

शाम०--( गम्भीरता से ) लाज ! आज मुझे बीस साल के बाद 
खुशी मिली है। कृपा करके आज कोई ऐसा प्रसंग न छेड़ो, जिससे 
मेरा मन फिर रोने लगे। घाव पर कपड़ा भी छुरी बनकर लगता 
है । दुखे हुए श्रंग को दवा भी दुखा देती है। 

लाज०--तो फिर दस हज़ार रुपया निकालिए ? 


पहला दृश्य] तीसरा अड्डू १२३ 


शाम०--तुम दस हज़ार कहती हो, मैं बीस हज़ार दूँगा, तीस 

हज़ार दूँगा । मगर उसे स्वस्थ तो हो लेने दो। 
[ यशोदा और भेडारी का प्रवेश । ] 

भंडारी--क्षमा कीजिएगा, हम पूछे बिना चले आए । 

लाज०--चूंकि हम अभी तक विलायत नहीं गए, इस लिए 
तुम्हारी भूल माफ़ । 

शाम०--(यशोदा से) अब रूप का क्या द्वाल है 

यशोदा--वही ह्वाल है जो पहले था । 

अंडारी-मैं कहता हूँ, जब तक दलीप (यशोदा की तरफ़ देखकर) 
मेरा मतलब है, दीपक ठीक नहीं हो जाता, तब तक रूपकुमारी के 
मुँदद पर हँसी-खुशी कैसे आ सकती है १ मेरा मतलब है-- 

लाज०--(मुस्कराकर) अब दूसरी बात भी कह दो--जब में 
इंगलैंड गया था । (सब कहकहा लगाकर हँसते हैं ।) 

भअंडारी--(यशोदा से) मैंने रायबह्ादुर से कद दिया है, कि 
दीपक ने अपने लिए बहू चुन ली है। अब आपका काम केवल यह 
है, कि इस पर स्वीकृति की मुहर लगा दें। 

[बाहर से रायबद्दादुर की आवाज] 
शामलाल ! 
शाम०--(ऊँची आवाज़ से) आया ! (लाजवन्ती से) तुम भी 
चलोगी ९ 
लाज०--चलो । 
[ दोनों का प्रस्थान ] 


१्२४ भाग्य-चक्र [पहला दृश्य 


.... मंडारी--(पशोदा से) रायबद्माहुर कहते हैं, शुके यह संबन्‍्ध 


स्वीकार है । 
यशोदा--मगर.... 
भंडारी--आप ज़रा चिन्ता न करें। भगवान की कृपा से सब 


कुछ ठीक द्वो जाएगा । 
ले [ दोनों का प्रस्थान ] 
पट हे) ण रे ग्छ्ा 8 । 


दूसरा दृश्य 
स्थान--रायबहादुर हीरालाल के घर का एक दूसरा कमरा 
समय--दोपहर 
[दहीरालाल, शामलाल और तीन डाक्टर । ज़रा परे लाजबन्ती] 

दीरालाल--(उदासी से) डाक्टरों की सम्मति है, कि अब 
दिमाग्र ठीक नहीं हो सकता । 

शाम०--(घबराकर) क्या मतलब ? 

* एक डाक्टर--आप के दलीप की स्मरण-शक्ति जाती रही दे । 

अब उसे पहले की कोई बात याद नहीं रही । 

शाम०--तो फिर इलाज क्‍या है ? 

डाक्टर--इलाज सिर्फ़ आपरेशन है ! 

शास०--(घबराकर) आपरेशन ! 
दूसरा डाक्टर--ओर दिमाग़ का आपरेशन सिर्फ़ जरमनी में 
होता है । ह 

शासम०--हम जरमनी जाने को तैयार हैं । 

पहला डाक्टर--मगर वहाँ जाकर आपरेशन कराने के बाद 
भी स्मरण-शक्ति लोट आएगी, यह भी निश्चित नहीं । शायद यदद 
सब कुछ करने पर भी कुछ न बने । 

शाम०--कोशिश करने में क्या हजे है ? 

द्वीरा०--कर लो । 


१२६ भाग्य-चक्र द्सरा दृश्य 


दूसरा डाक्टर--आपरेशन में जान का खतरा भी है। 

शाम०--(हताश होकर) तो इसका यह मतलब है, कि यह्‌ 
रोग असाध्य है। 

तीसरा डाक्टर--इसका यह मतलब है, कि अगर किसी समय 
उसके दिमाग़ को अन्दर या बाहर से कोई विशेष धका पहुँचे, ओर 
बह उस धके को सहद्द सके, तो सम्भव है, उसकी स्मरण शक्ति एक 
क्षण में लौट आए | दूसरे शब्दों में मैं यह कहना चाह्ववा हूँ, कि 
इस बीमारी का इलाज डाक्टरों के पास नहीं है, प्रकृति के पास है। 
प्रकृति पर छोड़ दीजिए । 

[ शामलाल बेचैनी से इधर उधर टहलता है ।] 

हीरा०--अब बताओ्रो, तुम्हारी क्या राय है ९ 

शाम०--(रंवे हुए गले से) मेरी तो राय है, कि हमें अपनी 
ओर से भरसक यत्न करना चाहिए। कोने जाने, भगवान्‌ ठीक 
कर दे। जिस भगवान्‌ ने हमें बेटा लोटा दिया है, वह बेटे को उसकी 
स्मरण-शक्ति भी लौटा सकता है। उसके घर में काद्दे का अभाव है। 

[ लाजवन्ती इशारे से शामलाल को श्रपने पास बुलाती है और 
उससे धीरे-धीरे कुछ कहती है । शामलाल सुनकर रायबहादुर 
की तरफ़ बढ़ता है । ] 

द्वीरा०--लाजवन्ती को क्या राय है. ९ 

शाम०--बह कद्दती है, में यह आपरेशन कभी न द्वोने ढूँगी। 
जीवन पदले, स्मरण-शक्ति पीछे । 


दूसरा दृश्य] तीसरा अड्ू श्र 


पहला डाक्टर--बिल्कुल ठीक ! 
हीरा०-मेरा भी यही ख्याल है, लाजबन्ती ठीक कहती है । 
दलीप को भूली हुई बातें याद आएँ, या न आएँ; मगर वह हमारे 
सामने चलता फिरता और हँसता खेलता रहे । मेरे लिए यह्दी बहुत 
है। मैं इसी पर संतोष कर लूँगा। 

आवाज़--मगर सरदास-- 

[सब आँख उठाकर देखते हैं । भंडारी बोलते बोलते आता हैं ।] 
भंडारी--मगर सुरदास को तो सूचना देनी ही दोगी। 
शाम०--सूचना दें, या उसे यहाँ बुला लें ? 
भंडारी-यह और भी अच्छा ! यहीं बुला लो । 
शाम०--(डक्टर से) आपकी क्या राय है ? क्‍या यह नहीं हो 

सकता, कि सूरदास को देखकर दलीप को अपना भूला हुआ 
जीवन याद्‌ आ जाए ९ 

पहला डाक्टर--मुश्किल है । 

९. दूसरा डाक्टर--अगर इस लड़के पर रूपकुमारी का असर 
नहीं हुआ, तो सूरदास का कया असर हो सकता है ? 
हीरा०--(सोचकर) तो अभी रहने दो । 


अंडारी--मगर वहाँ सूरदास का क्‍या हाल होगा, आप को 
कुछ इस का भी ख्याल है ९ 

द्वीरा०--उसका वहाँ क्‍या हाल होगा, यह तो में नहीं जानता, 
मगर यह जानता हूँ, कि यहाँ आकर उसका दिल फट जाएगा। 


श्रप भाग्य-चक्र दूसरा दृश्य 


ज़रा सोचिए, उसने इस लड़के को पाला है, इस पर अपनी जान 
छिड़की है, इस पर, पता नहीं, क्या क्या आशाएँ बाँधी हैं। ओर ' 


अब वह आकर देखेगा, कि यह लड़का उसे भी नहीं पहचानता तो 
उसका क्या हाल होगा ? में बाप हूँ, में जानता हूँ, ऐसी अवस्था में 


वह्‌ किस तरह तड़पेगा ? इस लिए मेरा ख्याल है अभी उसे कोई . 


समाचार न भेजा जाए। हाँ, इसे होश आ जाए, तो सूरदास को 
उसी समय बुला लेना होगा । 


रा । 
के _प्कारशाती , > 0७ 

तीसरा दृश्य 
स्थान--काशी में कालीदास नाटक कंपनी । 
समय--संध्या 
[ बाटलीवाला और उसका सहायक जयकूृष्ण । ] 
बाटली०--यह अभिनेता लोग इतने छोटे दिल के होंगे, 
इसकी मुझे ज़रा भी आशा न थी। वेतन मिलने में चार दिन की 
देर हुई और इनकी जान निकलने लगी। ह 
जय०--(धीरे से) चार दिन की नहीं, चार महीने की । 
बाटली०--(क्रोध से) चार महीने की ही सही! मगर उन्हें 
इतना तो सोचना चाहिए, कि मालिक कष्ट में है, ज़रा धीरज रखें। 
जय०--कहते हैं--खाएँ: कहाँ से ? 
बाटली०--तो कह दो, जाकर नालिश कर दें। जो होगा, 
- देखा जाएगा । 
" [झकिया-; एक .र॒जिस्ट्री लाकर वायलीवाला के सामने रख देता 
थ है। बाटलीवाला रसीद पर इस्तात्वर करता है, और पत्र जयदृष्ण की 


और सका देता है। जयकृष्णा पत्र पढ़कर ठंडी आह भरता है। ] 
बाटल्ली०-क्या है 


१३० भाग्य-चक्र तिसरा दृश्य 


जय०--मास्टर अबदुलकरीम का भी नोटिस आ गया। 

बाटली०--तो श्राहें भरने की क्‍या ज़रूरत है 

जय०--और सब लोग नोटिस दे चुके थे, एक अबदुलकरीम _ 
बाक़ी था। आज उसका भी नोटिस आ गया । इसका मतलब यह 
है, कि कम्पनी समाप्त हुई । 

बाटली०--तो ओर रास्ता ही क्या है तुम बताओ ९ 

जय०--कोई ओर काम न शुरू कर दें ? 

बाटली०--बोलो ! 

जूय०-- जूतों की दुकान खोल लें ! 

बाटली०--(चमककर) हम यह फाम करेंगे ९ 

जय०--(सहमकर मगर साहस से) आप अमीर आदमी हैं, द 
आ॥्राप न करें। मगर में गरीब हूँ, मुझे तो कुछ न कुछ करना 
द्वी पड़ेगा । 

[ बादलीवाल। सोचते-सोचते टहलने लगता है। ] 

बाटली०--अगर सूरदास फिर आ जाए, तो एक बार फिर 
उसी तरह चाँदी बरसने लगे! 

जय०--अब सूरदास के फिर आने और चाँदी बरसने के 
दिन गए। 

बाटली०--यही तो मैं सोच रहा हूँ, कि सूरदास को किस 
तरदद फिर से लाया जाए। 


तीसरा दृश्य] तीसरा अड्ड १३१ 
जय०--अब यह आशा छोड़ दीजिए। सूरदास आ चुका 


बाटली०--(किसी निश्चय पर पहुँचकर) जयकृष्ण ! चलो एक 
बार सूरदास के पास फिर चलें । ' 


जय०--(हिचकिवाकर) मगर गालियाँ कोन खाएगा 

बाटली०-- (मुस्कराकर) तुम । 

जय०--और अगर वह भाड्टू लेकर मारने दोड़ा, तो-- 

बाटली--(गम्भीरता से) मेरी खोपड़ी की तारीफ़ करो। 
--कोई नई आयोजना ? 


बाटली ०--अरे जयकृष्ण ! ऐसी बात सभी है, कि फड़क 
उठोगे यार मेरे ! फड़क उठोगे ! 


जञय०--तो चलो ! 

चौथा दृश्य 
स्थान--सूरदास के घर में दीपक का कमरा । 
समय--रात 
[ कल्‍लो की माँ और एक नौकर । ] 


कल्लो की माँ--तुमसे के बार कहा है, कि सरदास बीमार पड़ा 
है, धीरे धीरे बोला करो। मगर तुम ज़रा ख्याल नहीं करते। 
क्या तुम बहरे हो ९ 

[ नौकर पानी की बालटी लेकर चला जाता हैं। बाटलीवाला और 
जयकृष्ण का प्रवेश । कल्‍लो की माँ चौंकती हैं।] 

बाटली०--दीपक का कुछ पता मिला, कल्‍्लो की माँ ! 

कल्लो०--इस लॉंडे ने सूरदास को मार डाला। अब क्या 
द्वाल है 

कल्लो०--बही जो पहले या। (ठंडी आइ भरकर) कभी चुप 
चाप लेट जाता है, कभी गरजने लगता है। कभी गिड़गिड़ाकर 
दीपक को बुलाने लगता है, कभी भूमि पर गिर पड़ता है, और 
बच्चों के समान फूट-फूट कर रोने लगता है । 

जय०--मैंने ऐसा प्यार करने वाला बाप आज तक नहीं देखा। 
बाटली०--हम ज़रा सरदास को देखने आए हैं । 
... कल्‍लो०-न बाबा ! तुम्दारी आवाज़ सुनकर तो वह ओर भी 
पागल हो उठेगा । क्या तुम उस(दिम की घटना भूल गए हो | - 
बाटली०--देखो, कल्लो की माँ ! हम कल यहाँ से बाहर जा 
रहे हैं । इस लिए सोचा, चलो सूरदास से भी मिलते चलें | आखिर 
तुम जानती हो, उसने बीस साल तक हमारे साथ काम किया है। 
जय०--और अब बीमार है। 
कल्लो ०--मगर वह तो तुम्हारा नाम सुनकर ही-- 
बाटली०--तो उसको बताने की क्‍या ज़रूरत है ९ हम चुप- 
चाप दूर ही से उसे देख लेंगे। 
[ अन्दर स सूरदास की आवाज्ञ ] 


कल्लो की माँ ! ओ कललो की माँ !! 


कल्लो०--लो फिर दौरा हुआ । 
[ दीपक के वस्त्र लिए हुए सूरदास का प्रवेश। ] 
|; सूरास--कल्लो की माँ ! क्या तुम यहाँ द्वो ? 
... कल्लो०--हाँ बाबा ! मगर तुम बाहर क्‍यों आ गए १ 
सूरदास-देखों ! आज में कितना खुश हूँ ? आज मेरा जी 


चाहता है अपनी सितार बजाऊँ। क्‍या तुम जानती दो, आज मैं 
 : क्यों खुश हूँ। 





१३१७ भाग्य-चक्र [जोथा दृश्य 
कल्लो० --(भर्सई हुई आवज्ञ में) यह आप कपड़े क्‍यों उठा 
लाए हैं। 
सूरदास--भी अभी मैंने सुपना देखा है कि मेरा दीपक मेरे 
पास लौट आया है। इस लिए मैंने सोचा कि उसके लिए दो चार 


नए सूट सिलवा रखूँ। ताकि वह आते ही खुश हो जाए। ओर 
कल्‍्लो की माँ, कया तू जानती है जब मैं उसे कोई चीज़ देता हूँ. तो 


वह कया कहा करता है -दादा ! “थेंक यू! (ज़ोर से कहकद्ठा लगाकर) 
अऔँग्रेजी पढ़े लिखे लड़के अपने माँ-बाप को बड़ी आसानी से खुश 
कर लेते हैं। कल्‍्लो की माँ, दरज़ी से कहो इस सूट से माप ले ले। 
(जवाब न पाकर) कल्लो की माँ ! 

कल्लो०--(रन्‍्थे हुए गले से) हाँ बाबा । 

सरदास --(खिन्न होकर) तू मेरी बात का जवाब क्यों नहीं देती ९ 
क्या तू सममती है मेरा सुपना भूठा है ? क्या तुमे भय है कि मेरा 
दीपक नहीं आएगा ९ 

कल्लो०--आएगा क्‍यों नहीं ! ज़रूर आएगा। 

सूरदास--शाबाश, कल्लो की माँ ! मैंने तेरा वेतन बढ़ा दिया । 
अआज-कल तेरा वेतन क्या है ९ 

कल्लो०--मैंने वेतन बढ़ाने को कब कहा है ९ 


सरदास--(रोब के साथ) मैं यह सब कुछ नहीं सुनना चाहता । 
मेरी बात का जवाब दे। आज-कल तेरा वेतन क्या है 

कल्लो०--(दंटे हुए दिल से) बारह रुपए । 


सूरदास--तो आज से मैंने पन्‍्द्रह कर दिए। मगर एक बात 
याद रखना । मेरे दीपक से कभी लड़ाई झगड़ा न करना। 
(कपड़े फेंककर) यह ले सूट, यह दर्ज़ी को दे देना। ओर कहना 
अच्छी तरह से सिए। दीपक खराब कपड़े नहीं पहनता । कल्लो की 
माँ, ज़रा सोचो उधर दर्ज़ी कपड़े सिएगा, इधर में अपने घर में 
बैठकर दीपक के लौटने की खुशी में अपनी सितार वजाडेँगा। 
(सूरदास वापस मुड़ता दे, मगर भूल से उधर चला जाता है जहाँ 
दीपक का मेज पड़ा दै। वहाँ जाकर द्वाथों से ट्टोलता है, और एक 
पुस्तक हाथ में लेकर कहता दै) कल्लो की माँ, क्‍या तुमने मेज़ को 
साफ़ नहीं किया। देखो कितनी धूल पड़ी हुई है। अगर दीपक यह्‌ 
हाल देखे तो क्‍या कह्दे। (पुस्तक को अपने कपड़े से पोंछकर रख 
देता है) यद्द नौकर लोग तो अपने आप कोई काम नहीं करते । 


[कललो की माँ चुपचाप करुणा-पूर्ण-आँखों से बाठलीवाला 
और जयकृष्ण की ओर देखती है। सूरदास आंग बढ़ता है और 
उस मभेज्ञ के निकट पहुँचता है जहाँ भोजन का थाल रखा द्दै। 
सूरदास भोजन को छूकर देखता है, तो और भी बिगड़ उठता है।] 


सूरदास--यद्द क्या ! एक दम ठण्डा भोजन !! कल्लो की माँ, 
मैंने तुमसे कितनी बार कद्दा है, कि मेरा दीपक ठए्डा भोजन पसन्द 
नहीं करता । मगर तुम इसकी सदा उपेक्षा कर जाती हो। ज़रा 

सोचो ! क्या उसने आज तक कभी ऐसा ठण्डा भोजन खाया 
है । और-- 

[सूरदास जल्दी-जल्दी पलंग के पास जाकर देखता है। 
विस्तरा टीक बिछा है, मगर सूरदास को खिन्‍नता के कारण कोई बात 
पसन्द नहीं आती । बह एक तकिया उठा लेता है और उसे हाथ में लेकर 
कहता है । ] 

सूरदास--यह तकिया क्या यहाँ रखा जाता है? और यह देखो 
चादर कहाँ लटक रही है ? 

[ बाटलीवाला जयक्रृष्ण को संकेत करता है, कि बाजा बजाओ। 
जयक्ृष्ण बाजे की ओर बढ़ता है । ] 

सूरदास--( अपना वक्तव्य जारी रखते हुए ) कल्लो की माँ ! पता 
नहीं आ्राज-कल तुमको क्या हो गया है ? पता नहीं आज-कल तुम 
सारे-सारे दिन क्या करती रहती हो ? पता नहीं आज़-कल्ल तुम्हारा 
ध्यान किधर रहता है ? क्‍या तुमने कल रात दीपक के लिए दूध का 
गिलास रखा था ? ( क्रोध से ) कल्‍लो की माँ ! जवाब दे । क्या तूने 
कल रात दीपक के लिए दूध का गिलास रखा था ९ अगर रखा था 
तो मुझे दिखा, कहाँ है, देखैँ गरम है या नहीं ? कल्लो की माँ ! 
(जोर से ) कल्‍्लो की माँ ! 

[ जयक्ृष्ण बाजे पर “मूरख मन द्वोवत क्यों हैरान” की ट्यून बजाना 
आरम्भ करता है| सूरदास चौंकता है। ] 


सूरदास-यह कौन ! क्या दीपक आ गया ! ( छशी से ) कल्‍्लो 

की माँ, मेरा दीपफ आ गया ( जल्दी-जल्दी द्वार की ओर बढ़ते हुए ) 
मेरा दीपक आ गया । 


[ बाटलीवाला सामने आकर सूरदास को रोक लेता ६ । ] 
बाटली०--सूरदास ! 
सूरदास--कौन १ मैनेजर ! आप यहाँ क्‍या करने आए हैं ९ 


बाटली०-देखो सूरदास ! मैंने तुम्हारे दीपक को ढूँढने का 
एक उपाय सोचा है । 

सूरदास--( निराश द्वोकर ) तो कया यह दीपक नहीं है ? 

बाटली०-मैंने निश्वय किया है कि तुम्हारी जीवन-कहानी 
का एक नाटक लिखबाया जाए ओर उसका नाम रखा जाए 'सूरदास 
का बेटा” या 'सूरदास का पुत्र-प्रेम' । तुम उसमें सूरदास का काम 
करोगे। तुम उसमें पितृ-प्रेम को रंगमंच पर जीती जागती वस्तु 
बनाकर दशेकों के सामने उपस्थित करोगे । तुम लोगों के दिल में-- 

सूरदास--( बिगइ़कर ) मैं अब नाटक में काम नहीं करूँगा। 

बाटली०--अरे भाई सुनो तो सद्दी । तुम तो वात बात पर 
बिदकते द्वो । तुम्दारे पुत्र-प्रेम की अमर कहानी को लेकर हम भारत- 
वे के दर शद्दर में जाएँगे; और वहाँ बढ़े बड़े विज्ञापन देंगे । क्या 
यह सम्भव है कि दीपक यह्‌ विज्ञापन देखे और नाटक देखने के 
लिए दौड़ा हुआ न चला आए। कम से कम तुम्हें देखने के लिए 
एक बार तो उसका मन अधीर द्वो उठेगा। 

सूरदास--( कुछ कुछ समककर ) अच्छा ! फिर 

बाटली०--और जब वह वहाँ आकर देखेगा कि जिस प्राणी 
ने उसके प्राण बचाए हैं, जिसने उसका पिता न होकर उसे पिता से 
बढ़कर प्यार किया है, जिसने उसके लिए भगवान्‌ का भजन छोड़ 
कर संसार की मोह ममता में फँसना स्वीकार किया है। वही आदमी 
बही देवता; वही स्नेह का अवतार, रंगमंच पर खड़ा दीपक दीपक 
कह कर चिल्ला रहा है ओर उसकी अन्धी आँखों से प्यार का 
पानी बह रहा है। तो क्या वह तुम्हारे चरणों में न आ गिरेगा। 
सूरदास ! आखिर वह आदमी है, मिट्टी का लौन्दा नहीं है। 


सूरदास--( आशा पूर्ण स्वर में) अच्छा -- अच्छा अगर तुम्दारी 
यद्दी सम्मति है, तो में चलूँगा। 


बाटली०-तुम चलोगे तो में कहता हूँ तुम्दारा बेटा तुम्हें 
मिलेगा । 

[ सर॒दास बेसुध होकर अपने शरीर और आत्मा की सम्पूर्ण शक्तियों 
को लेकर सीधा खड़ा हो जाता है और फिर घुटनों के बल ऊुककर प्रार्थना 
का यह गीत गाने लगता है। ] 

अन्धे की लाठी तही है, तृही जीवन-उजयारा दै, 
तूही आकर सम्भाल प्रभू | तेरा ही एक सद्दारा है। 
अन्धे की लाठी..- 
डुख दर्द की गठड़ी सिर पर दै, पग पग पर गिरने का डर है, 

परमेश्वर अब पत राख तुही, तृही पत राखन दारा हैँ । 
अन्धे की लाठी..« 
जिन पर आशा थी छोड़ गए, बालू के घरौन्दे फोड़ गए, 
मुँह मोड़ गए, मन तोड़ गए, अब जग में कौन हमारा है। 
अन्धे की लाठी ..« 
[ पर्दा गिरता हैं। ] 


पॉँचवाँ दृश्य 
स्थान--लाद्दोर का एक बाज़ार 
समय--दोपहर 
[एक मसखरा गले में ढोल डाले और हाथ में विज्ञापन लिए आता है, 
और ढोल बजात। है। जव लोग एकत्रित हो जाते हैं, तो उनमें विज्ञापन 
बॉटता है, और कहता है । ] 
मसखरा--लाहोर के निवासियो ! काशी का यह मसखरा, 
काशी से चलकर आप को यह शुभ-समाचार सुनाने श्राया है, कि 
आपके लाहोर में कालीदास नाटक कम्पनी आई है, ओर 
अपने साथ कई प्रसिद्ध अभिनेताओं के अतिरिक्त भारतवर्ष का वह 
अद्वितीय कलाकार भी लाई है, जो भारतवर्ष से बाहर भी मशहूर 
है। मेरा इशारा सूरदास की तरफ़ है । सूरदास का नाम आपने 
सुना द्वोगा, मगर उसके गले की मीठी तानें न सुनी होंगी, न उसे 
रंग-भूमि पर काम करते देखा दोगा। आज वह अपनी जीवन- 
कहद्दानी खुनाएगा । जो सज्जन इस महान कलाकार का जीवन-नाटक 
देखना चाहें, वह रात के साढ़े नो बजे फालीदास नाटक कम्पनी में 


पाँचवाँ दृश्य] तीसरा अड्डु १४१ 


आ जाएं । वहाँ सूरदास भी होगा, काशी का ( सिर झुकाकर ) यह 
मसखरा भी होगा । 

[ ढोल बजाता है, विज्ञापन बॉटता हैं, और उछलता कूदता हुआ चला 
जाता है। 


ना ै / लत 5 ए 
हा हर छठा दृश्य 
स्थान--रायबद्दादुर हीरालाल का घर | 
समय--तीसरा पहर । 
[यशोदा, लाजवन्ती और एक नौकर] 
यशोदा--(नौकर से) मेरा असबाब बाँधो, में अआरज काशी जा 
रही हूँ । 
लाजवन्ती--ज़रा ठद्दरो। (यशोदा से) बहन ! धाद्दे मानो, 
न मानो, मगर आज तो न जाने दूँगी। 
यशोदा--रूप का ब्याह कर लिया, मनका यह बोझ भी हलका 
हुआ । ज़रा सोचकर देखो, अब मेरा यहाँ ठद्दरना उचित है क्‍या ? 
आखिर बेटी के घर में कब तक पड़ी रहूँ 
लाज०--दो-चार दिन और ! और अब वहाँ तुम्दारा कौन 
है ? अकेले पड़े पढ़े तो आदमी का जी भी ऊब जाता है । 
यशोदा--(सोचकर) यह तो ठीक है, मगर बदन अब जाने द्दी 
दो, आज भी जाना है, दो दिन बाद भी ज्ञाना है। .. 
(शामलाल का प्रवेश) 


लो देखो ! यह तो आज द्वी जाने को तेयार द्वो गई। लाख 

कहा है दो दिन और ठहर जाओ, मानती ही नहीं । आप इनके 
सामने नोकर से कह दीजिए, असबाब न बाँघे । 

शाम--(नौकर से) जाओ, जाकर इनका असबाब बाँघो । 

यशोदा--आप तो नाराज़ हो गए ! मगर ज़रा सोचिए, इसमें 
नाराज़ होने की क्‍या बात है ? 

शास०--(यशोदा की बात का उत्तर न देकर, नौकर से) ओर 
हमारा असबाब भी बाँध दो । 


[ यशोदा आश्चर्य से शामलाल की ओर देखतो दे ॥] 

लाज०- हमारा असबाब क्‍यों ? 

शाम०--हम भी काशी जा रहे हैं । 

लाज०--हम भी काशी जा रहे हैं ! यह कैसे ? 

शाम०--भाई साहब की आज्ञा ! (नौकर चला जाता दे ।) 

यशोदा--बहुत हो अच्छी बात है ! कोन कोन जा रहा है ? 

शाम०--मैं, (लाजवन्ती की ओर इशारा करके) यह, आप, 
भाई साहब, रूप, दुलीप, डाक्टर, दो चार नोकर ! 


यशोदा-मैं तो पहले ही कद रही थी, काशी चलो। लड़के 
का दिमाग वहीं चलकर ठीक होगा | 


शाम०--आपने दो-चार बार कहा होगा, मैंने हज़ार बार कद्दा 
था, कि या हमे काशी चलें, या सूरदास को यहाँ बुलाएँ। मगर 
भाई साहब सुनते दही न थे। आज अपने आप तैयार हो गए। 


१७४ भाग्य-चक्र छिठा दृश्य ] 


यशोदा--तो चलकर तैयारी कर लें । समय बहुत कम है। 
[ अस्थान ) 
लाज०--क्या आज दी जाना है ? 
शाम०--आज ही का क्‍या मतलब ? अभी दो घंटे बाद । छै 
बजे गाड़ी छूटती है । 
लाज०--ओ बाबा ! इतना थोड़ा समय ! तो ज़रा जल्दी करूँ। 
(एक ओर से शामलाल और लाजबन्ती का प्रस्थान, दूसरी ओर 
से दीपक और रूपकुमारी का प्रवेश, बातें करते हुए |] 
रूप०--तो तुम्हें कुछ याद नहीं आता ? मैंने तुम्हें एक पत्र 
लिखा था ? 
दीपक--(चलते चलते रुककर) तुमने मुझे एक पत्र लिखा था 
[फिर चलने लगता है ।] 
रूप०--(फिर रोककर) ओर तुम्हें यह भी याद नद्दीं, कि उस 
दिन तुम विश्व-विद्यालय में सर्वप्रथम रहे थे, और उस दिन गंगा 
के किनारे हमारी सुलह हुई थी। 
दीपक--मुमे कुछ याद नहीं । (फिर चलने लगता है।) 
रूप०--तुम्हें यह भी याद नहीं, कि सूरदास कोन है ! कल्लो 
की माँ कोन है ? भंडारी कोन है ? मैं कोन हूँ ? (दीपक जाकर एक 
सोफ़े पर बैठ जाता है ) ज़रा दिमाग्र पर ज़ोर देकर सोचो। तुम - 
सूरदास के पास रहते थे। वह तुम्हें अपना येटा कद्दता था। 
ज़रा सोचो । 

दौपक--क्‍्या करूँ? मुझे कुछ याद नहीं आता। हाँ, कभी 
कभी ऐसा मालूम होता है, जैसे याद आ रहा है, जैसे बहुत दूरी 
पर पर्दे के पीछे कोई ज्योति दिखाई दे रह्दी है। मगर जब मैं और 
सोचता हूँ, जब मैं उस ज्योति के निकट पहुँचने का यत्र करता हूँ, 
जब में उस पर्दे को हटाना चाहता हूँ, तो मेरा सिर चकरा जाता 
है, प्रथिवी-आकाश घूमने लगते हैं, ओर वह मिलमिलाती हुई ज्योति 
जाने कहाँ चली जाती है। 

रूप०--तुमने एक बार एक गीत गाया था--'मूरख मन ! 
होवत क्‍यों हैरान !? 

दीपक--कहाँ गाया था ? 

रूप० --रेडियो में', याद आया ? 

दीपक--(सोचते हुए) नहीं । 

[ूपकुमारी द्वारमोनियम के पास जा बेंठती हे ।) 
--मुमे कुछ याद नहीं आता । 
रूप०--देखो ! में याद कराती हूँ । 
[हपकुमारी बाजे के साथ गान लगती है ॥] 
गीत 
मूरख मन ! होवत क्यों द्वैरान 
. सच-मुच तेरी रात अँधेरी, संकट में हैं प्राण, 
बाँध कमरिया, ढ्ेँढ डगरिया आन मिले भगव-न । 
मूरख मन [..«०००००० 

हित अ 


(हूप के साथ दीपक भी गाना शुरू कर देता है ।) 
मूरख मन | होवत क्यों हैरान ? 
रूप०--(गाना बन्द करके) तुम्हें कुछ याद आया ९ 
दीपक--(उठकर टहलते हुए) मुझे; यह गीत बढ़ा मीठा मालूम 
होता है। 
रूप०--इसके आगे क्या है, जानते हो ९ 
दीपक--नहीं । ( रूप के पास जाकर ) यह गीत तुम्हारे मुँह से 
श्रच्छा मालूम होता है । गाओ ! 
(रूपकुमारी रोते रोते गाती है । दीपक सुनता है )) 
आनन्द नगरिया दूर नहीं अब काद्दे को घबरावत है, ? 
भगवान के घर से तेरे लिए इक सुख संदेसा आवत है। 
मूरख मन ! 
रूपकुमारी रोते रोते गाती है, और इसके साथ द्वी साथ दीपक की 
ओर देखती जाती है, कि उसकी स्मरण-शक्ति लौटती है, या नहीं | मगर 
दीपक की स्मरण-शक्ति नहीं लौटती। रूपकुमारी गाना बन्द कर देती हे, 
और फ्रूट फूट कर रोती है ।] 
दीपक--ठुम रोती क्‍यों दो ? इसमें मेरा क्या दोष है 
रूप०--(रोते रोते) पता नहीं, भगवान उम्दें स्मस्ण-शक्ति 
“कब देगा १ 

[यशोदा का प्रवेश] 

यशोदा--क्या तुम्हें मालूम है, आज हम सब लोग काशी जा 
रहे हैं। * 

रूप०--नहीं माँ ! हमें तो किसी ने नहीं वताया । 

यशोदा-तो अब में बताती हूँ, तुम दोनों भी हमारे साथ 
चलोगे । तैयार हो जाओ । 

दीपक--(बालकों के समान) में कह्दता हूँ, क्या काशी बहुत 
सुन्दर नगरी है ९ 

यशोदा--(मुस्करा कर) में कहती हूँ, यह बात मैं कल तुमसे 


पूछूँगी । 
[एक नौकर का प्रवेश] 

नौकर--(दीपक से) आपको ज़रा बाहर बुला रहे हैं । 

दीपक--मुमे ९ 

नौकर--जी हाँ आपको भी और (रूप की ओर इशारा करके) 
आपको भी । 

दीपक--(उठकर) अच्छा ! (रूप से) चलो ! ! 

(पर्दा गिरता है] 





सातवां दृश्य 
स्थान--रायबहादुर हीरालाल के घर का आँगन 
समय--तीसरा पहर 
[ दुर्गादास साधु के वेष में आता है। पीछे पीछे हीरालाल 
और शामलाल हाथ बाँधे हुए आ रहे हैं। 

दुर्गादास--मुमे; यह सुनकर खुशी हुई, कि तुम्द्वारा बेट मिल 
गया । 

शाम०--मगर स्वामी जी ! हमें अभी पूरा बेटा नहीं मिला, 
आधा मिला है। आपके आशीर्वाद से जो आधा नहीं मिला, कह 
भी मिल जाएगा। 

दुर्गादास--भई ! में किस योग्य हूँ ? 

(दीपक और रूपकुमारी का श्रवेश] 

हीरा--यही वह लड़का है, और यह्द उसकी बहू है। बेटा ! 

स्वामी जी को प्रणाम करो । इनका आशीर्वाद हमारी बिगड़ी हुई 


तकदीर को सीधा कर देगा । 
[ दीपक और रूपकुमारी दुर्गादास को प्रणाम करते हैं। ] 

दुर्गा०--आदमी कुछ नहीं करता । जो कुछ करता है, भगवान्‌ 
करता है। 
शाम०--मद्दात्मा जी ! आशीर्वाद दीजिए ! 
दुर्गा०--भगवान्‌ तुम्हारा कल्याण करें । 
[ बाहर कोई ढोल बजाते हुए गुजर जाता है ] 
हीरा०--स्वामी जी ! अब मेरा सन कद्दता है, मेरा बेटा ठीक 
हो जाएगा। 


दुर्गा०--भगवान्‌ कृपा करेगा भाई ! भगवान्‌ पर शआशा 
रखो । 


शाम०--स्वामी जी ! मेरी एक प्राथेना है । 

दुर्गा०--कह्दो भाई ! 

शाम०-- मगर आप को उसे स्वीकार करना होगा । 

दुर्गा०--अगर स्वीकार करने वाली बात होगी, तो साधु उसे 
कभी अस्वीकार न करेगा। 

शाम०--बात यह है, कि में कुछ धन धमे के काम में लगाना 
चाहता हूँ, और मेरी श्रद्धा यद्द है. कि वह धन आप के पवित्र द्वाथों 
से खच हो ! 

द्वीरा०--स्वामी जी ! यह मेरा भी अनुरोध है। 

दुर्गा०--भाई ! इस समय अगर तुम मुझे घन दे दोगे, तो 
मेरे आशीर्वाद का प्रभाव जाता रद्देगा, और इससे मेरा और तुम्दारा 


+ 

दोनों का अमंगल होगा । 
[ दुर्गादास तेजी से बाहर चला जाता है। ] 

दीपक--पिता जी ! यह्‌ कोन महात्मा थे। 

हीरा०-बेटा ! इनका गृहस्थ मैंने नष्ट किया है, और इन्दोंने 
मुझे फिर भी आशीर्वाद दिया है । 

शाम०--भाई साहब ! ... ... 

हवीरा०--तुमने देखा, यह गरीब आदमी कितना अमीर है, 
ओर दम अमीर लोग इसके सामने कितने ग्ररीब, कितने तुच्छ, 
कितने छोटे हैं ! 

शाम०--जो आदमी किसी को क्षमा कर सकता है, वहूं आदमी 
नहीं, देवता है । 


[ भंडारी का प्रवेश ] 

भंडारी--कौन देवता है ९ 

द्वीरा०--(भंडारी की बात का उत्तर न देकर) लो भई ! हम 
आज काशी जा रहे हैं । 

भंडारी--ओऔर अगर काशी यहाँ आरा जाय, तो-- 

शाम०--क्या मतलब ९ | 

अंडारी--( जेब से एक विज्ञापन निकालकर और उसे ह्वदीरालाल 
के द्वाथ में देक) सूरदास लाहौर में | 

द्वीरा०--(ऊुशी से) शामलाल ! देखो, भगवान्‌, ने सूरदास को 

यहीं भेज दिया है ९ 
[ शामलाल विज्ञापन पढ़ता है । ] 


शाम०--मालूम होता है, हमारी पाप की अवधि समाप्त होगई। 


भंडारी--मेरा मतलब है, सूरदास दीपक के बिना काशी में 
रह नहीं सकता था । 


हीरा०--चलो, चलकर असबाब खुलवा दें। अब काशी जाने 
की कोई आवश्यकता नहीं । हमारा मनोरथ यद्दीं सिद्ध होगा । 


[ सबका प्रस्थान ]) 





आठवाँ दृश्य 
स्थान--कालीदास नाटक कंपनी का रंग-मंच 
समय--रात 
[ कालीदास नाटक कंपनी में “सूरदास का पुत्र-प्रेम”” नामक नाटक 
खेला जा रहा है, जिसमें सूरदास स्वयं सूरदास की भूमिका 
में काम कर रहा हैं। दशकों में हीरालाल, शामलाल, 
दीपक, रूप, यशोदा, लाजवन्ती, भंडारी भी उप- 
स्थित हैं । इस समय नाटक का वह दृश्य 
दिखाया जा रहा द्वै,जब दीपक सूरदास 
से आकर यह प्राण-घातक प्रश्न 
पूछता है, कि क्या मैं आप 
ही का पुत्र हैँ।] 
रंग-भूमि 
सरदास--तो वेटा ! सुनो भगवान्‌ तुम्हें पहाड़ का कलेजा दे । 
बीस साल की बात है, जब काशी में एंक दिन गंगा के ,घाट पर एक 
अबोध बालक पड़ा था। उसे एक अंधे भिखारी ने उठाया, पाला, 
पढ़ाया और बड़ा किया । आज वह बालक _कीषक है, आज वह 
अंधा मिखारी सरदास है। कहर 

रंग-भूमि का दीपक--तो में अपने घर में भी पराया हूँ । 
सरदास--(बहें फैलाकर) तू मेरी अंधी दुनिया की शोभा है, 

तु मेरे जीवन की निराश-निशा में आशा का मीठा घ्वर है, तू मेरे 

काँपते हुए बुढ़ापे की लाठी है । 

रंग-भूमि का दीपक--नहीं, मैं अनाथ हूँ । 

सरदास-मेरे बच्चे ! तू अनाथ नहीं है, तू अपने आप को 
अनाथ क्यों कहता है ? अभी तेरा अंधा बाप जीता है, और उसके 
दिल में तेरे बिना और किसी के लिये स्नेह नहीं । 

रंग-भूमि का दीपक--अब से एक घंटा पहले मेरी भी यही 
धारणा थी। मगर अब मालूम हुआ, कि मैं धोखे के अंधेरे में था। 
मेरे अपने बाप ही ने कह दिया, कि मैं तेरा बाप नहीं हूँ। 


सरदास- मैंने कब कहा है, कि मैं तेरा बाप नहीं हैँ ! तू ही 
कद्ता है कि तू मेरा बेटा नहीं है। मगर बेटा ! मेरा भगवान्‌ जानता 
है कि मैंने तके सदा अपना बेटा सममा है, ओर अब भी, जब तक 
जीता हूँ, मैं तुझे बेटा ही समभूँगा । 


रंग-भूमि का दीपक--(अपने आप से) मगर मेरे माँ-बाप ने 
मुझे घाट पर क्‍यों फेंक दिया ? क्‍या उनके पास मेरे खिलाने के लिए 
* रोटी न थी १ क्या उनके मुँह में मुझे अपनी संतान कहने का साहस 
नथा ) क्या मैं पाप का पुत्र हूँ? 


सरदास--(रंघे हुए गले से) तू अपने बूढ़े बाप के दिल को 

तोड़ने वाली, और उसके कानों में गरम सीसा उैंडेलने वाली बातें 
क्यों करता है ? 
रंग-भूमि का दीपक--(सूरदास के पाँव छूकर) दादा ! 


सूरदास--(मुककर दीपक को पकइना चाहता है, मगर दीपक 
परे हट जाता है ।) दीपक ! 


रंग-भूमि का दीपक--(जाते जाते) श्राशीर्बाद दीजिए, कि मुमे 

मेरा बाप मिल ज्ञाए ! 
[ तेजी से चला जाता हैं। ] 

सुरदास--(इथर-उधर द्वाथ फैलाकर शअ्गे बढ़ते हुए) मेरे बेटे ! 
क्या तू जा रहा है ? नहीं, आज तुके नहीं जाना चाहिए। आज 
तेरा परीक्षा-फल निकला है, कल मेरे घर में तेरे मित्रों का निमंत्रण 
है, और तू मुके छोड़कर जा रहा है। दीपक इधर आ ! में तुमे 
शशीर्वाद देता हूँ, कि भगवान्‌ तेरे बाप को इसी घर में तेरे पास 
भेज दें । (कोई उत्तर न पाकर और उत्तेजित द्वोकर) दीपक ! (ज़ोर से) 
दीपक !! मैं कद्दता हूँ, लौट आरा !!! मैं कहता हूँ, मेरे पास चला 
आ। (रोते हुए) दीपक ! दीपक !! बेटा, तु तो इतना निर्माही न 
था। तेरा वह प्यार कहाँ चला गया ? दीपक ! दीपक !! 

[ दशकों में बैठा हुआ दीपक एकाएंक जोश से तनकर खड़ा ह्दो 
जाता दै। द्वीरालाल और शामलाल इत्यादि उसकी ओर आश्वये और 
आशा के मिश्रित भावों से देखते हैं। दशक दीपक से बैठ जाने को 

कहते हैं, मगर वह किसी की परवाह नहीं करता । चारों ओर शोर 
मच जाता है। ] 

दुशेक--(चिल्लाकर) बेठ जाओ ! बेठ जाओ !! 

दूसरे दशेक--करपा करके बैठ जाओ। हमें कुछ दिखाई 
नहीं देता । 


शाम०--(हीरालाल से) मेरा ख्याल है, इसे होश आ रहा है । 


हीरा०--(दीपक की ओर देखते हुए) देखते चलो, भगवान्‌ 
क्‍या करता है ! 

सूरदास--(रंग-भूमि पर अभिनय करते हुए) दीपक ! मैं कहता 
हूँ, तुम मुझे छोड़कर मेरी खोज करने जा रहे हो? दीपक ! दीपक !! 


असली दीपक--(कुछ कुछ दोश में आकर) यह मुझे; कोन बुला 
रद है ९ 
रूपकुमारी--यह सूरदास है, कया तुम इसे नहीं पहचानते ९ 
[ दौपक माथे पर द्वाथ फेरता है। ] 
सूरदास--(दीपक की आवाज्ञ सुनकर) यह किसकी आवाज़ है ? 
असली दीपक--यद्द मैं दीपक हूँ! क्‍या आप मुझे बुला रहे 
हें? (आश्रय से चारों ओर देखता है।) 


सूरदास--(पहचानकर और खुशी के मारे चिल्लाकर) कौन 
दीपक ! 


असली दीपक--(बिलकुल द्ोश में आकर) कौन दादा ! 


